Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
3478da36-4417-40c0-a2c4-2836c0921c85	លោក ពេជ្រ ស្រស់៖ ក្នុងកាលៈទេសៈកូវីដ១៩ យើងគួរអនុវត្តតាមពាក្យស្លោកថា “អ្នកហានស្បែកដាច អ្នកខ្លាចស្បែកស្វិត”	ប្រធានគណបក្សយុវជនកម្ពុជា លោក ពេជ្រ ស្រស់ បានលើកឡើងថា ក្នុងកាលៈទេសៈជំងឺកូវីដ១៩ កំពុងតែវាយប្រហារនោះ យើងគួរនាំគ្នាអនុវត្តតាមពាក្យស្លោក មួយបានពោលថា “អ្នកហានស្បែកដាច អ្នកខ្លាចស្បែកស្វិត” ។ លោក ពេជ្រ ស្រស់ បានពន្យល់តាមហ្វេសប៊ុក ពីពាក្យស្លោក «អ្នកហានស្បែកដាច អ្នកខ្លាចស្បែកស្វិត» កាលពីថ្ងៃទី២៦ កុម្ភៈថា ពាក្យនេះគឺមានន័យថា បើនរណាហ៊ានមិនអនាម័យ ជាប្រចាំនិងមិនពាក់ម៉ាស់នៅពេលចេញក្រៅ ហើយមិនរក្សាគម្លាតគ្នា ព្រមទាំងទៅក្នុងហ្វូងមនុស្សច្រើន គឺថាអ្នកនឹងងាយឆ្លងមេរោគ COVID-19 គឺស្បែកដាចហើយ ប៉ុន្តែនរណាខ្លាច ដោយខិតខំធ្វើអនាម័យជាប្រចាំ ពាក់ម៉ាស់ជានិច្ចនៅពេលចេញក្រៅ រក្សាគម្លាតឆ្ងាយពីគ្នា និងមិនចូលទៅក្នុងហ្វូងមនុស្សច្រើនទេ គឺថាអ្នកនោះស្បែកស្វិតហើយ ។ លោក ពេជ្រ ស្រស់ បានបញ្ជាក់យ៉ាងដូច្នេះថា «នៅក្នុងកាលៈទេសៈមេរោគ COVID-19 កំពុងវាយប្រហារនេះ យើងគួររំលឹកពាក្យចាស់ពោលមួយថា “អ្នកហានស្បែកដាច អ្នកខ្លាចស្បែកស្វិត” ដោយនរណាហ៊ានមិនអនាម័យ ជាប្រចាំនិងមិនពាក់ម៉ាស់នៅពេលចេញក្រៅ ហើយមិនរក្សាគម្លាតគ្នា ព្រមទាំងទៅក្នុងហ្វូងមនុស្សច្រើន គឺថាអ្នកនឹងងាយឆ្លងមេរោគ COVID-19 គឺស្បែកដាចហើយ ប៉ុន្តែនរណាខ្លាច ដោយខិតខំធ្វើអនាម័យជាប្រចាំ ពាក់ម៉ាស់ជានិច្ចនៅពេលចេញក្រៅ រក្សាគម្លាតឆ្ងាយពីគ្នា និងមិនចូលទៅក្នុងហ្វូងមនុស្សច្រើនទេ គឺថាអ្នកនោះស្បែកស្វិតហើយ ដូច្នេះគឺគ្មាននរណាម្នាក់ឈឺ និងស្លាប់ជំនួសយើងបានទេ ហើយក៏គ្មាននរណាមក ការពារជំនួសយើងបាននោះដែរ មានតែខ្លួនឯងជួយខ្លួនឯងតែប៉ុណ្ណោះ ទើបរួចផុតពីទុក្ខភ័យទាំងពួង» ។ សូមរំលឹកថា គិតត្រឹមព្រឹកថ្ងៃទី២៧ កុម្ភៈនេះ កម្ពុជាបានរកឃើញអ្នកឆ្លងកូវីដ១៩ ចំនួន៧៦៦នាក់ ក្នុងនោះអ្នកជាសះស្បើយចំនួន ៤៧៧នាក់ និងកំពុងសម្រាកព្យាបាលចំនួន ២៨៧នាក់ ៕	2021-02-27T17:10:00+07:00	dap-news.com	https://dap-news.com/national/2021/02/27/122828/
469763e8-7a27-455f-93cb-2e5c3a668f6d	BREAKING: សហរដ្ឋអាមេរិកមើលឃើញមនុស្សជាង ៨ម៉ឺននាក់ទៀតឆ្លងកូវីដ-១៩ និងអ្នកជំងឺ ២,២៤៦នាក់ទៀតស្លាប់ នៅក្នុងពេលតែ១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៨០,៦២៥នាក់ទៀតបានឆ្លងជំងឺ COVID-19 ខណៈអ្នកជំងឺ ២,២៤៦នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២៧ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,១៣៦,៩១២ករណី ក្នុងនោះមានអ្នកស្លាប់សរុបចំនួន ៥២៣,០៨២នាក់ និងជាសះស្បើយឡើងសរុប ១៩,៥៣៤,០៦៨នាក់។ គួរបញ្ជាក់ថា ទោះបីជាយុទ្ធនាការចាក់វ៉ាក់សាំងបានប្រព្រឹត្តទៅយ៉ាងសកម្មក្តី បើតាមអ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក លោក អាន់ថូនី ហ្វាស៉ី (Anthony Fauci) បាននិយាយថា ប្រជាជនអាមេរិកប្រហែលជាត្រូវ នៅបន្តអនុវត្តការពាក់ម៉ាស់ជាប្រចាំ រហូតដល់ឆ្នាំ២០២២ខាងមុខ ដើម្បីការពារប្រឆាំងនឹងការឆ្លងរាតត្បាត COVID-19។ រដ្ឋបាលប្រធានាធិបតីអាមេរិក លោក ចូ បៃដិន បានប្រកាសថានឹងចែកចាយម៉ាសជាង ២៥លានម៉ាសដល់មណ្ឌលសុខភាព កន្លែងស្តុកស្បៀងអាហារ និងកន្លែងធ្វើម្ហូបនៅរដូវផ្ការីកនេះ ដែលជាផ្នែកមួយនៃការប្រយុទ្ធប្រឆាំង នឹងការរាតត្បាតនៃវីរុសកូរ៉ូណា (COVID-19)៕	2021-02-27T17:03:00+07:00	freshnewsasia.com	https://m.freshnewsasia.com/index.php/en/internationalnews/188264-2021-02-27-03-03-28.html
0505887f-87c0-481e-98e8-b6619f642a16	បុរសខ្មែរម្នាក់រស់នៅសង្កាត់បឹងព្រលិត មិនបានឆ្លងកូវីដ ១៩ ទេ	បុរសខ្មែរម្នាក់ដែលរស់នៅសង្កាត់បឹងព្រលិត ខណ្ឌ ៧មករា ត្រូវបានក្រសួងសុខាភិបាលចេញសេចក្តីប្រកាសកែតម្រូវឡើងវិញ ក្រោយមានការបញ្ជាក់ពីវិទ្យាស្ថានប៉ាស្ទ័រ បុរសរូបនេះមិនមានវិជ្ជមានកូវិដ ១៩ ទេ។ បុរសវ័យ ១៩ នេះ ស្ថិតនៅក្នុងចំណោមអ្នកឆ្លង ៤៤ នាក់ ដែលក្រសួងសុខាភិបាលប្រកាសមានវិជ្ជមានកូវីដ ១៩។ ការប្រែប្រួលនេះ ធ្វើឲ្យចំនួនអ្នកឆ្លងសរុបមានត្រឹម ៧៤០ នាក់ គិតត្រឹមព្រឹកថ្ងៃ២៦ កុម្ភៈ ២០២១។ ដោយឡែកនៅព្រឹកនេះ ក្រសួងសុខាភិបាលបានរកឃើញករណីវិជ្ជមានវីរុសកូវីដ១៩ ថ្មីចំនួន ២៦ នាក់ទៀត និងមិនមានករណីជាសះស្បើយទេ។ សរុបអ្នកឆ្លងក្នុងព្រឹត្តិការណ៍ ២០ កុម្ភៈបានកើនឡើងដល់ ២៥៩ នាក់។ ខេត្តក្រុង ៣ ត្រូវបានដាក់ក្នុងការប្រុងប្រយ័ត្នខ្ពស់មានរាជធានីភ្នំពេញ ខេត្តកណ្តាល និងខេត្តព្រះសីហនុ បន្ទាប់ពីមានការផ្ទុះក្នុងសហគមន៍ ហើយមានអ្នកឆ្លងច្រើន៕	2021-02-27T16:58:00+07:00	kampucheathmey.com	https://www.kampucheathmey.com/local-news/71627
873b9e07-41d2-4a7a-b0b6-8391279737b0	ក្រសួងសុខាភិបាល បន្តរកឃើញអ្នកឆ្លងកូវីដ១៩ថ្មី ២៦នាក់ទៀត ជាករណីឆ្លងក្នុងសហគមន៍ ២០ កុម្ភៈ	No Content	2021-02-27T15:33:00+07:00	dap-news.com	https://dap-news.com/national/2021/02/27/122801/
3d38e175-4330-4aef-8ff8-9611361be299	វិបត្តិកូវីដ ១៩ មិនថមថយ ផ្ទុះរាលដាលដល់ខណ្ឌចំនួន ១០ នៅរាជធានីភ្នំពេញ	ព្រឹត្តិការណ៍ ២០ កុម្ភៈ ដែលចាប់ផ្តើមផ្ទុះតាំងពីថ្ងៃ ១៩ កុម្ភៈ កើនចំនួនអ្នកឆ្លងរៀងរាល់ថ្ងៃ។ ជំងឺដែលឆ្លងតាមផ្លូវដកដង្ហើមនេះបានឆ្លងរាលដាលដល់សហគមន៍និងខណ្ឌចំនួន ១០ ក្នុងរាជធានីភ្នំពេញ។ ខណ្ឌនៅកណ្តាលក្រុងជាមុខសញ្ញា ដែលរកឃើញបណ្តុំការឆ្លងច្រើនគេ។ ៩០ ភាគរយពាក់ព័ន្ធសហគមន៍ជនជាតិចិន ដែលរស់នៅតាមខុនដូ អាផាតមិន និងបណ្តាអាជីវកម្មដែលមានម្ចាស់ជាជនជាតិចិន។ ខណ្ឌចំនួន ១០ នៅរាជធានីភ្នំពេញដែលមានផ្ទុះអ្នកឆ្លងកូវីដមានដូចជា៖ -ខណ្ឌដូនពេញ -ខណ្ឌចំការមន -ខណ្ឌសែនសុខ -ខណ្ឌឫស្សីកែវ -ខណ្ឌមានជ័យ -ខណ្ឌបឹងកេងកង -ខណ្ឌ ៧ មករា -ខណ្ឌច្បារអំពៅ -ខណ្ឌជ្រោយចង្វា -ខណ្ឌទួលគោក ក្រៅពីរាជធានីភ្នំពេញ ខេត្តកណ្ដាល និងខេត្តព្រះសីហនុ ត្រូវបានដាក់ក្នុងការប្រុងប្រយ័ត្នខ្ពស់ បន្ទាប់ពីរកឃើញករណីឆ្លងបន្តបន្ទាប់រហូតដល់មានបិទទីតាំងមួយចំនួន ដោយសារមានការពាក់ព័ន្ធអ្នកឆ្លងកូវិដ ១៩។ នៅរាជធានីភ្នំពេញ ត្រឹមព្រឹកថ្ងៃ ២៦ កុម្ភៈ អាជ្ញាធរបានចុះបិទទីតាំង ៧៥ កន្លែង ដែលសង្ស័យមានពាក់ព័ន្ធអ្នកឆ្លងកូវិដ ១៩៕ អត្ថបទ៖ ប៊ុណ្ណារ៉ា	2021-02-27T15:01:00+07:00	kampucheathmey.com	https://www.kampucheathmey.com/health/71123
de72df91-5b56-4ad7-ac0a-f227e47aa0fe	តោះមកដឹង និងស្គាល់ឈ្មោះអ្នកពាក់ព័ន្ធជាមួយអ្នកឆ្លងកូវីដ១៩ទៅចូលរួមពិធីមង្គលការនៅខេត្តកំពង់ចាមទាំងអស់គ្នា	រដ្ឋបាលស្រុកឈូកខេត្តកំពត ចេញបញ្ជីឈ្មោះអ្នកពាក់ព័ន្ធ ពិធីអាពាហ៍ពិពាហ៍ ឈ្មោះ ហ៊ុន សុខនី នៅភូមិកោះតូច ឃុំពាមជីកង ស្រុកកងមាស ខេត្តកំពង់ចាម ។ អ្នកពាក់ព័ន្ធ មានសរុប ១៧នាក់៕ សូមប្រិយមិត្តអញ្ជើញមើលបញ្ជីឈ្មោះដូចខាងក្រោម៖	2021-02-27T10:37:08+07:00	kbnnews.com	https://kbn.news/archives/209112
0009fcc2-17e5-4ec8-b4cf-f8eeb6a83b15	អាជ្ញាធរចុះស្រាវជ្រាវមុខសញ្ញា ពាក់ព័ន្ធឹងព្រឹត្ដិការណ៍ឆ្លងកូវីដ២០កុម្ភៈ ទាំងកណ្ដាលអធ្រាត្រ	រាជធានីភ្នំពេញ៖ អាជ្ញាធរខណ្ឌមានជ័យ កាលពីវេលាម៉ោង១២ និង៥នាទីរំលងអធ្រាត្រ ឈានចូលថ្ងៃទី២៧ ខែកុម្ភៈ ឆ្នាំ ២០២១ បានដឹកនាំកម្លាំងចុះស្រាវជ្រាវមុខសញ្ញា ពាក់ព័ន្ធ នឹងព្រឹត្តិការណ៍២០កុម្ភៈ នៅក្នុងសង្កាត់ស្ទឹងមានជ័យទី១ ខណ្ឌមានជ័យ រាជធានីភ្នំពេញ ហើយបន្តចុះពិនិត្យទីបញ្ជាការស្រាល នៅទីតាំងខុនដូ L សង្កាត់បឹងទំពន់ទី២ បុរីប៉េងហួត ៦០ ម៉ែត្រ និង មណ្ឌលចត្តាឡីស័ក សង្កាត់ចាក់អង្រែក្រោម ខណ្ឌមានជ័យ។ លោក ឌី រ័ត្នខេមរុណ អភិបាលរងខណ្ឌមានជ័យ បានឲ្យដឹងថា ដើម្បីពង្រឹង និងរក្សាឲ្យបាននូវសុវត្ថិភាពជូនបងប្អូនប្រជាពលរដ្ឋ ដែលកំពុងធ្វើចត្តាឡីស័កឲ្យបានត្រឹមត្រូវ និង ធ្វើតាមវិធានការសុខាភិបាល គឺត្រូវអនុវត្តឲ្យបាននូវវិធានការ ៣កុំ ៣ការពារ ឲ្យភ្ជាប់ខ្លួនជានិច្ច ទើបយើងអាចឈ្នះ កូវីដ-១៩បាន។ ជាមួយគ្នានេះដែរ លោកអភិបាលរងបានសំណូមពរដល់បងប្អូនប្រជាពលរដ្ឋថា បើសិនមិនមានការចាំបាច់នោះ សូមកុំចាកចេញក្រៅផ្ទះ។ លោកអភិបាលរងខណ្ឌ បានបញ្ជាក់ថា ការដែលបងប្អូនស្នាក់នៅតែក្នុងផ្ទះ មិនចេញដើររហេតរហូតនោះ ក៏ជាការចូលរួមចំណែក ប្រយុទ្ធប្រឆាំងនឹងងជំងឺកូវីដ-១៩ផងដែរ។ ក្រៅពីនេះ លោកអភិបាលរងខណ្ឌបានជូនពរឲ្យបងប្អូនប្រជាពលរដ្ឋ ដែលពាក់ព័ន្ធនឹងព្រឹត្តិការណ៍ សហគមន៍ ២០ កុម្ភៈ សូមឲ្យឆាប់ជាសះស្បើយពីជំងឺកូវីដ-១៩ទាំងអស់គ្នា៕	2021-02-27T09:39:32+07:00	kbnnews.com	https://kbn.news/archives/209079
5e68d946-843b-46c7-a63a-5aaf83822ddc	បារម្ភមែនទែន ! អ្នកជំងឺកូវីដ២នាក់ រត់គេចខ្លួន ក្រុមការងារតាមរុករក មិនទាន់ឃើញទេ	នៅព្រឹកថ្ងៃទី២៧ ខែកុម្ភ: ឆ្នាំ២០២១ ក្រសួងសុខាភិបាល នៃព្រះរាជាណាចក្រកម្ពុជា បានចេញសេចក្តីប្រកាស បញ្ជាក់ថា មានករណីវិជ្ជមានវីរុសកូវីដ-១៩ ចំនួន២៦នាក់ សុទ្ធសឹងជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ»។ ចំពោះអ្នកឆ្លងកូវីដ១៩ ក្នុងសហគមន៍ទាំង២៦នាក់នេះ មានជនជាតិចិនចំនួន ២២នាក់, ជនជាតិវៀតណាម ៣នាក់ និងជនជាតិខ្មែរម្នាក់។ ក្នុងចំណោមអ្នកជំងឺទាំង២៦នាក់នេះ មាន៥នាក់ត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកខេត្តព្រះសីហនុ និង២១នាក់ ដាក់ឲ្យសម្រាកព្យាបាលនៅមណ្ឌលចត្តាឡីស័ក រាជធានីភ្នំពេញ។ ជាមួយគ្នានេះដែរ សេចក្តីជូនព័ត៌មានរបស់ក្រសួងសុខាភិបាល បានបញ្ជាក់ថា សម្រាប់អ្នកជំងឺចំនួនពីរនាក់ ដែលក្រុមការងារកំពុងតាមរុករកបន្ថែមទៀត ដើម្បីយកមកសម្រាកព្យាបាល ។ តែយ៉ាងណាប្រភពមិនបានបញ្ជាក់ថា អ្នកទាំង២នាក់ រត់ពីពេលណា ភិនភាគបែបណា ឬនៅតំបន់ណាទេ។ សូមបញ្ជាក់ថា គិតត្រឹមព្រឹកថ្ងៃទី២៧ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន៧៦៦នាក់ ក្នុងនោះអ្នកជាសះស្បើយចំនួន៤៧៧នាក់ និងអ្នកជំងឺចំនួន២៨៧នាក់ កំពុងសម្រាកព្យាបាលនៅមន្ទីរពេទ្យ៕	2021-02-27T09:00:19+07:00	kbnnews.com	https://kbn.news/archives/209064
6bafe830-f96a-4683-b822-f09a2db8b233	ឆ្លងកូវីដកាន់តែច្រើន ចំនួនអ្នកមកទទួលការចាក់វ៉ាក់សាំង កាន់តែកើនឡើង	រាជធានីភ្នំពេញ៖ ក្នុងរយៈពេល១៧ថ្ងៃ (ចាប់ពីថ្ងៃទី១០-២៦ ខែកុម្ភៈ ឆ្នាំ២០២១) នៃយុទ្ធនាការចាក់វ៉ាក់សាំងបង្ការកូវីដ១៩កន្លងមកនេះ ក្រសួងសុខាភិបាលកម្ពុជា បានចាក់វ៉ាក់សាំងដល់មន្រ្ដីរាជការ និងប្រជាពលរដ្ឋ កើនឡើងដល់ជាង ១៦ ០០០នាក់។ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា បានបញ្ជាក់ នៅក្នុងសេចក្ដីជូនដំណឹងរបស់ក្រសួង ថា ចំនួនអ្នកស្ម័គ្រចិត្តចាក់វ៉ាក់សាំងកូវីដ-១៩ (Sinopharm Beijing Institute of Biological Products) ចាប់ពីថ្ងៃទី១០ ដល់ថ្ងៃទី២៦ ខែកុម្ភ: ឆ្នាំ២០២១ មានចំនួន ២០ ០៤១នាក់។ ក្នុងចំណោមអ្នកស្ម័គ្រចិត្តទាំងនោះ រួមមាន៖ ១.សរុបអ្នកមកចាក់វ៉ាក់សាំងកូវីដ-១៩ ៖ ២០ ០៤១នាក់ (ស្រី ៦៨៣៧នាក់) ។ ២.អ្នកបានចាក់វ៉ាក់សាំងរួច៖ ១៦ ៣៩០នាក់ (ស្រី ៤ ៩៧៣នាក់)។ ៣.អ្នកដែលគ្រូពេទ្យមិនអនុញ្ញាតឲ្យចាក់៖ ៣៦ ៥១នាក់ (ស្រី ១ ៨៦៤នាក់)៕	2021-02-27T08:55:01+07:00	kbnnews.com	https://kbn.news/archives/209070
ba0b2dbe-4b34-45ed-bb3c-431653c13d88	ច្រើនដដែល ! អ្នកឆ្លងជំងឺកូវីដ នៅព្រឹកនេះ ចំនួន២៦នាក់	នៅព្រឹកថ្ងៃទី២៧ ខែកុម្ភ: ឆ្នាំ២០២១ ក្រសួងសុខាភិបាល នៃព្រះរាជាណាចក្រកម្ពុជា បានចេញសេចក្តីប្រកាស បញ្ជាក់ថា មានករណីវិជ្ជមានវីរុសកូវីដ-១៩ ចំនួន២៦នាក់ និងមិនមានអ្នកជាសះស្បើយ។	2021-02-27T08:39:05+07:00	kbnnews.com	https://kbn.news/archives/209053
d7164ea0-1c28-445a-b401-dbd2458c71d8	ថ្ងៃនេះ កម្ពុជាមានអ្នកឆ្លងកូវីដ១៩ថ្មី ជិត៣០នាក់	រាជធានីភ្នំពេញ៖ ក្រសួងសុខាភិបាល បានចេញសេចក្ដីប្រកាសព័ត៌មាន នៅព្រឹក ថ្ងៃទី២៧ ខែកុម្ភៈ ឆ្នាំ២០២១ ថា នៅថ្ងៃនេះ ក្រសួងសុខាភិបាលកម្ពុជា បានរកឃើញករណីឆ្លងថ្មី នៃកូវីដ១៩ ចំនួន២៦នាក់។ ក្រសួងសុខាភិបាល បានបញ្ជាក់ថា ក្នុងចំណោមអ្នកឆ្លងថ្មី នៃកូវីដ១៩ ទាំង២៦នាក់នោះ ជាអ្នកពាក់ព័ន្ធនឹង «ព្រឹត្ដិការណ៍សហគមន៍២០កុម្ភៈ»។ រីឯអ្នកឆ្លងថ្មីទាំងនោះ មានជនជាតិវៀតណាមម្នាក់ និងជនជាតិចិន២៥នាក់។ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាល ទាំងស្រុងដូចខាងក្រោម៖	2021-02-27T08:37:49+07:00	kbnnews.com	https://kbn.news/archives/209056
7cf0770d-bb75-4156-8e23-21687a4ff7a8	រដ្ឋបាលខេត្តកំពង់ចាម ចាត់មន្ទីរសុខាភិបាលខេត្ត ចុះស្រាវជ្រាវរកអ្នកពាក់ព័ន្ធ ក្រោយរកឃើញបុរសម្នាក់ផ្ទុកជំងឺកូវីដ១៩ ពេលចូលរួមមង្គលការ	ភ្នំពេញ៖ រដ្ឋបាលខេត្តកំពង់ចាម បានចាត់មន្ទីរសុខាភិបាលខេត្ត ចុះស្រាវជ្រាវ និងកំណត់មុខសញ្ញាប្រជាពលរដ្ឋដែលពាក់ព័ន្ធ អាពាហ៍ពិពាហ៍នៅស្រុកកងមាស កាលពីថ្ងៃទី ២១ ខែកុម្ភៈ ឆ្នាំ ២០២១ បន្ទាប់ពីបានរកឃើញបុរសម្នាក់ចូលរួមពិធីមង្គលការមានផ្ទុកមេរោគកូវីដ-១៩៕	2021-02-27T04:58:00+07:00	dap-news.com	https://dap-news.com/national/2021/02/26/122796/
18bca6a1-89ee-41d9-9cee-2dd6ee2a1c0d	ក្រសួងមហាផ្ទៃ នឹងចាក់វ៉ាក់សាំងកូវីដ-១៩ ឲ្យថ្នាក់ដឹកនាំ និងមន្ត្រីរាជការចាប់ពីថ្ងៃ៤មីនា	ភ្នំពេញ ៖ ក្រសួងមហាផ្ទៃ នឹងរៀបចំកម្មវិធីចាក់វ៉ាក់ សាំងបង្ការជំងឺកូវីដ-១៩ តាមគោលការណ៍ស្ម័គ្រជូនដល់ថ្នាក់ដឹកនាំ និងអង្គភាពក្រោមចំណុះក្រសួង នៅមន្ទីរពេទ្យ ១៦ ឧសភា ចាប់ពីថ្ងៃទី៤ ខែមីនា ឆ្នាំ២០២១ ខាងមុខនេះ៕	2021-02-27T04:46:00+07:00	dap-news.com	https://dap-news.com/national/2021/02/26/122791/
477cda88-846d-49f0-8d68-a395404a7034	អ្នកកើតជំងឺកូវីដម្នាក់ បានទៅហូបការនៅឃុំពាមជីកង ស្រុកកងមាស, រដ្ឋបាលខេត្តកំពង់ចាម អំពាវនាវអ្នកពាក់ព័ន្ធមកយកសំណាក និងធ្វើចត្តាឡីស័ក	នៅថ្ងៃទី២៦ ខែកុម្ភៈ ឆ្នាំ២០២១នេះ ក្រសួងសុខាភិបាល បានរកឃើញថា មានអ្នកកើតជំងឺកូវីដ-១៩ម្នាក់ បានទៅចូលរួមពិធីមង្គលការនៅភូមិកោះតូច ឃុំពាមជីកង ស្រុកកងមាស ខេត្តកំពង់ចាម កាលពីថ្ងៃទី២១ ខែកុម្ភៈ ឆ្នាំ២០២១។ នេះបើតាមសេចក្ដីជូនដំណឹងរបស់រដ្ឋបាលខេត្តកំពង់ចាម ដែលបណ្ដាញព័ត៌មាន Fresh News ទទួលបាននៅល្ងាចថ្ងៃទី២៦ ខែកុម្ភៈ ឆ្នាំ២០២១។ រដ្ឋបាលខេត្តកំពង់ចាម បានអះអាងថា ដើម្បីទប់ស្កាត់ការឆ្លងរីករាលដាលជំងឺកូវីដ-១៩ ក្នុងសហគមន៍ រដ្ឋបាលខេត្តអំពាវនាវដល់អ្នក ដែលបានមកចូលរួមក្នុងមង្គលការ និងអ្នកពាក់ព័ន្ធនៅស្រុកកងមាស ទៅពិនិត្យសុខភាព និងយកសំណាកដែលរៀបចំដោយមន្ទីរសុខាភិបាលខេត្ត នៅភូមិកោះតូច ឃុំពាមជីកង ស្រុកកងមាស។ បន្ថែមពីនេះ រដ្ឋបាលខេត្តកំពង់ចាម ក៏កំពុងស្វែករកអ្នកពាក់ព័ន្ធផ្សេងទៀតផង ពិសេសអ្នករួមតុជាមួយផ្ទាល់ រួមមាន ក្រុមអ្នកសំអាង និងអ្នកថតរូប រស់នៅភូមិព្រៃទទឹង និងភូមិវាលស្បូវ ឃុំឫស្សីស្រុក ស្រុកស្រីសន្ធរ ព្រមទាំងប្រជាពលរដ្ឋ២នាក់ផ្សេងទៀត រស់នៅភូមិដំណាក់ជ្រៃ ឃុំពាមជីកង ស្រុកកងមាស៕	2021-02-27T04:42:00+07:00	freshnewsasia.com	https://m.freshnewsasia.com/index.php/en/localnews/188244-2021-02-26-14-42-29.html
0a8c8777-27e6-4748-86ca-5ed1392ecf44	BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ លើកទី១ចំនួន១៦,៣៩០នាក់ និងអ្នកចាក់លើកទី២ចំនួន៥២៧នាក់ គិតត្រឹមថ្ងៃទី២៦ ខែកុម្ភៈនេះ	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៦ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី២៦ ខែកុម្ភៈ ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលទូទាំងប្រទេស៖ អ្នកចាក់លើកទី១សរុបចំនួន៖ ១៦,៣៩០នាក់, អ្នកចាក់លើកទី២សរុបចំនួន៖ ៥២៧នាក់។	2021-02-27T03:43:00+07:00	freshnewsasia.com	https://m.freshnewsasia.com/index.php/en/localnews/188242-2021-02-26-13-43-57.html
b9d8688b-bfc9-4e0a-9207-6eff32fb855a	សិង្ហបុរីដាក់គុកជនជាតិអង់គ្លេស ម្នាក់បំពានច្បាប់គោលចរណ៍អំឡុងពេលកូវីដ	បរទេស៖ ទូរទស្សន៍ BBC ចេញផ្សាយនៅថ្ងៃសុក្រនេះបានឲ្យដឹងថាជនជាតិអង់គ្លេសម្នាក់ ត្រូវបានសិង្ហបុរីប្រកាសដាក់ទោសឲ្យជាប់គុករយៈពេល២ សប្តាហ៍ព្រមទាំងពិន័យប្រមាណជា១០០០ដុល្លារ ផងនៅក្រោយរកឃើញថា បុរសរូបនេះបានបំពានច្បាប់ ចត្តាឡីស័កដោយធ្វើការចាកចេញពីបន្ទប់សណ្ឋាគារ ហើយទៅជួបជាមួយនឹងគូដណ្តឹងរបស់ខ្លួន។ លោក Nigel Skea វ័យ៥២ឆ្នាំត្រូវបានគេពិនិត្យមើលឃើញថាបានលួចដើរចេញ ពីសណ្ឋាគារតាមរយៈជណ្តើរសម្រាប់គ្រាអាសន្ននិង ចំណាយពេល១យប់ជាមួយនឹងគូដណ្តឹងរបស់លោកគឺនាង Agatha Maghesh Eyamalai ដែលមានវ័យ៣៩ឆ្នាំហើយ ហេតុការណ៍នេះបានកើតឡើងតាំងតែពី ខែកញ្ញាខណៈដល់គូស្នេហ៍ទាំងពីរនាក់ពេលនេះគឺបានរៀបការ រួចទៅហើយ។ ក្នុងនោះផងដែរក្រៅតែពីលោក Skea ហើយភរិយារបស់គាត់គឺនាង Eyamalai ក៏ត្រូវបានគេប្រកាសឲ្យដាក់គុករយៈពេល១សប្តាហ៍ផងដែរ។ គួរឲ្យដឹងដែរថាច្បាប់ធ្វើចត្តាឡីស័ករបស់សិង្ហបុរីគឺមានរយៈពេល១៤ថ្ងៃ។ តុលាការបានរៀបរាប់ទៀតថា Skea បានដើរចុះតាមជណ្តើរកំពស់១៣ជាន់និងចំណាយពេលស្ទើរតែមួយយប់ជាមួយនឹង Eyamalai ដែលជាអ្នកចាំបើកទ្វារជូនលោកចេញពីសណ្ឋាគារ៕ ប្រែសម្រួល៖ស៊ុនលី	2021-02-27T02:58:00+07:00	dap-news.com	https://dap-news.com/national/2021/02/26/122781/
79d42365-c11a-4a7e-a162-3bc662058dc1	ឥណ្ឌូនេស៊ី ចាប់ផ្តើមចាក់វ៉ាក់សាំងបង្ការជំងឺកូវីដ-១៩ ជូនដល់អត្តពលិករបស់ខ្លួន ខណៈកីឡាអូឡាំពិកនៅទីក្រុងតូក្យូកាន់តែខិតជិតមកដល់	អនុប្រធានាធិបតីឥណ្ឌូនេស៊ីលោក Ma'ruf Amin បាននិយាយថា អត្តពលិកឥណ្ឌូនេស៊ីបានចាប់ផ្តើមទទួលការចាក់វ៉ាក់សាំងបង្ការជំងឺ COVID-19 ហើយ នៅថ្ងៃសុក្រនេះ។ នេះបើយោងតាមការចេញផ្សាយដោយ ទីភ្នាក់ងាសារព័ត៌មានស៊ីនហួរ នៅយប់ថ្ងៃសុក្រ ទី២៦ ខែកុម្ភៈ ឆ្នាំ២០២១។ អនុប្រធានាធិបតីរូបនេះបានគូសបញ្ជាក់ថា កីឡាអត្តពលកម្មគឺជាក្រុមអាទិភាពដែលនឹងត្រូវទទួលបានការចាក់វ៉ាក់សាំងមុនគេ ជាពិសេសអ្នកដែលនឹងចូលរួមប្រកួតកីឡាក្នុងស្រុកនិងពិភពលោក។ លោក Amin បាននិយាយយ៉ាងដូច្នេះថា ។ រដ្ឋមន្រ្តីក្រសួងយុវជននិងកីឡាលោក Zinedine Amali បានបញ្ជាក់ថា ការប្រកួតកីឡាអន្តរជាតិដែលត្រូវបានគេរំពឹងទុកជាខ្លាំង គឺការប្រកួតកីឡាអូឡាំពិកនៅទីក្រុងតូក្យូដែលនឹងត្រូវធ្វើឡើងនៅរដូវក្តៅនេះ។ ក្នុងដំណាក់កាលដំបូងនេះ អត្តពលិកចំនួន ៥០០០នាក់នៅប្រទេសឥណ្ឌូនេស៊ី នឹងត្រូវទទួលចាក់វ៉ាក់សាំងបង្ការជំងឺ COVID-19 បន្ទាប់មកអត្តពលិកចំនួន ៧,០០០នាក់ទៀត នឹងចាក់នៅដំណាក់កាលទី២ ។ គួរបញ្ជាក់ថា ឥណ្ឌូណេស៊ីបានចាប់ផ្តើមចាក់វ៉ាក់សាំងបង្ការជំងឺ COVID-19 តាំងពីថ្ងៃទី១៣ ខែមករា ឆ្នាំ២០២១មកម្លេះ ដោយមានគោលដៅចាក់ជូនដល់ ប្រជាជនចំនួន ១៨១,៥លាននាក់រហូតដល់ឆ្នាំ២០២២ខាងមុខនេះ ដើម្បីទទួលបានភាពស៊ាំជាសហគមន៍ និងបញ្ចប់ការឆ្លងរាតត្បាតនៃវីរុសដ៏កាចសាហាវនេះ៕	2021-02-27T02:31:00+07:00	freshnewsasia.com	https://m.freshnewsasia.com/index.php/en/internationalnews/188237-2021-02-26-12-31-51.html
b63601e9-b1de-4fa6-9838-34975c123403	អាវុធហត្ថខេត្តស្ទឹងត្រែង ទទួលបានម៉ាស់ពីសប្បុរសជន ដើម្បីចែកជូនកងកម្លាំងការពារជំងឺកូវីដ-១៩	លោកឧត្តមសេនីយ៍ត្រី អៀង វ៉ាន់ឌី មេបញ្ជាកងរាជអាវុធហត្ថខេត្តស្ទឹងត្រែង នៅថ្ងៃទី២៦ ខែកុម្ភៈ ឆ្នាំ២០២១នេះ បានទទួលម៉ាស់ ចំនួន៨,០០០ម៉ាស់ពីសប្បុរសជន ដើម្បីចែកជូនដល់កងកម្លាំង នៃបញ្ជាការដ្ឋានកងរាជអាវុធហត្ថខេត្តស្ទឹងត្រែង ចូលរួមការពារ និងទប់ស្កាត់ជំងឺកូវីដ-១៩ ដែលកំពុងរីករាលដាល។ សប្បុរសជនដែលយកម៉ាស់ប្រគល់ជូនមេបញ្ជាការកងរាជអាវុធហត្ថខេត្តស្ទឹងត្រែង គឺលោក សុខ ងី ម៉ាស់ចំនួន៤,០០០ម៉ាស់ និងលោក ឈុន រដ្ឋា ម៉ាស់ចំនួន៤,០០០ម៉ាស់ ដែលពួកគាត់គឺជាអាជីវកររស់នៅខេត្តស្ទឹងត្រែង។ ថ្លែងក្នុងឱកាសនោះ លោកឧត្តមសេនីយ៍ត្រី អៀង វ៉ាន់ឌី បានថ្លែងអំណរគុណយ៉ាងជ្រាលជ្រៅចំពោះលោក សុខ ងី និងលោក ឈុន រដ្ឋា ដែលបានចូលរួមចំណែកក្នុងការផ្ដល់ម៉ាស់ជូនកងរាជអាវុធហត្ថខេត្តស្ទឹងត្រែង ដើម្បីចូលរួមការពារ និងអនុវត្តតាមការណែនាំរបស់ក្រសួងសុខាភិបាល លើការងារទប់ស្កាត់ និងការពារជំងឺកូវីដ-១៩។ លោកឧត្តមសេនីយ៍ត្រី អៀង វ៉ាន់ឌី អះអាងថា នឹងយកម៉ាស់ទាំងអស់នេះ ប្រគល់បន្ដដល់មន្ដ្រីនៃបញ្ជាការដ្ឋានកងរាជអាវុធហត្ថខេត្តស្ទឹងត្រែង ដូចអ្វីដែលជាបំណងរបស់សប្បុរសជនដែលបានប្រគល់ជូននេះផងដែរ។ បើតាមលោកឧត្តមសេនីយ៍ត្រីមេបញ្ជាការ បច្ចុប្បន្នមន្ដ្រីអាវុធហត្ថខេត្តស្ទឹងត្រែង កំពុងអនុវត្តយ៉ាងខ្ជាប់ខ្ជួននូវវិធានការសុខាភិបាល និងអនុវត្តយ៉ាងម៉ឺងម៉ាត់នូវបទបញ្ជារបស់ នាយឧត្តមសេនីយ៍ សៅ សុខា អគ្គមេបញ្ជាការរង និងជាមេបញ្ជាការកងរាជអាវុធហត្ថលើផ្ទៃប្រទេស។ គួរជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៦ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន៧៤១នាក់ ក្នុងនោះអ្នកជាសះស្បើយចំនួន ៤៧៧នាក់ និងអ្នកជំងឺចំនួន ២៦២នាក់កំពុងសម្រាកព្យាបាលជំងឺនៅមន្ទីរពេទ្យ។ ក្នុងនោះ ព្រឹត្តិការណ៍សហគមន៍២០កុម្ភៈ រកឃើញមានអ្នកឆ្លងរហូតដល់ ២៣៤នាក់៕	2021-02-27T02:25:00+07:00	freshnewsasia.com	https://m.freshnewsasia.com/index.php/en/localnews/188236-2021-02-26-12-25-41.html
9c66658f-be04-42a7-90cb-11dde1cb7e41	ថៃបន្តរកឃើញករណីឆ្លងថ្មី នៃជំងឺកូវីដ-១៩ ចំនួន«៤៥ករណីទៀត»ក្នុងរបាយការណ៍ថ្ងៃសុក្រនេះ	មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃសុក្រនេះ បានរាយការណ៍ពីការរកឃើញនូវករណីឆ្លងជំងឺ COVID-19 ថ្មីៗចំនួន ៤៥ករណីបន្ថែមទៀត។ នេះបើយោងតាមការចេញផ្សាយដោយសារព័ត៌មានចិនស៉ីនហួរ នៅថ្ងៃសុក្រ ទី២៦ ខែកុម្ភៈ ឆ្នាំ២០២១។ បើតាម CCSA ក្នុងចំណោមករណីឆ្លងថ្មីៗខាងលើនេះ មាន ៣៧ករណី ជាករណីឆ្លងក្នុងស្រុក ដែលក្នុងនោះរួមមាន ១៩ករណីត្រូវបានរកឃើញនៅខេត្ត សាមុត សាខន (Samut Sakhon), ០៥ករណីនៅខេត្ត Nakhon Nayok និង ០៣ករណីទៀតនៅទីក្រុងបាងកក (Bangkok)។ ចំណែកឯ ០៨ករណីផ្សេងទៀត ជាករណីនាំចូល ត្រូវបានរកឃើញនៅលើអ្នកដំណើរដែលបានវិលត្រឡប់មកពីបរទេសវិញ។ គួរបញ្ជាក់ថា រហូតមកដល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ២៥,៨០៩ករណី ដែលក្នុងនោះរួមមាន ២៣,០៥៦ករណី ជាករណីឆ្លងក្នុងស្រុក និង ២,៧៥៣ករណីទៀត ជាករណីនាំចូល។ ចំណែកឯអ្នកស្លាប់វិញមានចំនួន ៨៣នាក់ ខណៈអ្នកជាសះស្បើយមានចំនួន ២៤,៩៥២នាក់ និងត្រូវបានអនុញ្ញាតឱ្យចាកចេញពីមន្ទីរពេទ្យ៕	2021-02-27T01:27:00+07:00	freshnewsasia.com	https://m.freshnewsasia.com/index.php/en/internationalnews/188229-2021-02-26-11-27-02.html
a540087e-2721-445f-b643-557bba2fe277	មេអាវុធហត្ថខេត្តកំពង់ស្ពឺ បញ្ជាកងកម្លាំងអនុវត្តឲ្យបានម៉ឺងម៉ាត់នូវបទបញ្ជារបស់ថ្នាក់ដឹកនាំ និងការពារខ្លួនពីជំងឺកូវីដ-១៩	លោកឧត្តមសេនីយ៍ត្រី ជូ សារុន មេបញ្ជាការកងរាជអាវុធហត្ថខេត្តកំពង់ស្ពឺ នៅព្រឹកថ្ងៃទី២៦ ខែកុម្ភៈ ឆ្នាំ២០២១នេះ បានដឹកនាំកិច្ចប្រជុំបូកសរុបលទ្ធផលការងារឆ្នាំ២០២០ និងលើកទិសដៅការងារបន្ដ របស់បញ្ជាការដ្ឋានកងរាជអាវុធហត្ថខេត្តកំពង់ស្ពឺ។ ក្នុងកិច្ចប្រជុំនេះ បានរៀបចំជាពីរផ្នែក ដោយមានចាក់ស្លាយជូននាយទាហាន នាយទាហានរង ទស្សនាសមិទ្ធផល ឆ្នាំ២០២០ របស់កងរាជអាវុធហត្ថលើផ្ទៃប្រទេស, ផ្សព្វផ្សាយបទបញ្ជា និងអនុសាសន៍របស់ នាយឧត្តមសេនីយ៍ សៅ សុខា អគ្គមេបញ្ជាការរង កងយោធពលខេមរភូមិន្ទ មេបញ្ជាការកងរាជាអាវុធហត្ថលើផ្ទៃប្រទេស ពាក់ព័ន្ធជំងឺកូវីដ-១៩ និងបំពាក់ឋានន្តរស័ក្កិជូន នាយទាហាន ដែលទទួលបានស្នាដៃ ចំនួន១២រូប។ លោកឧត្តមសេនីយ៍ត្រី ជូ សារុន បានលើកឡើងថា ក្នុងនាមជាមេបញ្ជាការ សូមកោតសសើរចំពោះនាយទាហាន នាយទាហានរង នៃបញ្ជាការដ្ឋានកងរាជអាវុធហត្ថខេត្តទាំងអស់ ដែលកន្លងមកបានបំពេញភារកិច្ចចាំបាច់ជូនជាតិ និងរាជរដ្ឋាភិបាល ជាពិសេសបានការពារ សន្តិសុខ សុវត្ថិភាព រក្សាសណ្តាប់ធ្នាប់ សហការជាមួយរដ្ឋបាលខេត្តកំពង់ស្ពឺ បានយ៉ាងល្អប្រសើរ។ លោកមេបញ្ជាការ បានសង្គត់ធ្ងន់ថា រយៈពេល១ឆ្នាំនេះ កងកម្លាំងអាវុធហត្ថបានបំពេញបេសកម្ម បង្ការ បង្ក្រាប សង្គ្រោះ ព្រមទាំងការងារមនុស្សធម៌ តាមការណែនាំរបស់នាយឧត្តមសេនីយ៍ សៅ សុខា។ ដោយឡែកការងារបង្ក្រាបបទល្មើសធនធានធម្មជាតិវិញ កម្លាំងបានសហការជាមួយជំនាញ បង្ក្រាបរាល់ការជួញដូរសត្វព្រៃ ដឹកជញ្ជូនឈើខុសច្បាប់ និងបានឃាត់ខ្លួនជនសង្ស័យជាច្រើន បញ្ជូនទៅកាន់សាលាដំបូងខេត្ត។ លោកមេបញ្ជាការ បានក្រើនរំលឹកដល់មន្ដ្រីទាំងអស់ ប្រុងប្រយ័ត្នចំពោះជំងឺកូវីដ-១៩ ដែលនៅតែជាបញ្ហាប្រឈម និងគ្រោះថ្នាក់ជះឥទ្ធពលដល់ជីវភាពរស់នៅ គំរាមកំហែងដល់សន្តិសុខ សណ្តាប់ធ្នាប់ ស្ថិរភាពនយោបាយ មជ្ឈដ្ឋានអគតិឆ្លៀតយកឱកាសលំបាកនេះធ្វើការញុះញង់បង្កចលាចលក្នុងសង្គម៕	2021-02-27T00:11:00+07:00	freshnewsasia.com	https://m.freshnewsasia.com/index.php/en/localnews/188220-2021-02-26-10-11-11.html
8aa96f89-a9db-4f2c-bd36-43d879cf4673	រកឃើញបុរសម្នាក់ ឆ្លងកូវីដ១៩ នៅឫស្សីកែវ	បុរសម្នាក់បានរកឃើញផ្ទុកវិជ្ជមានកូវីដ១៩ នៅយប់ថ្ងៃទី២៥ ខែកុម្ភៈ ឆ្នាំ២០២១ វេលាម៉ោង ២១ និង ០០នាទី នៅចំនុចផ្ទះលេខ១១៣២ ផ្លូវបេតុង ភូមិឃ្លាំងសាំង សង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ។ នេះបើតាមទំព័រហ្វេសបុកផ្លូវការលោក ជា ពិសី អភិបាលខណ្ឌឫស្សីកែវ។ បុរសរូបនេះមានអាយុ៣៩ឆ្នាំ (ត្រូវជាប្តីរបស់ស្ត្រី អាយុ៣៦ឆ្នាំ) ដែលមានអាសយដ្ឋានខាងលើ។ បច្ចុប្បន្ននេះ អ្នកវិជ្ជមានជម្ងឺកូវីដ១៩ខាងលើ ត្រូវបានគ្រូពេទ្យ នាំយកតាម រថយន្តសាមុយបញ្ចូនទៅព្យាបាលនៅ មណ្ឌលចត្តាឡីស័កព្រែកព្នៅ៕	2021-02-27T00:08:00+07:00	kampucheathmey.com	https://www.kampucheathmey.com/local-news/71314
4aa22b10-f5ce-49f8-8732-fcab588bffff	ក្រសួងសុខាភិបាល ៖ មេរោគកូវីដ-១៩ ក្រៅពីឆ្លងចូលមាត់ និងច្រមុះអាចឆ្លងចូលតាមភ្នែក-ត្រចៀក	ការលើកឡើងរបស់លោកស្រី បន្ទាប់ពីលោកស្រីបានដឹងព័ត៌មានបរទេសមកថា មានគ្រួសារមួយមិនសូវលាងដៃជាមួយសាប៊ូទេ ទើបជួបបញ្ហារហូតដល់ស្លាប់ដោយសារជំងឺកូវីដ១៩។ តាមរយៈសំឡេង នៅថ្ងៃទី២៦ ខែកុម្ភៈ ឆ្នាំ២០២១ លោក យក់ សម្បត្តិ បានថ្លែងថា «ខ្ញុំសូមផ្ដល់ព័ត៌មានមួយដែលជាការដកពិសោធន៍ នៅក្នុងបណ្ដាប្រទេសនៅអន្តរជាតិផ្សេងៗ ការពាក់ម៉ាស់នេះ គឺការពារបានតែចម្រុះ ហើយនិងមាត់ទេ ហើយដោយឡែក ភ្នែក ត្រចៀក អត់មានអីគ្របបានទេ អីចឹងហើយសំខាន់ គឺការលាងដៃ»។ លោកស្រីបន្ដថា «មានប្រទេសមួយចំនួន គាត់ធ្វើរបាយការណ៍ព្រឹកមិញនេះ ខ្ញុំមើលបន្តផ្ទាល់នេះគឺថា មួយគ្រួសារ គឺគាត់បាន Quarantineខ្លួនគាត់ត្រឹមត្រូវ គាត់មិនចេញទៅ មិនចូលរួមក្នុងហ្វូងមនុស្សធំៗ លើសពី១០នាក់ហ្នឹង គឺថា មានការហាមឃាត់ហ្នឹង ប៉ុន្តែការអនុវត្តរបស់គាត់អត់បានត្រឹមត្រូវ គាត់មិនសូវលាងដៃ គាត់ប៉ះពាល់គ្នា អីចឹងទីបំផុតទៅ ឥឡូវនេះឪពុកម្ដាយស្លាប់ទាំងពីរនាក់ហើយ ដូច្នេះ នៅតែកូន កំពុងដាក់វ៉ង់ទីឡាទើនៅមន្ទីរពេទ្យ»។ ជាងនេះទៅទៀត អ្នកនាំពាក្យ ក៏បានអំពាវនាវដល់ក្រុមគ្រួសារពេទ្យ ត្រូវជួយណែនាំដល់ប្រជាពលរដ្ឋឲ្យពួកគាត់ ត្រូវលាងដៃជាមួយសាប៊ូ និងអាកុល ព្រមទាំង ងូតទឹកសម្អាតខ្លួនជាប្រចាំ ព្រោះជារឿងមួយដ៏សំខាន់បំផុតសម្រាប់បង្ការកុំឲ្យឆ្លងជំងឺកូវីដ-១៩។ សូមរំលឹកថា គិតត្រឹមថ្ងៃទី២៦ កុម្ភៈ នេះ កម្ពុជារកឃើញអ្នកឆ្លងកូវីដ-១៩ ចំនួន៧៤១នាក់ ក្នុងនោះ អ្នកជាសះស្បើយ ចំនួន៤៧៧នាក់ និងកំពុងសម្រាកព្យាបាល ចំនួន២៦២នាក់ ៕	2021-02-26T22:34:00+07:00	dap-news.com	https://dap-news.com/national/2021/02/26/122733/
793d6a66-7d15-41c7-b9e7-f5ee1d6abaa2	អភិបាលខេត្តព្រះវិហារ ចេញសេចក្ដីណែនាំផ្អាកអាជីវកម្មក្លឹបកម្សាន្ដ ខារ៉ាអូខេ រង្គសាល ឌីស្កូតែក និងបៀរហ្កាឌិនទប់ស្កាត់ជំងឺកូវីដ-១៩	រដ្ឋបាលខេត្តព្រះវិហារ នៅថ្ងៃទី២៦ ខែកុម្ភៈ ឆ្នាំ២០២១នេះ បានចេញសេចក្តីជូនដំណឹងមួយ ឲ្យផ្អាកអាជីវកម្ម ក្លឹបកម្សាន្ដ ខារ៉ាអូខេ រង្គសាល ឌីស្កូតែក និងបៀរហ្កាដិន ដើម្បីទប់ស្កាត់ការរីករាលដាល នៃជំងឺកូវីដ-១៩ក្នុងសហគមន៍។ សេចក្ដីជូនដំណឹងរបស់លោក ប្រាក់ សុវណ្ណ អភិបាលខេត្ដព្រះវិហារ ដែលបណ្ដាញព័ត៌មាន Fresh News ទទួលបានលោកបានណែនាំ អភិបាលក្រុង ស្រុក និងមន្ទីរទេសចរខេត្ត ត្រូវចុះផ្សព្វផ្សាយ និងណែនាំដល់ម្ចាស់អាជីវកម្មក្លឹបកម្សាន្ដនានា ត្រូវផ្អាកសកម្មភាពអាជីវកម្មជាបណ្តោះអាសន្ន រហូតដល់ស្ថានភាព នៃការរីករាលដាលនៃជំងឺកូវីដ-១៩ មានការធូរស្បើយឡើងវិញ។ ក្នុងសេចក្ដីជូនដំណឹងដដែលនោះ លោកអភិបាលខេត្ត ក៏បានប្រាប់អាជ្ញាធរក្រុង ស្រុក និងសមត្ថកិច្ចពាក់ព័ន្ធ ត្រូវចុះពិនិត្យ និងតាមដានគ្រប់ទីតាំងជាប្រចាំ ក្នុងករណីដែលម្ចាស់អាជីវកម្មណាមួយ មិនអនុវត្តន៍តាមការណែនាំ ត្រូវចាត់វិធានការរដ្ឋបាល ឬបិទអាជីវកម្មតែម្តង៕	2021-02-26T22:31:00+07:00	freshnewsasia.com	https://m.freshnewsasia.com/index.php/en/localnews/188198-2021-02-26-08-31-55.html
a070ee86-c91f-4ca7-a614-3d8e2a3399d1	ក្រសួងសុខាភិបាល ប្រកាសគ្មានអ្នកជំងឺកូវីដ ជនជាតិចិនម្នាក់ រត់ចេញពីមណ្ឌលចត្តាឡីស័កនៅភ្នំពេញទេ	នៅយប់ថ្ងៃទី២៦ ខែកុម្ភៈ ឆ្នាំ២០២១នេះ ក្រសួងសុខាភិបាលកម្ពុជា បានប្រកាសច្រានចោលភ្លាមៗនូវព័ត៌មានដែលផ្សព្វផ្សាយតាមបណ្តាញសង្គមថា មានជនជាតិចិនម្នាក់បានរត់ចេញពីមណ្ឌលចត្តាឡីស័កនៅភ្នំពេញ។ លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាលបានបញ្ជាក់ប្រាប់ថា ពុំមានជនជាតិចិនឈ្មោះ Qhou Daoqing រត់ចេញពីមណ្ឌលចត្តាឡីស័ក ដូចការចែកចាយតាមបណ្តាញសង្គមខាងលើឡើយ ដែលព័ត៌មាននេះជាព័ត៌មានមិនពិតទាល់តែសោះ។ អ្នកជំងឺកូវីដ១៩កំពុងសម្រាកព្យាបាលនៅមណ្ឌលសុខភាពព្រែកព្នៅ។ ការបញ្ជាក់របស់មន្រ្តីជាន់ខ្ពស់ក្រសួងសុខាភិបាល បានធ្វើឡើងបន្ទាប់ពីមាន Facebook មួយឈ្មោះ «មន្ទីរទេសចរណ៍ ខេត្តកែប» និងបណ្តាញសង្គមមួយចំនួនទៀត បានបង្ហោះអត្តសញ្ញាណបណ្ណ និងរូបថតជនជាតិចិនម្នាក់ឈ្មោះ Qhou Daoqing ដោយអះអាងថា ជនជាតិចិនរូបនេះបានឆ្លងកូវីដ១៩ ហើយបានរត់ចេញពីមណ្ឌលចត្តាឡីស័កភ្នំពេញ។ លោកស្រី យក់ សម្បត្តិ បានបញ្ជាក់ថា ពេលនេះសមត្ថកិច្ចពាក់ព័ន្ធកំពុងស្រាវជ្រាវស្វែងរកជនដែលកាន់កាប់ និងបង្ហោះព័ត៌មានក្លែងក្លាយនេះ ដើម្បីចាត់ការតាមនីតិវិធី ៕ សូមប្រិយមិត្តអញ្ជើញទស្សនាវីដេអូរបស់បុរសជនជាតិចិនកំពុងធ្វើចត្តាឡីស័ក្ដ ដូចខាងក្រោម៖	2021-02-26T22:11:21+07:00	kbnnews.com	https://kbn.news/archives/209048
c0332b5e-8934-4520-b1a3-0a9857eefa31	លោកស្រី យក់ សម្បត្តិ៖ ការលាងសម្អាតដៃពិតជាសំខាន់ណាស់ សម្រាប់ការពារជំងឺកូវីដ១៩ ដែលឆ្លងតាមភ្នែក និងត្រចៀក (Video inside)	លោកស្រី យក់ សម្បត្តិ រដ្ឋលេខាធិការក្រសួងសុខាភិបាល នៅថ្ងៃទី២៦ ខែកុម្ភៈ ឆ្នាំ២០២១នេះ បានចែករំលែកនូវចំណេះដឹងរបស់លោកស្រី បន្ទាប់ពីបានតាមដាននូវព័ត៌មានការវិវត្តន៍ថ្មី នៃការបង្ការការពារ ការចម្លងវីរុសកូវីដ១៩ នៅលើពិភពលោក។ លោកស្រីបន្តថា ឆ្លងការបទពិសោធន៍នៃប្រទេសនៅលើពិភពលោក រួមទាំងប្រទេសអភិវឌ្ឍន៍ផងដែរនោះ បានយល់ឃើញពីសារសំខាន់បំផុត នៃការលាងសម្អាតដៃឲ្យ បានជាប់លាប់ជាប្រចាំ ដើម្បីបង្ការការឆ្លងជំងឺកូវីដ១៩ បន្ថែមពីការពាក់ម៉ាស ដែលការពារបានតែច្រមុះ និងមាត់នោះ។ លោកស្រី យក់ សម្បត្តិ បានថ្លែងយ៉ាងដូច្នេះថា ។ ជាមួយគ្នានេះ លោកស្រីរដ្ឋលេខាធិការ ក៏បានអំពាវនាវដល់ប្រជាពលរដ្ឋ ដែលធ្វើដំណើរចេញក្រៅផ្ទះ ហើយចេញចូលកន្លែងសាធារណ ដូចជាបើកទ្វារ ឬប៉ះពាល់នូវវត្ថុសាធារណផ្សេងៗ សូមលាងសម្អាតដៃឲ្យបានត្រឹមត្រូវ និងជាប្រចាំដើ ម្បីការពារការឆ្លងជំងឺកូវីដ១៩៕	2021-02-26T22:06:00+07:00	freshnewsasia.com	https://m.freshnewsasia.com/index.php/en/localnews/188194-2021-02-26-08-06-33.html
3b6d1ee6-7f32-4624-94be-89d6ffe8a3c9	ទ្វីបអាហ្វ្រិក មានអ្នកឆ្លងជំងឺកូវីដ១៩ លើសពី៣លាននាក់	អាប់ឌីស អាបាបា៖ ទីភ្នាក់ងារព័ត៌មានចិនស៊ិនហួ បានចុះផ្សាយនៅថ្ងៃទី២៦ ខែកុម្ភៈ ឆ្នាំ២០២១ថា មជ្ឈមណ្ឌលត្រួតពិនិត្យជំងឺ និងបង្ការររោគប្រចាំទ្វីបអាហ្វ្រិក (Africa CDC) បានឲ្យដឹងថា ចំនួនអ្នកឆ្លងជំងឺកូវីដ១៩ នៅក្នុងទ្វីបអាហ្វ្រិក បានកើនឡើងដល់៣.៨៥៦.៥៨១នាក់ គិតត្រឹមថ្ងៃព្រហស្បតិ៍ ។ លោក John Nkengasong នាយក CDC ប្រចាំទ្វីបអាហ្វ្រិក បានឲ្យដឹងថា នៅក្នុងអំឡុងពេល កែសម្រួលទិន្នន័យប្រចាំសប្តាហ៍ ទ្វីបអាហ្វ្រិក មានអ្នកស្លាប់ ដោយសារជំងឺកូវីដ១៩ ចំនួន១០២.៤៧០នាក់ ។ នាយក CDC ប្រចាំទ្វីបអាហ្វ្រិក បាននិយាយថា សរុបពលរដ្ឋចំនួន៣.៤២១.៥២៦នាក់ បានជាសះស្បើយពីជំងឺនៅទូទាំងទ្វីប ។ យោងតាមទីភ្នាក់ងារបានឲ្យដឹងថា តំបន់នៅអាហ្វ្រិកខាងត្បូង គឺជាកន្លែង ដែលរងផលប៉ះពាល់ខ្លាំងជាងគេ ដោយសារជំងឺកូវីដ១៩ ដែលមានអ្នកឆ្លងជំងឺច្រើនបំផុត បន្ទាប់មក តំបន់នៅអាហ្វ្រិកខាងជើង ។ បណ្តាប្រទេសនៅទ្វីបអាហ្រ្វិក ដែលរងនូវផលប៉ះពាល់ខ្លាំងបំផុតនោះ គឺ មានអាហ្វ្រិកខាងត្បូង ម៉ារ៉ុក ទុយនេស៊ី អេហ្ស៊ីប និងអេត្យូពី ៕ ប្រែសម្រួលដោយ៖ ម៉ៅ បុប្ផាមករា	2021-02-26T22:00:00+07:00	dap-news.com	https://dap-news.com/national/2021/02/26/122727/
b54fac2e-bfec-4037-be87-1819549c2c9a	ពលរដ្ឋអាមេរិក ៥០លាននាក់ហើយ បានចាក់វ៉ាក់សាំង បង្ការជំងឺកូវីដ១៩	យោងតាមសារព័ត៌មាន ALJAZEERA ចេញផ្សាយនៅថ្ងៃទី២៥ ខែកុម្ភៈ ឆ្នាំ២០២១ បានឱ្យដឹងថា លោក បៃឌិន ដែលបានចូលកាន់តំណែង នៅថ្ងៃទី ២០ ខែមករា បានសន្យាថា នឹងចាក់វ៉ាក់សាំង ការពារប្រជាជនឱ្យបាន ១០០ លាននាក់ ក្នុងរយៈពេល ១០០ ថ្ងៃដំបូងរបស់លោក នៅក្នុងពេលកាន់តំណែង។ ឥឡូវនេះនៅក្នុងថ្ងៃទី ៣៧ របស់លោកនៅក្នុងពេល កំពុងដឹកនាំប្រទេស លោក ចូ បៃឌិន បាននិយាយថា លោកកំពុងដើរលើផ្លូវ ដែលត្រូវលើសគោលដៅនោះ។ លោក បៃឌិន បានបន្ថែមថា “ ថ្ងៃនេះខ្ញុំមកទីនេះ ដើម្បីរាយការណ៍ថា យើងនៅពាក់កណ្តាលទីនោះហើយ”៕ ប្រែសម្រួលៈ ណៃ តុលា	2021-02-26T21:58:00+07:00	dap-news.com	https://dap-news.com/national/2021/02/26/122724/
c42b7ae4-51eb-4568-8101-3c3893891363	ដឹងខ្លួនឆាប់ទៅភ្លាម! រដ្ឋបាលខេត្តកំពង់ចាម អំពាវនាវឲ្យពលរដ្ឋដែលបានចូលរួមពិធីមង្គលនៅស្រុកកងមាស ឆាប់មកធ្វើតេស្ដរកកូវីដ ក្រោយបុរសម្នាក់ ឆ្លងកូវីដបានចូលរួមពិធីរៀបការនោះ	រដ្ឋបាលខេត្តកំពង់ចាម នៅយប់ថ្ងៃទី២៦ ខែកុម្ភៈនេះ បានប្រកាសដល់ប្រជាពលរដ្ឋរស់នៅខេត្តកំពង់ចាម ពិសេសប្រជាពលរដ្ឋនៅស្រុកកងមាស ខេត្តកំពង់ចាម ពាក់ព័ន្ធនឹងអាពាហ៍ពិពាហ៍ នៅភូមិកោះតូច ឃុំពាមជីកង ស្រុកកងមាស កាលពីថ្ងៃទី២១ ខែកុម្ភៈ ឆ្នាំ២០២១។ ពាក់ព័ន្ធនឹងហេតុការណ៍នេះ មានបុរស ជនជាតិខ្មែរ រស់នៅសង្កាត់ទួលសង្កែ ខណ្ឌឫស្សីកែវ រាជធានីភ្នំពេញ បានមកចូលរួមអាពាហ៍ពិពាហ៍ក្មួយ។ បន្ទាប់ពីទទួលបានព័ត៌មានពីក្រសួងសុខាភិបាល នាព្រឹកថ្ងៃទី២៦ ខែកុម្ភៈ ឆ្នាំ២០២១ បានរកឃើញបុរស ម្នាក់ដែលបានមកចូលរួមក្នុងពិធីមង្គការនេះមានផ្ទុកជំងឺកូវីដ-១៩។ រដ្ឋបាលខេត្ត បានចាត់មន្ទីរសុខាភិបាល នៃរដ្ឋបាលខេត្ត ឱ្យដឹកនាំមន្ត្រីចុះស្រាវជ្រាវ និងកំណត់មុខសញ្ញាដែលពាក់ព័ន្ធនឹងព្រឹត្តិការណ៍នេះ ក្នុងនោះ អ្នកពាក់ព័ន្ធរួមមាន ៖ ១-ឪពុក-ម្ដាយកូនក្រមុំ ដែលបន្ទាប់ពីថ្ងៃមង្គលការរួច បានត្រឡប់ទៅរាជធានីភ្នំពេញវិញ និងស្នាក់ នៅម្តុំក្រោយមន្ទីរពេទ្យកាលម៉ែល រាជធានីភ្នំពេញ ។ ២-ឪពុក-ម្ដាយកូនកំលោះ បានត្រឡប់ទៅស្រុកវិញ នៅភូមិត្រពាំងល្បើក ឃុំក្រាំងស្បូវ ស្រុកឈូក ខេត្តកំពត។ ៣-កូនកំលោះកូនក្រមុំ និងអ្នកកំដរ បានត្រឡប់ទៅភ្នំពេញវិញ។ ៤-អ្នករួមតុជាមួយផ្ទាល់ ៖ មានក្រុមអ្នកសំអាងការ និងអ្នកថតរូប រស់នៅភូមិព្រៃទទឹង និងភូមិ វាលស្បូវ ឃុំឫស្សីស្រុក ស្រុកស្រីសន្ធរ ព្រមទាំងប្រជាពលរដ្ឋចំនួន០២នាក់ផ្សេងទៀត រស់នៅភូមិ ដំណាក់ជ្រៃ ឃុំពាមជីកង ស្រុកកងមាស។ ៥-ចុងភៅ អ្នកលើកម្ហូប និងមេចុងភៅ រស់នៅភូមិត្រើយបឹង ឃុំឫស្សីស្រុក ស្រុកស្រីសន្ធរ។ ដើម្បីចូលរួមទប់ស្កាត់ការឆ្លងរីករាលដាលនៃជំងឺកូវីដ-១៩ ក្នុងសហគមន៍ រដ្ឋបាលខេត្តកំពង់ចាម អំពាវនាវដល់អ្នកដែលបានមកចូលរួមក្នុងមង្គលការ និងអ្នកពាក់ព័ន្ធនៅស្រុកកងមាស ទៅពិនិត្យ សុខភាព និងយកសំណាកនៅទីតាំងដែលមន្ទីរសុខាភិបាលនៃរដ្ឋបាលខេត្ត បានរៀបចំនៅភូមិកោះតូច ឃុំពាមជីកង ស្រុកកងមាស។ ចំពោះស្រុកស្រីសន្ធរ មកពិនិត្យសុខភាព យកសំណាក នៅមណ្ឌលសុខភាព ស្វាយខ្សាច់ភ្នំ នៅភូមិស្វាយកណ្តាល ឃុំស្វាយខ្សាច់ភ្នំ ស្រុកស្រីសន្ធរ។ ដោយឡែកចំពោះបងប្អូនដែល មិនស្ថិតក្នុងស្រុកទាំងពីរខាងលើ សូមទៅពិនិត្យសុខភាព និងយកសំណាកនៅតាមមណ្ឌលសុខភ័ព នៅ ជិតកន្លែងបងប្អូនស្នាក់នៅ ឬរាយការណ៍ទៅអាជ្ញាធរមូលដ្ឋានជាបន្ទាន់។ រដ្ឋបាលខេត្តកំពង់ចាម អំពាវនាវដល់បងប្អូនប្រជាពលរដ្ឋ បង្កើនការប្រុងប្រយ័ត្នខ្ពស់ និងបន្តអនុវត្តខ្ជាប់ខ្ជួននូវវិធានការការពារ ដោយឡែកបងប្អូនដែលមានហានិភ័យខ្ពស់ពាក់ព័ន្ធនឹងបុរសខាងលើ ត្រូវតែអនុវត្តីយ៉ាងម៉ឺងម៉ាត់ តាមការណែនាំរបស់មន្រ្តីសុខាភិបាលប្រកបដោយស្មាតីទទួលខុសត្រូវខ្ពស់ ដើម្បីក្រុមគ្រួសារ និងសហគមន៍ជៀសផុតពីជំងឺដ៏ប្រល័យនេះ ៕	2021-02-26T21:56:36+07:00	kbnnews.com	https://kbn.news/archives/209045
3d0a1fc7-80bb-4e81-9f74-b176411b185f	រឿងធំហើយ! បុរសឆ្លងកូវីដ-១៩ ដែលរស់នៅទួលសង្កែ បានចូលរួមពិធីមង្គលការមួយនៅឯខេត្តកំពង់ចាម ខណៈអាជ្ញាធរកំពុងកំណត់មុខសញ្ញាប្រជាពលរដ្ឋដែលពាក់ព័ន្ធ	រដ្ឋបាលខេត្តកំពង់ចាម បានចាត់មន្ទីរសុខាភិបាលខេត្ត ចុះស្រាវជ្រាវ និងកំណត់មុខសញ្ញាប្រជាពលរដ្ឋដែលពាក់ព័ន្ធ អាពាហ៍ពិពាហ៍នៅស្រុកកងមាស កាលពីថ្ងៃទី ២១ ខែកុម្ភៈ ឆ្នាំ ២០២១ បន្ទាប់ពីបានរកឃើញបុរសម្នាក់ចូលរួមពិធីមង្គលការមានផ្ទុកមេរោគកូវីដ-១៩។ សូមអានសេចក្ដីប្រកាសទាំងស្រុង ដូចខាងក្រោម៖	2021-02-26T21:32:48+07:00	kbnnews.com	https://kbn.news/archives/209041
c878f014-e2e2-4efd-8a6a-211e5bd808ba	អាជ្ញាធរខេត្តបន្ទាយមានជ័យ បកស្រាយថា ករណីពលករខ្មែរមកពីថៃ មិនមែនស្លាប់ដោយសារជំងឺកូវីដទេ	ការបកស្រាយ ក្រោយមានការលើកឡើងថា បុរសនេះបន្ទាប់ពីធ្វើដំណើរមកពីថៃវិញ បានស្លាប់ដោយសារជំងឺកូវីដ១៩ ៕	2021-02-26T21:16:00+07:00	dap-news.com	https://dap-news.com/national/2021/02/26/122715/
8a04635e-9bda-4c0c-a9ee-0d265c8ec60c	បុគ្គលិកណាហ្គាវើលដ៍ (NAGAWORLD) ២សាខា ជាង ៨ពាន់នាក់ មិនចូលធ្វើការនៅថ្ងៃទី២៦ កុម្ភៈក្រោយផ្ទុះជំងឺកូវីដ-១៩ ឆ្លងចូលសហគមន៍	បុគ្គលិកណាហ្គាវើលដ៍ (NAGAWORLD) ២សាខា ជាង ៨ពាន់នាក់ មិនចូលធ្វើការនៅថ្ងៃទី២៦ កុម្ភៈនេះ។ ពួកគេទាមទារឲ្យក្រុមហ៊ុនអនុវត្តវិធានការរបស់ក្រសួងសុខាភិបាល ក្រោយសង្ស័យថា មានភ្ញៀវជិត ១០នាក់ រកឃើញវិជ្ជមានជំងឺកូវីដ-១៩ នៅយប់ថ្ងៃទី២៥ កុម្ភៈ។ ប្រធានសហជីពទ្រទ្រង់សិទ្ធិការងារបុគ្គលិកកម្មករខ្មែរ នៃក្រុមហ៊ុនកាស៊ីណូ ណាហ្គា វើលដ៍ កញ្ញា ឈឹម ស៊ីថរ ថ្លែងថា បុគ្គលិកកំពុងព្រួយបារម្ភពីសុវត្ថិភាពខ្លួនឯង និងក្រុមគ្រួសារ បន្ទាប់ពីអាជ្ញាធរហាមមិនឲ្យបុគ្គលិក និងភ្ញៀវផ្អាកចេញចូលណាហ្គា វើលដ៍ ២ ជាបណ្ដោះអាសន្ន។ កញ្ញាបន្តថា ក្រោយបិទតែ៣ម៉ោងប៉ុណ្ណោះ ក្រុមហ៊ុនបានកោះហៅបុគ្គលិកចូលធ្វើការវិញ។ កញ្ញាបញ្ជាក់ថា បុគ្គលិកទាំង២សាខា ស្នើឲ្យស្ថាប័នជំនាញរដ្ឋាភិបាល ជំរុញឲ្យថ្នាក់ដឹកនាំក្រុមហ៊ុននេះ បាញ់ថ្នាំសម្លាប់មេរោគគ្រប់ទីកន្លែងទាំងអស់នៅក្នុងអាគារទាំងពីរនៃក្រុមហ៊ុនកាស៊ីណូ ណាហ្គា វើលដ៍ និងសុំឲ្យធ្វើតេស្តលើបុគ្គលិកទាំងអស់ មុននឹងបង្គាប់ឲ្យពួកគាត់វិលចូលធ្វើការវិញ៖ « កម្ពុជាបន្តរកឃើញករណីឆ្លងជំងឺកូវីដ១៩ ចំនួន ៤៤ករណីបន្ថែមទៀតនៅថ្ងៃទី២៦ កុម្ភៈ។ ក្នុងចំណោមនេះ ៤០នាក់ជាករណីឆ្លងក្នុងសហគមន៍ដែលរដ្ឋាភិបាលហៅថា ព្រឹត្តិការណ៍ ២០ កុម្ភៈ ដែលភាគច្រើនអ្នកឆ្លងជាជនជាតិចិន ស្នាក់នៅកម្ពុជា។ ចំណែក ៤នាក់ផ្សេងទៀត ជាករណីនាំចូលពីបរទេស។ គិតត្រឹមថ្ងៃទី២៦ កុម្ភៈ កម្ពុជារកឃើញអ្នកឆ្លងជំងឺកូវីដ១៩ សរុប ៧៤១នាក់ ខណៈអ្នកជាសះស្បើយវិញ ៤៧៧នាក់ និង ២៦៤នាក់ កំពុងសម្រាកព្យាបាល៕	2021-02-26T20:43:00+07:00	rfa.org	https://www.rfa.org/khmer/news/health/update-on-naga-world-casino-workers-covid-19-outbreak-02262021084045.html
76af6bd2-2a38-4e21-86a3-427a528c9ae6	ក្ដៅៗ! រដ្ឋបាលខេត្តព្រះសីហនុ សម្រេចបិទមន្ទីរពេទ្យ សណ្ឋាគារ កាស៊ីណូ ក្រោយរកឃើញអ្នកឆ្លងកូវីដ បានទៅទីនោះ	រដ្ឋបាលខេត្តព្រះសីហនុ នៅថ្ងៃទី២៦ ខែកុម្ភៈ ឆ្នាំ២០២១ បានចេញសេចក្តីជូនដំណឹងសម្រេចបិទទីតាំងអាជីវកម្មចំនួន០៣ ក្រោយរកឃើញមានការពាក់ព័ន្ធជាមួយនឹងអ្នកឆ្លងកូវីដ-១៩។ ទីតាំងទាំង៣នោះរួមមាន ដូចខាងក្រោម៖ ទី១ .ការបិទផ្អាកបណ្តោះអាសន្នមន្ទីរពេទ្យឯកជន ថៃខាង ស្ថិតនៅផ្លូវឯករាជ្យ សង្កាត់លេខ៤ ក្រុងព្រះសីហនុ ខេត្តព្រះសីហនុ ។ ទី២. បិទផ្អាកបណ្តោះអាសន្នអាជីវកម្ម សណ្ឋាគារ អេស អេស ហូថេល និង រេស៊ីដិន ស្ថិតនៅផ្លូវលេខ១២៨ ភូមិ៣ សង្កាត់លេខ៣ ក្រុងព្រះសីហនុ ខេត្តព្រះសីហនុ ។ ទី៣. កាស៊ីណូ ឆាងឆឹងអ៉ីឡឹឆឹង ស្ថិតនៅភូមិ៣ សង្កាត់លេខ៤ ក្រុងព្រះសីហនុ ខេត្តព្រះសីហនុ ហើយក្រុមការងារសុខាភិបាលខេត្ត នឹងចុះពិនិត្យយកសំណាកពីអ្នកជំងឺ និងបុគ្គលិកដែលបម្រើការងារនៅទីកន្លែងទាំង៣នេះ ដើម្បីធ្វើតេស្តរកវិរុសកូវីដ១៩ ៕	2021-02-26T20:42:39+07:00	kbnnews.com	https://kbn.news/archives/209030
40534cd3-8db3-41fd-aab6-20da6a96036d	រាជរដ្ឋាភិបាល យល់ព្រមឲ្យអនុវត្តវិធានការច្បាប់ ចំពោះជនបរទេសត្រូវបណ្ដេញចេញ និងបិទទីតាំង ដែលមិនសហការពាក់ព័ន្ធជំងឺកូវីដ-១៩	យោងតាមលិខិត របស់ទីស្ដីការគណៈរដ្ឋមន្ដ្រី កាលពីថ្ងៃទី២៥ ខែកុម្ភៈ ឆ្នាំ២០២១ ដើម្បីពង្រឹងប្រសិទ្ធភាពការងារ ទប់ស្កាត់ការរីករាលដាលនៃជំងឺកូវីដ-១៩ ក្នុងសហគមន៍ ២០ កុម្ភៈ រាជរដ្ឋាភិបាលយល់ព្រមជាគោលការណ៍ ឲ្យអនុវត្តនូវវិធានការច្បាប់បន្ថែមចំពោះបុគ្គល និងទីតាំងដែលមិនសហការ នូវវិធានការមួយចំនួនដូចខាងក្រោម ៖ ទី១-ចំពោះជនបរទេស ត្រូវបណ្ដេញចេញពីកម្ពុជា និងហាមចូលប្រទេសសារជាថ្មី។ ទី២-ចំពោះជនជាតិខ្មែរ ត្រូវចាត់វិធានការតាមផ្លូវច្បាប់។ ទី៣-ចំពោះទីតាំង ត្រូវដកហូតអាជ្ញាប័ណ្ណ និងបិទអាជីវកម្មក្នុងទីតាំង។ កាលពីថ្ងៃ២៥ កុម្ភៈ កម្ពុជាបានបណ្តេញ ជនជាតិចិនម្នាក់ចេញពីកម្ពុជា ក្រោយពីផ្សាយព័ត៌មាន បំភ្លៃខុសពីការពិតដែលថា កម្ពុជាលក់ថ្នាំវ៉ាក់សាំងកូវីដ១៩ ឈ្មោះស៊ីណូហ្វាម ដែលជាជំនួយរបស់ចិនក្នុងតម្លៃថ្លៃ។ សូមរំលឹកថា គិតត្រឹមថ្ងៃទី២៦ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងកូវីដ-១៩ ចំនួន៧៤១នាក់ ក្នុងនោះ អ្នកជាសះស្បើយ ចំនួន៤៧៧នាក់ និងអ្នកជំងឺ ចំនួន២៦២នាក់ កំពុងសម្រាកព្យាបាលជំងឺនៅមន្ទីរពេទ្យ។ ក្នុងនោះ ក្នុងព្រឹត្តិការណ៍ សហគមន៍ ២០ កុម្ភៈ រកឃើញមានអ្នកឆ្លង រហូតដល់ ២៣៤នាក់ ផងដែរ៕	2021-02-26T20:33:00+07:00	dap-news.com	https://dap-news.com/national/2021/02/26/122699/
9360bc87-cfeb-4222-9356-da72d5172364	រាជរដ្ឋាភិបាល សម្រេចចេញវិធានការរឹតបន្ដឹងចំពោះបុគ្គល និងទីតាំងដែលមិនសហការពាក់ព័ន្ធករណីជំងឺកូវីដ-១៩, ជនបរទេសត្រូវបណ្តេញចេញពីប្រទេស និងទីតាំងត្រូវបិទចោលតែម្តង (Video inside)	រាជរដ្ឋាភិបាល បន្ដចាត់វិធានការយ៉ាងតឹងរឹង ចំពោះបុគ្គលមិនអនុវត្តតាមវិធានរបស់សុខាភិបាល ចំពោះការធ្វើចត្តាឡីស័ក, បុគ្គលគេចវេសមិនព្រមចូលព្យាបាល ឬមិនសហការផ្ដល់ការសម្ភាសន៍ និងទីតាំងដែលមិនសហការផ្ដល់ព័ត៌មានការស្រាវជ្រាវ និងទប់ស្កាត់ការរីករាលដាលជំងឺកូវីដ-១៩ បន្ថែមពីលើអនុក្រឹត្យលេខ២៧ អនក្រ.បក។ នេះបើតាមលិខិតរបស់ទីស្ដីការគណៈរដ្ឋមន្ដ្រី ផ្ញើជូនសម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ និងលោក ម៉ម ប៊ុនហេង រដ្ឋមន្ដ្រីក្រសួងសុខាភិបាល និងជាប្រធានគណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ-១៩ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី២៦ ខែកុម្ភៈ ឆ្នាំ២០២១។ ចំពោះជនបរទេស ត្រូវបណ្ដេញចេញពីកម្ពុជា និងហាមចូលប្រទេសសារជាថ្មី ចំពោះជនជាតិខ្មែរ ត្រូវចាត់វិធានការតាមផ្លូវច្បាប់ ចំពោះទីតាំង ត្រូវដកហូតអាជ្ញាប័ណ្ណ និងបិទអាជីវកម្មក្នុងទីតាំង។ គួរជម្រាបថា សម្តេចតេជោ ហ៊ុន សែន នាយករដ្ឋមន្ត្រីកម្ពុជា កន្លងទៅថ្មីៗនេះ បានសម្រេចឲ្យបណ្តេញចេញពីកម្ពុជា និងលែងឲ្យត្រឡប់ចូលមកវិញ ចំពោះជនបរទេសទាំងឡាយណា ដែលគេចវេស និងមិនចូលរួមសហការក្នុងការធ្វើចត្តាឡីស័ក។ ការសម្រេចរបស់សម្តេចតេជោនាយករដ្ឋមន្ត្រី បានធ្វើឡើងតាមសំណើរបស់លោកឧត្តមសេនីយ៍ឯក ឌី វិជ្ជា អគ្គស្នងការរងនរគបាលជាតិ និងជាអនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩។ សំណើចាត់វិធានការតឹងរឹងលើជនបរទេសនេះ បានកើតមានចំពេលកម្ពុជាកំពុងផ្ទុះនូវការឆ្លងក្នុងសហគមន៍ធ្ងន់ធ្ងរ។ អ្នកដែលរកឃើញកើតមានជំងឺកូវីដ១៩ ក្នុងព្រឹត្តិការណ៍សហគមន៍ជាថ្មីនេះ ភាគច្រើនជាជនបរទេស។ គិតត្រឹមម៉ោង៧៖០០នាទីព្រឹកថ្ងៃទី២៦ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន៧៤១នាក់ ក្នុងនោះអ្នកជាសះស្បើយចំនួន ៤៧៧នាក់ និងអ្នកជំងឺចំនួន ២៦២នាក់កំពុងសម្រាកព្យាបាលជំងឺនៅមន្ទីរពេទ្យ។ ក្នុងនោះ ព្រឹត្តិការណ៍សហគមន៍២០កុម្ភៈ រកឃើញមានអ្នកឆ្លងរហូតដល់ ២៣៤នាក់៕	2021-02-26T19:53:00+07:00	freshnewsasia.com	https://m.freshnewsasia.com/index.php/en/localnews/188185-2021-02-26-05-53-28.html
718b6889-d972-4994-bbb7-9643d10966c9	អតីតនិស្សិតពូកែម្នាក់នៅវិទ្យាស្ថានពហុបច្ចេកទេសព្រះកុសុមៈ ជំនាញវិស្វករអគ្គិសនី ធ្លាក់ខ្លួនឈឺធ្ងន់ធ្ងរកើតជំងឺមហារីក និងខ្វះលុយព្យាបាល សូមអំពាវនាវដល់សប្បុរសជនជួយតាមលទ្ធភាព	កើតចេញពីកូនកសិករក្រីក្រ ដោយស្រលាញ់ការសិក្សា យុវជន ទូច នន បានតស៊ូរៀនសូត្រក្លាយជាសិស្សពូកែ ដោយទទួលបានការស្រលាញ់ពីលោកគ្រូ អ្នកគ្រូជាច្រើននៅក្នុងសាលា ដោយសារតែភាពតស៊ូ និងឧស្សាហ៍ព្យាយាម។ ក្នុងនាមជាសិស្សពូកែបានឡើងមកបន្តការសិក្សានៅទីក្រុងភ្នំពេញ ថ្នាក់អាហារូបករណ៍នៅវិទ្យាស្ថានពហុបច្ចេកទេសព្រះកុសុមៈ ជំនាញវិស្វករអគ្គិសនី និងបានធ្វើការបណ្តើររៀនបណ្តើរ ដើម្បីបានប្រាក់ផ្តល់ឱ្យម្តាយដែលមានជីវភាពខ្វះខាតនៅស្រុកកំណើត។ រយៈពេល ៥ឆ្នាំ យុវជនរូបនេះបានវិវត្តន៍ខ្លួនយ៉ាងល្អរហូតក្លាយជាវិស្វករ១រូប ដែលពោរពេញដោយបទពិសោធន៍ការងារ តែជាអកុសល អតីតនិស្សិតតស៊ូ ទូច នន មិនទាន់បាននឹងបំពេញការងារប៉ុន្មានផង ជំងឺមហារីកពោះវៀនធំ ដ៏កាចសាហាវបានមកតាមយាយីរូបគាត់។ ឆ្លងកាត់ការវះកាត់លើកទី១ ជាមួយពេទ្យនៅខេត្តតាកែវ និងបានឱ្យគាត់ប្រើប្រាស់ថ្នាំជាប្រចាំ មិនបានជួយឱ្យគាត់បានធូរស្បើយនោះទេ។ ដោយសារជីវភាពក្រីក្រពេក ខ្វះខាតថវិកាដើម្បីទិញថ្នាំ ណាមួយទៀតដោយសារជីវភាពម្តាយកំពុងជួបប្រទះការខ្វះខាតផងដែរ យុវជន ទូច នន ដែលខ្លួនទើបតែបាន វះកាត់ជាង១ ខែនោះ បានទៅបំពេញការងារដើម្បី រកប្រាក់ទិញថ្នាំពេទ្យបន្ថែមទៀត។ បំពេញការងារជាអ្នកគូរប្លង់ទាំងលំបាក ព្រោះតែមិនអាចអង្គុយគូរបាននោះទេ ដោយពោះរបស់គាត់ត្រូវបានវះកាត់ គាត់បានដេកគូសប្លង់ទាំងសេរ៉ូមជាប់ដៃ។ ទោះជាគាត់បានខិតខំយ៉ាងណា ជំងឺរបស់របស់គាត់បានវិវត្តកាន់តែធ្ងន់ឡើងៗពីមួយថ្ងៃទៅមួយថ្ងៃ និងឈានទៅដល់ការវះកាត់ជាលើកទី២ នៅពេទ្យមិត្តភាពខ្មែរ-សូវៀត នៅចុងសប្តាហ៍នេះ។ នេះបើតាមការបញ្ជាក់របស់លោក ប៉ិច ប៊ុនលី នាព្រឹកថ្ងៃទី២៦ ខែកុម្ភៈ ឆ្នាំ២០២១នេះ។ លោក ប៉ិច ប៊ុនលី មិត្តជិតស្និទ្ធរបស់យុវជនតស៊ូ ទូច នន បានឱ្យដឹងទៀតថា គិតត្រឹមប្រលងជាប់ទី១២ សម្លាញ់របស់គាត់បានតស៊ូមករៀនភ្នំពេញ (ជាប់អាហារូបករណ៍) ទោះជីវភាពគ្រួសារខ្វះខាតក្តីរៀនបណ្តើរធ្វើការបណ្តើរ ធ្វើជាអ្នករត់តុ អ្នកលាងចាន កូនកាំបិត រៀនថ្ងៃធ្វើការយប់ ទោះបីជិះកង់ទៅរៀន ជិះកង់ទៅធ្វើការ ក៏សម្លាញ់របស់គាត់ស៊ូបាន។ លោកបានបន្តថា ។ ចាប់ផ្តើមពីកម្មករសំណង់នៅការដ្ឋាន រៀនទ្រឹស្តីនៅសាលា ក៏វិវត្តខ្លួនទៅជាវិស្វករ១រូបដែលពោរពេញដោយបទពិសោធន៍ កើតចេញពីការតស៊ូ រើបម្រះចេញពីជីវភាពក្រីក្រ។ ចេញធ្វើការក្នុងនាមជាវិស្វករ ជាអ្នកម៉ៅការដែលពោរពេញទៅដោយបទពិសោធន៍ តែជាអកុសលមិនទាន់បានស្រួលបួលប៉ុន្មានផង ដុំសាច់កាចក៏បានមកតាមរំខានមិត្តភក្តិរបស់គាត់ រហូតបាត់បង់ការងារធ្វើអស់ទ្រព្យសម្បត្តិពីខ្លួន។ ការវះកាត់មិនទាន់បាន២ខែស្រួលបួលផង លោក ទូច នន ខំទៅធ្វើការទាំងឈឺ ទាំងចោះឆ្អឹងជំនីដើម្បីបន្ទោរបង់ ដៃម្ខាងគូរប្លង់ ដៃម្ខាងដាក់សេរ៉ូម ឆ្អឹងជំនីជាប់ថង់ផ្ទុកកាកសំណល់ អ្នកទាំងអស់គ្នាគិតមើលថាគាត់តស៊ូប៉ុណ្ណា? គាត់ស៊ូប៉ុណ្ណឹងហើយ នៅតែអាជំងឺចង្រៃមកតាមធ្វើទុក្ខគាត់ទៀត ហេតុអ្វីទេវតាមិនមេត្តាដល់អ្នកតស៊ូ? ហេតុអ្វីមិនជួយអ្នកដែលខំពុះពារគ្រប់ឧបសគ្គ? ហេតុអ្វីបណ្តាលឲ្យសាច់ដែលកាត់ហើយត្រូវដុះមកឡើងវិញ ឬមួយក៏អ្នកចង់ផ្តាច់ផ្លូវដើររបស់គាត់? សង្ឃឹមថា សម្លាញ់របស់គាត់អាចប្រយុទ្ធឈ្នះជំងឺដ៏សាហាវនេះ ដើម្បីបន្តអាជីពជាវិស្វករដែលពោរពេញទៅដោយបទពិសោធន៍ (ក្រុមហ៊ុនចិនទទួលគាត់ឲ្យធ្វើការទាំងឈឺ មកពីគេគិតពីសមត្ថភាព និងការតស៊ូ) ផងចុះ សង្ឃឹមថាសម្លាញ់របស់គាត់នៅតែមានការតាំងចិត្តខ្ពស់ ដើម្បីម៉ែឪដែលនៅតែចាំកូន ចាំផ្លូវកូន ចាំដំណឹងកូនសះស្បើយពីជំងឺ។ លោក ប៉ិច ប៊ុនលី និងយុវជនតស៊ូ ទូច នន ដែលកំពុងតែដេកសម្រាកនៅលើគ្រែពេទ្យ បានលើកដៃសំពះស្នើសុំសប្បុរសជនជួយយកអាសាទុក្ខលំបាកដ៏ធំមួយនេះផង ខណៈមកដល់ពេលនេះគាត់អស់លទ្ធភាពក្នុងព្យាបាល និងចង់អស់សង្ឃឹមក្នុងការតស៊ូបន្តទៅមុខទៀតហើយ។ សូមបញ្ជាក់ថា សម្រាប់សប្បុរសជនដែលចង់ចូលរួមជួយជាសទ្ធាជ្រះថ្លា ជួយដល់យុវជនតស៊ូ ទូច នន អាចជួយបានតាមរយៈ ABA 001 379 962 PECH BUNLY និងអាចតាមរយៈលេខទូរស័ព្ទយុវជនតស៊ូ ទូច នន ដោយផ្ទាល់ 070 245 656 ៕	2021-02-26T19:35:00+07:00	freshnewsasia.com	https://m.freshnewsasia.com/index.php/en/localnews/188182-2021-02-26-05-35-14.html
b923c7d2-6040-4f22-ad16-0de09cf9a346	នាយឧត្តមសេនីយ៍ ឥត សារ៉ាត់ ចាក់វ៉ាក់សាំងការពារជំងឺកូវីដ១៩ លើកទី២ នៅមន្ទីរពេទ្យព្រះកេតុមាលា	នាយឧត្តមសេនីយ៍ ឥត សារ៉ាត់ អគ្គមេបញ្ជាការរង នាយសេនាធិការចម្រុះ នៃកងយោធពលខេមរភូមិន្ទ នៅព្រឹកថ្ងៃទី២៦ ខែកុម្ភៈ ឆ្នាំ២០២១នេះ បានអញ្ជើញទទួលការចាក់វ៉ាក់សាំងការពារជំងឺកូវីដ-១៩ ប្រភេទស៉ីណូហ្វាមរបស់ចិន លើកទី២ ដែលជាចំនួនដូសចុងក្រោយ នៅមន្ទីរពេទ្យព្រះកេតុមាលា។ គួរជម្រាបថា នាយឧត្តមសេនីយ៍ ឥត សារ៉ាត់ ព្រមទាំងថ្នាក់ដឹកនាំក្រសួងការពារជាតិ និងថ្នាក់ដឹកនាំអគ្គមេបញ្ជាការនៃកងយោធពលខេមរភូមិន្ទ បានចាក់វ៉ាក់សាំងការពារជំងឺកូវីដ-១៩ កាលពីថ្ងៃទី១០ ខែកុម្ភៈ ឆ្នាំ២០២១ ថ្មីៗនេះ។ ជុំវិញការចាក់វ៉ាក់សាំងការពារជំងឺកូវីដ-១៩ ជូនកងទ័ពនេះដែរ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី និងរដ្ឋមន្ត្រីក្រសួងការពារជាតិ កាលពីថ្ងៃទី២៣ ខែកុម្ភៈ ឆ្នាំ២០២១ ក្នុងពិធីរៀបចំធ្វើបុណ្យទក្ខិណានុប្បទានឧទ្ទិសកុសល ជូនដល់ដួងវិញ្ញាណក្ខន្ធកម្មាភិបាលយុទ្ធជន បើកការដ្ឋានសាងសង់-ជួសជុលទីលានផ្នូរយុទ្ធជន ដែលបានពលីជីវិតក្នុងសម័យសង្គ្រាមចំនួន ៤៤៧សពនៅទីលានផ្នូរយុទ្ធជនខេត្តកោះកុង បានប្រាប់ឱ្យកងកម្លាំងដែល បានចាក់វ៉ាក់សាំងការពារជំងឺកូវីដ-១៩ ប្រភេទស៉ីណូហ្វាមរបស់ចិន លើកទី១ហើយ សូមត្រៀមខ្លួនមកចាក់លើកទី២ ឱ្យបានគ្រប់ៗគ្នា និងឆាប់រហ័ស។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំង Sinopharm ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា នារសៀលថ្ងៃទី៧ ខែកុម្ភៈ។ គិតចាប់ពីថ្ងៃទី១០ រហូតដល់ថ្ងៃទី២៥ ខែកុម្ភៈ ឆ្នាំ២០២១នេះ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) របស់ចិន ជូនកងកម្លាំងប្រដាប់អាវុធទាំងលើកទី១ និងលើកទី២ កើនដល់ចំនួនសរុប ៤៦,៩០៨នាក់ ក្នុងនោះមាននារី ៤,០២៨នាក់។ ក្រសួងការពារជាតិ បានចាប់ផ្តើមចាក់វ៉ាក់សាំងបង្ការជំងឺកូវីដ១៩ ប្រភេទស៉ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១ នៅក្នុងមន្ទីរពេទ្យកេតុមាលា និងចាក់នៅតាមអង្គភាពសំខាន់ៗរបស់ខ្លួនមួយចំនួនទៀតផងដែរ។ មេទ័ពកំពូលរបស់ជាតិ នាយទាហាន នាយទាហានរង និងពលទាន ដែលមានអាយុចាប់ពី ១៨ឆ្នាំឡើងទៅ បានចាក់វ៉ាក់សាំងនេះជាបន្តបន្ទាប់៕	2021-02-26T19:18:00+07:00	freshnewsasia.com	https://m.freshnewsasia.com/index.php/en/localnews/188180-2021-02-26-05-18-44.html
f627508b-7b1b-4b95-b356-17afe825f7d7	សណ្ឋាគារ កាស៊ីណូ ហ្គូដដេស អេន នៅព្រះសីហនុ ត្រូវបិទក្រោយជនជាតិចិន ៤នាក់ឆ្លងកូវីដ១៩	លិខិតរបស់រដ្ឋបាលខេត្ត នាថ្ងៃ២៦ កុម្ភៈនេះ បានឲ្យដឹងថា ម្ចាស់សណ្ឋាគារ មិនត្រូវអនុញ្ញាតឲ្យភ្ញៀវថ្មី ចូលស្នាក់នៅហើយក៏មិនអនុញ្ញាតឲ្យភ្ញៀវ ដែលកំពុងស្នាក់នៅ ក្នុងសណ្ឋាគារចេញ-ចូល ដោយគ្មានការអនុញ្ញាត ពីអាជ្ញាធរមានសមត្ថកិច្ចឡើយ ។ ក្រុមឆ្លើយតបបន្ទាន់ នៃមន្ទីរសុខាភិបាលខេត្ត នឹងចុះទៅពិនិត្យយកសំណាកពីភ្ញៀវ និងបុគ្គលិកបម្រើការ ដើម្បីធ្វើតេស្តរកវីរុសកូវីដ១៩ ៕	2021-02-26T18:13:00+07:00	dap-news.com	https://dap-news.com/national/2021/02/26/122642/
5e369030-3c56-428c-a101-ec602ab9399e	សម្ដេចតេជោ យល់ព្រមឲ្យរៀបចំចាក់ វ៉ាក់សាំងកូវីដ-១៩ ដល់ថ្នាក់ដឹកនាំ និងមន្ដ្រីនគរបាល	នាពេលថ្មីៗនេះ សម្តេច ស ខេង បានស្នើសុំគោលការណ៍ សម្តេចតេជោ ដើម្បីរៀបចំការចាក់វ៉ាក់សាំងកូវីដ-១៩ នៅទីស្ដីក្រសួងមហាផ្ទៃ ជូនថ្នាក់ដឹកនាំ និងមន្ដ្រីនគរបាលជាតិ។ យោងតាមលិខិតក្រសួងមហាផ្ទៃ ថ្មីៗនេះ បានឲ្យដឹងថា ដោយឡែក សម្រាប់កងកម្លាំងនគរបាលជាតិ នៅតាមវរៈការពារព្រំដែនគោក-ទឹក ព្រមទាំងមន្ដ្រីនគរបាលជាតិ នៅតាមបណ្ដាខេត្ត បន្ដអនុវត្តការចាក់វ៉ាក់សាំង តាមការរៀបចំ និងការជូនដំណឹងរបស់ ក្រសួងមហាផ្ទៃ ៕	2021-02-26T17:54:00+07:00	dap-news.com	https://dap-news.com/national/2021/02/26/122626/
ab3ca26f-257e-4bf5-965c-1f99cd1f7dcb	មន្ត្រីទូតរុស្ស៊ីជិះណូរីត្រលប់ទៅផ្ទះវិញ ក្រោយពីបានចាកចេញពីកូរ៉េខាងជើង ដែលកំពុងព្យាយាមទប់ស្កាត់ ជំងឺរាតត្បាតសកល (Video inside)	មន្ត្រីការទូតរុស្ស៊ីមួយក្រុម និងសមាជិកគ្រួសាររបស់ពួកគេ បានជិះណូរីរុញដោយដៃលើផ្លូវដែក ដើម្បីចាកចេញពីកូរ៉េខាងជើងនៅក្នុងសប្ដាហ៍នេះ ខណៈទីក្រុងព្យុងយ៉ាង បន្តរឹតបន្តឹងវិធានាការទប់ស្កាត់ COVID-19 ដែលកំពុងបិទខ្ទប់ការធ្វើដំណើរ ស្ទើរតែគ្រប់ទម្រង់ឆ្លងកាត់ព្រំដែន។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃសុក្រ ទី២៦ ខែកុម្ភៈ ឆ្នាំ២០២១។ ក្រុមមន្ត្រីការទូតរុស្ស៊ី និងសមាជិកគ្រួសារដែលមានគ្នា ០៨នាក់ ក្នុងនោះរួមមានទាំងកុមារផងដែរ បានចំណាយពេល ៣២ម៉ោងជិះរថភ្លើង និងជិះរថយន្ដក្រុងចេញពីទីក្រុងព្យុងយ៉ាង ឆ្ពោះទៅកាន់ព្រំដែនរុស្ស៊ី នៅថ្ងៃព្រហស្បតិ៍សប្ដាហ៍នេះ។ ក្រោយមកទៀត ទើបពួកគេបានឆ្លងដែនដោយថ្មើរជើង ដោយដាក់ឥវ៉ាន់របស់ពួកគេលើណូរីមួយ ហើយរុញវានៅលើផ្លូវរថភ្លើង ដើម្បីត្រលប់ទៅផ្ទះពួកវិញតែម្តង។ គួរបញ្ជាក់ថា កូរ៉េខាងជើងមកទល់នឹងពេលនេះ នៅមិនបានរាយការណ៍ពីករណីឆ្លង COVID-19 សូម្បីតែមួយករណី ប៉ុន្តែរដ្ឋាភិបាលទីក្រុងព្យុងយ៉ាង បាននិងកំពុងរឹតបន្តឹងយ៉ាងខ្លាំងលើវិធានការ បង្ការនានាក្នុងនោះរួមមានការ បិទព្រំដែន, ហាមឃាត់អ្នកដំណើរមកពីបរទេស និងរឹតត្បិតការធ្វើដំណើរនៅក្នុងប្រទេសជាដើម៕	2021-02-26T17:33:00+07:00	freshnewsasia.com	https://m.freshnewsasia.com/index.php/en/internationalnews/188163-2021-02-26-03-33-55.html
49e04c2e-b28f-4c6b-9e4c-e68a89cf97b5	កម្ពុជាបន្តរកឃើញករណីឆ្លងជំងឺកូវីដ១៩ ចំនួន ៤៤ករណីបន្ថែមទៀតនៅថ្ងៃទី២៦ កុម្ភៈ	កម្ពុជាបន្តរកឃើញករណីឆ្លងជំងឺកូវីដ១៩ ចំនួន ៤៤ករណីបន្ថែមទៀតនៅថ្ងៃទី២៦ កុម្ភៈ។ ក្នុងចំណោមនេះ ៤០នាក់ជាករណីឆ្លងក្នុងសហគមន៍ដែលរដ្ឋាភិបាលហៅថា ព្រឹត្តិការណ៍ ២០ កុម្ភៈ ដែលភាគច្រើនអ្នកឆ្លងជាជនជាតិចិន ស្នាក់នៅកម្ពុជា។ ចំណែក ៤នាក់ផ្សេងទៀត ជាករណីនាំចូលពីបរទេស។ គិតត្រឹមថ្ងៃទី២៦ កុម្ភៈ កម្ពុជារកឃើញអ្នកឆ្លងជំងឺកូវីដ១៩ សរុប ៧៤១នាក់ ខណៈអ្នកជាសះស្បើយវិញ ៤៧៧នាក់ និង ២៦៤នាក់ កំពុងសម្រាកព្យាបាល។ សូមរង់ចាំអាន និងស្ដាប់ព័ត៌មានពិស្ដារ...	2021-02-26T17:14:38+07:00	rfa.org	https://www.rfa.org/khmer/news/health/new-covid-update-in-cambodia-02262021051410.html
fd2eb2b6-348b-42a5-be79-a9f051c7d440	BREAKING: សហរដ្ឋអាមេរិក៖ មនុស្ស ៧.៧ម៉ឺននាក់ទៀតឆ្លងកូវីដ-១៩ និងអ្នកជំងឺ ២,៤១៤នាក់ស្លាប់ នៅក្នុងពេលតែ១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៧៧,៣៧៧នាក់ទៀតបានឆ្លងជំងឺ COVID-19 ខណៈអ្នកជំងឺ ២,៤១៤នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី២៨ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,០៥២,២៦២ករណី ក្នុងនោះមានអ្នកស្លាប់សរុបចំនួន ៥២០,៧៨៥នាក់ និងជាសះស្បើយឡើងសរុប ១៩,៤៣៥,៤៥៣នាក់។ គួរបញ្ជាក់តាមអ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក លោក អាន់ថូនី ហ្វាស៉ី (Anthony Fauci) បាននិយាយថា ជនជាតិអាមេរិកប្រហែលជាត្រូវ នៅបន្តអនុវត្តការពាក់ម៉ាស់ជាប្រចាំ រហូតដល់ឆ្នាំ២០២២ខាងមុខនេះ ដើម្បីការពារប្រឆាំងនឹងការឆ្លងរាតត្បាត COVID-19។ រដ្ឋបាលប្រធានាធិបតីអាមេរិក លោក ចូ បៃដិន បានប្រកាសថានឹងចែកចាយម៉ាសជាង ២៥លានម៉ាសដល់មណ្ឌលសុខភាព កន្លែងស្តុកស្បៀងអាហារ និងកន្លែងធ្វើម្ហូបនៅរដូវផ្ការីកនេះ ដែលជាផ្នែកមួយនៃការប្រយុទ្ធប្រឆាំង នឹងការរាតត្បាតនៃវីរុសកូរ៉ូណា (COVID-19)៕	2021-02-26T17:10:00+07:00	freshnewsasia.com	https://m.freshnewsasia.com/index.php/en/internationalnews/188161-2021-02-26-03-10-59.html
61b42601-c6f7-47e5-a097-77927249045e	ធនាគារ Maritime ផ្ដល់អំណោយជាសាប៊ូ DETTOL ចំនួន១៥,០០០ដុំ ជូនក្រសួងសុខាភិបាល សម្រាប់ប្រើប្រាស់ការពារ ទប់ស្កាត់ការរីករាលដាលជំងឺកូវីដ១៩ (Video inside)	ធនាគារ Maritime បានផ្ដល់អំណោយជាសាប៊ូ DETTOL ចំនួន១៥,០០០ដុំ ជូនក្រសួងសុខាភិបាល សម្រាប់ប្រើប្រាស់ក្នុងការការពារ ទប់ស្កាត់ និងឆ្លើយតបការរីករាលដាលជំងឺកូវីដ១៩ ដែលប្រព្រឹត្តទៅនៅក្រសួងសុខាភិបាល នាព្រឹកថ្ងៃទី២៦ ខែកុម្ភៈ ឆ្នាំ២០២១នេះ។ ពិធីប្រគល់-ទទួលនេះ បានធ្វើឡើងក្រោមអធិបតីភាពរបស់ រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង និងអ្នកឧកញ៉ា ហេង សិទ្ធី ប្រធានក្រុមប្រឹក្សាភិបាល នៃធនាគារ Maritime។ ក្នុងឱកាសនោះ រដ្ឋមន្ដ្រីក្រសួងសុខាភិបាល បានគូសបញ្ជាក់ថា ទឹកចិត្ដសប្បុរសធម៌ដ៏ថ្លៃថ្លារបស់អ្នកឧកញ៉ា ត្រូវបានចងចាំទុកដោយរាជរដ្ឋាភិបាលកម្ពុជា និងមន្ដ្រីសុខាភិបាល ព្រមទាំងអ្នករងគ្រោះដោយជំងឺកូវីដ១៩ ក៏ដូចជាសបញ្ជាក់ពីការអរគុណសន្ដិភាព។ ទន្ទឹមនឹងនោះ រដ្ឋមន្ដ្រី ម៉ម ប៊ុនហេង បានថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សធម៌ដ៏ថ្លៃថ្លារបស់អ្នកឧកញ៉ា គឺជាកាយវិកាយនៃវប្បធម៌ចែករំលែកជាមួយ រាជរដ្ឋាភិបាលកម្ពុជា ដើម្បីជំរុញវិធានការការពារ ទប់ស្កាត់ និងឆ្លើយតបការរីករាលដាលនៃជំងឺកូវីដ១៩ឱ្យបានកាន់តែឆាប់រហ័ស៕	2021-02-26T17:06:00+07:00	freshnewsasia.com	https://m.freshnewsasia.com/index.php/en/localnews/188160-2021-02-26-03-06-34.html
1192cea9-ac0d-461e-9d77-fd6055504eba	សមត្ថកិច្ច កំពុងតាមរកអ្នកឆ្លងកូវីដ១៩ ចំនួន២នាក់ រត់គេចខ្លួន	សមត្ថកិច្ច និងក្រុមគ្រូពេទ្យកំពុងតាមរុករកអ្នកឆ្លងកូវីដ១៩ ចំនួនពីរនាក់ ដើម្បីយកមកសម្រាកព្យាបាល និងធ្វើចត្តាឡីស័ក។ នេះសេចក្តីជូនព័ត៌មាន របស់ក្រសួងសុខាភិបាលបានចេញផ្សាយនៅថ្ងៃនេះ។ ប្រភពមិនបានបញ្ជាក់ថា អ្នកទាំងពីររត់ពីពេលណា ភិនភាគបែបណា ឬនៅតំបន់ណាទេ។ ថ្ងៃនេះក្រសួងបានប្រកាស រកឃើញអ្នកឆ្លងកូវីដ១៩ ចំនួន ៤៤ នាក់ ខណៈ៤០នាក់ ជាករណីឆ្លងក្នុងសហគមន៍។ អ្នកឆ្លងកូវីដ១៩ ពាក់ព័ន្ធព្រឹត្តិការណ៍សហគមន៍ ២០ កុម្ភៈ គិតមកដល់ថ្ងៃនេះ មានចំនួន ២៦៤នាក់ ខណៈពីរនាក់កំពុងរុករកបន្ថែមទៀត ដើម្បីយកមកដាក់សម្រាកព្យាបាល។ អានលំអិត៖	2021-02-26T16:49:00+07:00	kampucheathmey.com	https://www.kampucheathmey.com/local-news/71001
3b694df8-580d-4d47-9e5e-08d7f936c0ea	សហជីពកាស៊ីណូ ណាហ្គា វើលដ៍ ទាមទារធ្វើតេស្តបុគ្គលិកទាំងអស់រកមើលជំងឺកូវីដ-១៩	ប្រធានសហជីពនៅក្រុមហ៊ុនកាស៊ីណូ ណាហ្គា វើលដ៍ (NAGO World) រិះគន់ ចំណាត់ការរបស់ក្រសួងសុខាភិបាលថា មានភាពមិនប្រក្រតី និងបង្កភាពភ័យខ្លាច ដល់បុគ្គលិកនៅក្រុមហ៊ុនកាស៊ីណូ ណាហ្កា វើលដ៍ ព្រោះក្រសួងឲ្យបិទកាស៊ីណូ NAGA2 តែរយៈពេលបីម៉ោង ក្រោយសង្ស័យមានអ្នកឆ្លងជំងឺកូវីដ-១៩ រួចហើយក៏ប្រញាប់ប្រញាល់ឲ្យបើកវិញ ទាំងមិនទាន់បានធ្វើតេស្តបុគ្គលិកទាំងអស់ជាមុនសិន។ មេដឹកនាំសហជីពរូបនេះ ទាមទារឲ្យថៅកែក្រុមហ៊ុន សហការជាមួយក្រសួងសុខាភិបាល ធ្វើតេស្តបុគ្គលិកទាំងអស់ ដើម្បីរកមើលជំងឺកូវីដ-១៩ ជាមុនសិន មុននឹងបង្គាប់ឲ្យបុគ្គលិកវិលចូលធ្វើការវិញ។ សូមស្ដាប់បទសម្ភាសន៍រវាងលោក មួង ណារ៉េត និងប្រធានសហជីពទ្រទ្រង់សិទ្ធិការងារបុគ្គលិកកម្មករខ្មែរ នៃក្រុមហ៊ុនកាស៊ីណូ ណាហ្គា វើលដ៍ (NAGA World) កញ្ញា ឈឹម ស៊ីថរ ជុំវិញរឿងនេះដូចតទៅ៖	2021-02-26T16:31:06+07:00	rfa.org	https://www.rfa.org/khmer/news/health/union-leader-at-naga-world-demands-testing-for-all-staff-after-suspected-02262021042641.html
790676e7-40c5-4218-988b-a37fefac0218	ផឹកទឹកកកពិតជាបណ្ដាលឱ្យឆ្លងជំងឺរហ័ស?	រហូតមកទល់បច្ចុប្បន្ន ការយល់ឃើញពីគុណវិបត្តនៃការទទួលទានទឹកកកនៅតែចោទជាសំណួរ និងមានអំណះអំណាងផ្សេងគ្នាពាក់ព័ន្ធលើករណីនេះ។ អ្នកខ្លះថា ផឹកទឹកកកនាំឲ្យកើតផ្ដាសាយ ខ្លះថាបណ្ដាលឲ្យងាយឆ្លងជំងឺ និងខ្លះទៀតថានាំឲ្យធាត់ជាដើម។ ដូច្នេះ បើយោងតាមគោលការណ៍សុខាភិបាល តើទឹកកក គួរឬមិនគួរទទួលទាន? ចម្លើយ គឺអាចទទួលទានបាន! ទាក់ទិននឹងចម្លើយនេះ លោកគ្រូពេទ្យ កែវ សេងរដ្ឋា ជាបុគ្គលិកគ្លីនិកឯកជនមួយ បានប្រាប់កម្ពុជាថ្មីថា គ្រប់គ្នាអាចទទួលទានទឹកកកបានជាធម្មតា ពុំមានបញ្ហាចោទអ្វីទេ លើកតែអ្នកមានប្រតិកម្មប៉ុណ្ណោះ។ លោកថា អ្នកខ្លះអាចមិនត្រូវធាតុជាមួយភាពត្រជាក់ លុះផឹកទឹកកកកាលណាក៏ទៅជាឈឺ ផ្ដាសាយ មិនស្រួលច្រមុះ និងឈឺក។ល។ ដូច្នេះពួកគេ គួរចៀសវាងទទួលទឹកកកដើម្បីការពារសុខភាពខ្លួនឯង។ ចំណែកអ្នកណាដែលគ្មានប្រតិកម្មអ្វី អាចផឹកទឹកកកជាប្រក្រតី ពុំប៉ះពាល់សុខភាពនោះទេ។ ចំពោះអ្នកយល់ខ្លះថា ការផឹកទឹកកកបណ្តាលឲ្យដុះក្បាលពោះ ឬឡើងទម្ងន់ ព្រោះយល់ថាវាធ្វើឲ្យខ្លាញ់កក នោះក៏ពុំពិតដែរ។ នេះបើតាម ការលើកឡើងរបស់គេហទំព័រ Healthline.com។ តាមការពិតទឹកកកមិនបានធ្វើឲ្យខ្លាញ់កកនៅក្នុងខ្លួនឡើយ ផ្ទុយទៅវិញវាថែមទាំងធ្វើឲ្យកោសិកាអាចបំបែកកាឡូរី ដើម្បីកម្តៅទឹកទៀតផង ព្រោះទឹកត្រជាក់ដែលចូលទៅក្នុងបំពង់អាហារ និងពោះវៀនចាំបាច់ត្រូវមានកម្តៅប្រហាក់ប្រហែលនឹងក្នុងខ្លួនមនុស្ស។ ដោយឡែក មូលហេតុមួយដែលគេតែងតែហាមមិនឲ្យផឹកទឹកកកពេលផ្តាសាយ ឬពេលមានក្អក នោះក៏ដោយសារទឹកត្រជាក់ត្រូវបានគេដឹងថាអាចធ្វើឲ្យស្លេសកើនឡើង៕ ចុចអាន៖	2021-02-26T16:19:00+07:00	kampucheathmey.com	https://www.kampucheathmey.com/health/27509
a11f6350-92fc-4377-8b92-dfeda883f2d2	ហានិភ័យនៃជំងឺរលាកប្រព័ន្ធសរសៃប្រសាទដៃជើង ដែលបណ្តាលមកពីគ្រឿងស្រវឹង	ក) កត្តាប្រឈម ការសេពគ្រឿងស្រវឹងលើសកម្រិត ដែលគេសង្កេតឃើញភាគច្រើនលើបុរស ដែលមានអាយុចាប់ពី ៤០ឆ្នាំឡើងទៅធ្វើឲ្យមានផលប៉ះពាល់ច្រើនទៅលើសុខភាពរាងកាយទាំងមូល ជាពិសេសធ្វើឲ្យមានបញ្ហាប៉ះពាល់ទៅលើសរសៃខួរក្បាល សរសៃដៃ សរសៃជើង និងសាច់ដុំជាដើម។ ខ) រោគសញ្ញា – ភាពចុករោយសាច់ដុំ ឬ ក៏រមួលក្រពើ (Crampes Musculaires) – ភាពចុះខ្សោយនៃរាងកាយ / អស់កម្លាំង (Asthénie/fatigue) – ភាពស្ពឹក ស្រពន់ដៃជើង , ដូចស្រមោចវារ (Paresthésie des extrémités à type de picotement et fourmillements) – ភាពក្តៅក្រហាយបាតដៃ បាតជើង (Hypersensibilité à type de brûlure) – ភាពចុះថយទំហំ ឬស្វិតសាច់ដុំ (Amyotrophie) គ) ការធ្វើរោគវិនិច្ឆ័យ – ជួបពិគ្រោះ និងប្រឹក្សាជាមួយវេជ្ជបណ្ឌិតឯកទេស – ធ្វើការវាស់មុខងារសរសៃប្រសាទ និង សាច់ដុំ (L’étude de l’activité électrique des nerfs et des muscles) ដោយម៉ាស៊ីនវាស់សរសៃ និងសាច់ដុំ (ENMG, électroneuromyogramme) «ប្រសិនបើលោក លោកស្រី មានភាពស្ពឹកស្រពន់ដៃជើង ភាពចុះខ្សោយនៃសាច់ដុំ សូមរួសរាន់អញ្ជើញមកជួបពិគ្រោះ ប្រឹក្សាជាមួយក្រុមការងារជំនាញ សាស្ត្រាចារ្យ វេជ្ជបណ្ឌិតឯកទេសប្រសាទសាស្ត្រ ដើម្បីការសម្រេចធ្វើរោគវិនិច្ឆ័យ និងឈានទៅរកការព្យាបាលមួយដ៏មានប្រសិទ្ធភាពខ្ពស់ តាមរយៈការវាស់មុខងារសរសៃប្រសាទដៃជើង និងសាច់ដុំ ជំនួយបច្ចេកវិទ្យាENMG ដែលមាននៅមន្ទីរពេទ្យកាល់ម៉ែត»៕	2021-02-26T16:09:00+07:00	kampucheathmey.com	https://www.kampucheathmey.com/health/70986
ee14f91f-130b-4ee8-864c-3d2544113d46	លោក ប្រាក់ សុវណ្ណ ប្រកាសឲ្យផ្អាកអាជីវកម្ម ក្លឹបកម្សាន្ដ ខារ៉ាអូខេ រង្គសាល ឌីស្កូតែក និងបៀរហ្កាដិន ដើម្បីទប់ស្កាត់ការរីករាលដាលនៃជំងឺកូវីដ-១៩	នៅថ្ងៃទី២៦ ខែកុម្ភៈ ឆ្នាំ២០២១នេះ រដ្ឋបាលខេត្តព្រះវិហារ បានចេញសេចក្តីជូនដំណឹងមួយ ឲ្យផ្អាកអាជីវកម្ម ក្លឹបកម្សាន្ដ ខារ៉ាអូខេ រង្គសាល ឌីស្កូតែក និងបៀរហ្កាដិន ដើម្បីទប់ស្កាត់ការរីករាលដាល នៃជំងឺកូវីដ-១៩ក្នុងសហគមន៍។ដោយលែកលោកអភិបាលបានអនុវត្តនីវិធានការដូចខាងក្រោមនេះ៖ -ត្រូវចុះផ្សព្វផ្សាយ និងណែនាំដល់ម្ចាស់អាជីវកម្មក្លឹបកម្សាន្ដនានា ត្រូវផ្អាកសកម្មភាពអាជីវកម្មជាបណ្តោះអាសន្ន រហូតដល់ស្ថានភាព នៃការរីករាលដាលនៃជំងឺកូវីដ-១៩ មានការធូរស្បើយឡើងវិញ និងមានការជូនដំណឹងជាថ្មី ។ -អាជ្ញាធរក្រុង ស្រុក និងសមត្ថកិច្ចពាក់ព័ន្ធ ត្រូវចុះពិនិត្យ និងតាមដានគ្រប់ទីតាំងជាប្រចាំ ក្នុងករណីដែលម្ចាស់អាជីវកម្មណាមួយ មិនអនុវត្តន៍តាមការណែនាំ ត្រូវចាត់វិធានការរដ្ឋបាល ឬបិទអាជីវកម្មតែម្តង៕ សូមអានសេចក្ដីលម្អិតដូចខាងក្រោមនេះ៖	2021-02-26T15:46:32+07:00	kbnnews.com	https://kbn.news/archives/208950
e8c83d06-4420-423f-b4f0-8bae63b1dfc8	សូមកុំយល់ច្រឡំ! អភិបាលខណ្ឌឬស្សីកែវ ចេញមុខអះអាងថា”ពុំបានបិទទាំងស្រុងនូវទីតាំងរកឃើញអ្នកឆ្លងកូវីដ-១៩ ទេ”	រដ្ឋបាលខណ្ឌប្ញស្សីកែវ សូមជម្រាបជូន បងប្អូនប្រជាពលរដ្ឋ និងសាធារណមតិ មេត្តាជ្រាបថា អាជ្ញាធរនៃរដ្ឋបាលខណ្ឌប្ញស្សីកែវ ពុំបានបិទទាំងស្រុងនូវ សង្កាត់ទួលសង្កែទី២ សង្កាត់ប្ញស្សីកែវ និងសង្កាត់គីឡូម៉ែតលេខ៦ ផ្ទុយមកវិញ អាជ្ញាធរ បាននិងកំពុងតែបិទទីតាំងចំនួនបួន ដែលជាកន្លែងជាប់ពាក់ព័ន្ធនឹងការឆ្លងមេរោគកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ តែប៉ុណ្ណោះ។ សម្រាប់ទីតាំង ចត្តាឡីស័ក ចំនួន០៤ទីតាំង ក្នុងខណ្ឌឫស្សីកែវ មានដូចខាងក្រោម ៖ ១-សង្កាត់ទួលសង្កែទី២ មាន ០២ គឺ : -ផ្ទះ សួស តូនី ភូមិទួលថ្ងាន់ សង្កាត់ទួលសង្កែទី២ -Ho Ming Jie #103 ភូមិពោងពាយ សង្កាត់ទួលសង្កែទី២ ២-សង្កាត់ឫស្សីកែ មាន ០១ គឺ : -ផ្ទះ គិន កូលាប #១១៣២ ភូមិឃ្លាំងសាំង សង្កាត់ឫស្សីកែវ ៣-សង្កាត់គីឡូម៉ែត្រលេខ៦ មាន ០១ គឺ : -ផ្ទះ ឡាយ គា ភូមិស្ពានខ្ពស់ សង្កាត់គីឡូម៉ែតលេខ៦ អាស្រ័យហេតុនេះ សូមបងប្អូនប្រជាពលរដ្ឋ និងសាធារណមតិ មេត្តាជ្រាប និងចៀសវាងការភ័ន្តច្រឡំ ៕	2021-02-26T15:40:57+07:00	kbnnews.com	https://kbn.news/archives/209000
e9034e46-50d8-4de8-ad54-daaf7b1a3917	អភិបាលខណ្ឌឬស្សីកែវ ប្រកាសរកឃើញបុរសម្នាក់ ឆ្លងកូវីដ-១៩ ពីប្រពន្ធ	យោងតាមការចុះផ្សាយរបស់សារព័ត៌មានទូរទស្សន៍ជាតិកម្ពុជា ទទក បានឲ្យដឹងថា រដ្ឋបាលខណ្ឌឬស្សីកែវ រកឃើញករណីវិជ្ជមានជម្ងឺកូវីដ១៩ នៅយប់ថ្ងៃទី២៥ ខែកុម្ភៈ ឆ្នាំ២០២១ វេលាម៉ោង ២១ និង ០០នាទី នៅចំនុចផ្ទះលេខ១១៣២ ផ្លូវបេតុង ភូមិឃ្លាំងសាំង សង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ មានករណីអ្នកវិជ្ជមានកូវីដ១៩ម្នាក់ទៀត ជាបុរស អាយុ៣៩ឆ្នាំ (ត្រូវជាប្តីរបស់ស្ត្រី អាយុ៣៦ឆ្នាំ) ដែលមានអាសយដ្ឋានខាងលើ។ បច្ចុប្បន្ននេះ អ្នកវិជ្ជមានជម្ងឺកូវីដ១៩ខាងលើ ត្រូវបានគ្រូពេទ្យ នាំយកតាម រថយន្តសាមុយបញ្ចូនទៅព្យាបាលនៅ មណ្ឌលចត្តាឡីស័កព្រែកព្នៅ៕	2021-02-26T15:35:08+07:00	kbnnews.com	https://kbn.news/archives/208982
28e1b268-ca63-46cd-991b-b73bc3d6ee4b	កម្ពុជា រកឃើញអ្នកឆ្លងជំងឺកូវីដ១៩ថ្មីចំនួន ៤៤នាក់ ថយចុះជាងថ្ងៃម្សិលមិញ	បើតាមការប្រកាសរបស់ក្រសួងគិតត្រឹមព្រឹក ថ្ងៃទី២៦ ខែកុម្ភៈ ឆ្នាំ២០២១ មានអ្នកឆ្លងសរុបចំនួន ៧៤១នាក់ អ្នកជាសះស្បើយចំនួន ៤៧៧នាក់ និងអ្នកកំពុងព្យាបាលចំនួន ២៦២នាក់៕	2021-02-26T15:26:00+07:00	dap-news.com	https://dap-news.com/national/2021/02/26/122559/
ac558a96-20bb-4ab1-80b3-02118b6d9f3c	រកឃើញអ្នកឆ្លងកូវីដ១៩ ចំនួន៤៤ នាក់	ក្រសួងសុខាភិបាលនៅថ្ងៃនេះបានប្រកាសរកឃើញអ្នកឆ្លងកូវីដ១៩ ចំនួន ៤៤នាក់បន្ថែមទៀត ខណៈអ្នកឆ្លងថ្មីជនជាតិចិននៅតែនាំមុខគេ។ ករណីឆ្លងដែលពាក់ព័ន្ធនឹងព្រឹត្តិការណ៍សហគមន៍២០កុម្ភៈ មានចំនួន ៤០នាក់ និងករណីនាំចូលមកពីក្រៅប្រទេសមានចំនួន ៤នាក់ ។ អានពិស្តារ៖	2021-02-26T15:10:00+07:00	kampucheathmey.com	https://www.kampucheathmey.com/local-news/70913
6b7a7181-5fbf-4ad4-8633-a777ae509b67	ពលរដ្ឋរិះគន់វិធានការរដ្ឋាភិបាលក្នុងការគ្រប់គ្រងករណីផ្ទុះជំងឺកូវីដ១៩ នៅក្នុងសហគមន៍ជាលើកទី៣	ពលរដ្ឋមួយចំនួនរិះគន់វិធានការគ្រប់គ្រងរបស់រដ្ឋាភិបាល ដែលបណ្ដាលឲ្យមានការរីករាលដាលជំងឺកូវីដ១៩ ឆ្លងចូលសហគមន៍ជាលើកទី៣។ អ្នកខ្លះសង្ស័យថា ករណីផ្ទុះឡើងនេះ អាចជារឿងនយោបាយ។ អ្នកឃ្លាំមើលសង្គមយល់ថា រដ្ឋាភិបាលគួរពង្រឹងវិធានការគ្រប់គ្រងជំងឺកូវីដ១៩ ឲ្យបានប្រសើរជាងនេះ។ ពលរដ្ឋមួយចំនួនលើកឡើងដូចៗ គ្នាអំពីភាពខ្វះចន្លោះក្នុងការគ្រប់គ្រងរបស់រដ្ឋាភិបាលជុំវិញការរីករាលដាលជំងឺកូវីដ១៩ ក្នុងសហគមន៍ជាថ្មីនេះ។ ពួកគេអះអាងថា បញ្ហានេះ នឹងធ្វើឲ្យពលរដ្ឋកម្ពុជាប៉ះពាល់ និងជួបវិបត្តិធ្ងន់ធ្ងរ។ ពលរដ្ឋរស់នៅរាជធានីភ្នំពេញមួយរូបថ្លែងក្នុងលក្ខខណ្ឌសុំមិនបញ្ចេញឈ្មោះថា រដ្ឋាភិបាលហាក់នៅមានកម្សោយក្នុងការគ្រប់គ្រងមណ្ឌលចត្តាឡីស័ក និងមានអំពើពុករលួយច្រើនក្នុងការគ្រប់គ្រងនេះ។ លោកដាក់ការសង្ស័យថា រដ្ឋាភិបាលបានដាក់ចេញវិធានការជាច្រើន ដើម្បីទប់ស្កាត់ជំងឺនេះ ទាំងនៅច្រកព្រំដែន ច្រកជើងហោះហើរ រួមទាំងតាមមណ្ឌលចត្តាឡីស័ក ហើយហេតុអ្វីបានជាមានការផ្ទុះជំងឺនេះ នៅក្នុងសហគមន៍បានដោយងាយបែបនេះ?៖ « ពលរដ្ឋម្នាក់ទៀត ដែលជាអ្នករត់ផាស់អាប់ (PassApp) មួយរូបទៀត នៅរាជធានីភ្នំពេញ ថ្លែងក្នុងលក្ខខណ្ឌសុំមិនបញ្ចេញឈ្មោះដូចគ្នាថា ការផ្ទុះឡើងជាលើកទី៣ នៃជំងឺកូវីដ១៩ នេះ បណ្ដាលឲ្យប៉ះពាល់ដល់សេដ្ឋកិច្ចគ្រួសាររបស់លោកជាខ្លាំង និងជំពាក់បំណុលធនាគារជាដើម។ លោកទទូចឲ្យរដ្ឋាភិបាលគួរមានវិធានការមួយ ដើម្បីជួយស្ដារសេដ្ឋកិច្ចពលរដ្ឋកម្ពុជា ដែលកំពុងរងគ្រោះដោយសារវិបត្តិជំងឺកូវីដ១៩ ដែលអូសបន្លាយនេះ៖ « រីឯពលករធ្វើការនៅប្រទេសកូរ៉េ លោក ម៉ាត់ វណ្នី យល់ថា ការផ្ទុះនៃជំងឺកូវីដ១៩ ក្នុងសហគមន៍ជាថ្មីនេះ អាចជាការរៀបចំទុកជាមុនរបស់រដ្ឋាភិបាលលោក ហ៊ុន សែន ដើម្បីបំភ័យប្រជាពលរដ្ឋឲ្យខ្លាច និងបង្ខំចិត្តចាក់វ៉ាក់សាំងចិនដែលគ្មានការទទួលស្គាល់ត្រឹមត្រូវនេះ។ លោកបន្តថា រដ្ឋាភិបាលហាក់ធូររលុងក្នុងការអនុវត្តវិធានការសុខាភិបាល និងច្បាប់មួយចំនួនឲ្យបានតឹងរឹង និងអំពើពុករលួយជាដើម ដែលបង្កហានិភ័យដល់ប្រជាពលរដ្ឋ៖ « ដោយឡែក យុវជនគណបក្សសង្គ្រោះជាតិកំពុងភៀសខ្លួននៅប្រទេសម៉ាឡេស៊ី លោក សេង ម៉េងប៊ុនរ៉ុង សង្ស័យថា ការរីករាលដាលនៅក្នុងសហគមន៍នេះអាចជាយុទ្ធសាស្ត្រ ឬឆាកល្ខោន ដើម្បីឲ្យប្រជាពលរដ្ឋយល់ព្រមចាក់វ៉ាក់សាំងចិន និងជឿជាក់ថា រដ្ឋាភិបាលពិតជាគិតគូរដល់ពលរដ្ឋពិតមែន៖ « អាស៊ីសេរីមិនអាចសុំការអត្ថាធិប្បាយពីរដ្ឋលេខាធិការក្រសួងសុខាភិបាល អ្នកស្រី យក់ សម្បត្តិ ដើម្បីសួរនាំបន្ថែមអំពីបញ្ហានេះ នៅថ្ងៃទី២៤ កុម្ភៈ ដោយអ្នកស្រីបញ្ជាក់ថា កំពុងរវល់ប្រជុំ។ ចំណែក អ្នកនាំពាក្យគណៈរដ្ឋមន្ត្រីនៃទីស្តីការគណៈរដ្ឋមន្ត្រី លោក ផៃ ស៊ីផាន ក៏មិនលើកទូរស័ព្ទដែរ។ ការរិះគន់នេះ គឺក្រោយពេលដែលជំងឺកូវីដ១៩ បានចម្លងចូលសហគមន៍ជាលើកទី៣ កាលពីថ្ងៃទី២០ ខែកុម្ភៈ ដែលរដ្ឋាភិបាលហៅថា ព្រឹត្តិការណ៍ ២០ កុម្ភៈ។ ជំងឺនេះ បានរីករាលដាលកាន់តែធំ និងកាន់តែស្មុគស្មាញ។ ការផ្ទុះឡើងវិញនៃការឆ្លងជាលក្ខណៈសហគមន៍នេះ កើតឡើងជួនពេលរដ្ឋាភិបាលរដ្ឋាភិបាលលោក ហ៊ុន សែន កំពុងបើកយុទ្ធនាការចាក់វ៉ាក់សាំងចិនរបស់ក្រុមហ៊ុនស៊ីណូហ្វាម (Sinopharm) ដល់ទាហាន មន្ត្រីរាជការ ក្រុមគ្រូពេទ្យ និងអ្នកសារព័ត៌មានជាដើម។ វ៉ាក់សាំងចិននេះ មិនទាន់មានការទទួលស្គាល់ពីអង្គការសុខភាពពិភពលោកនៅឡើយទេ ហើយពលរដ្ឋមួយចំនួន ក៏នៅរារែកមិនទាន់ហ៊ានទៅចាក់វ៉ាក់សាំងនេះនៅឡើយ។ ទោះជាយ៉ាងណាក្ដី អ្នកទទួលចាក់វ៉ាក់សាំងនេះ នៅមានចំនួនតិចនៅឡើយ បើធៀបនឹងចំនួនវ៉ាក់សាំងដែលរដ្ឋាភិបាលចិន បានផ្តល់ជូនចំនួន ៦សែនដូស កាលពីដើមខែកុម្ភៈ។ គិតត្រឹមល្ងាចថ្ងៃទី២៤ កុម្ភៈ អ្នកដែលបានចាក់វ៉ាក់សាំងចិន ស៊ីណូហ្វាម មានប្រមាណជាង ១ម៉ឺននាក់ប៉ុណ្ណោះ។ អគ្គលេខាធិការសហព័ន្ធនិស្សិតបញ្ញវន្តកម្ពុជា លោក គៀន ពន្លកយល់ថា រដ្ឋាភិបាលនៅពុំទាន់មានគោលការគ្រប់គ្រងមួយឲ្យមានប្រសិទ្ធភាព ដើម្បីទប់ស្កាត់ជំងឺកូវីដ១៩បាននៅឡើយ។ លោក ទទូចឲ្យរដ្ឋាភិបាលគួរពិចារណារកយន្តការណ៍ ឬគោលនយោបាយមួយ ដើម្បីជួយដល់ពលរដ្ឋដែលរងគ្រោះ ដោយសារវិបត្តិនេះ ជាពិសេស ពលរដ្ឋក្រីក្រដែលជំពាក់បំណុលធនាគារ៖ « ក្រោយព្រឹត្តិការណ៍២០ កុម្ភៈ ដែលកំពុងរីករាលដាលធ្ងន់ធ្ងរនេះ រដ្ឋាភិបាល បានសម្រេចបិទដំណើរការគ្រឹះស្ថានសិក្សាសាធារណៈ និងឯកជនជាបណ្ដោះអាសន្ន រួមមាន រាជធានីភ្នំពេញ ខេត្តកណ្ដាល និងខេត្តព្រះសីហនុ ព្រមទាំងទីតាំងជាច្រើនកន្លែងទៀត ដូចជា ក្លឹបកម្សាន្ត ហាងម៉ាស្សា ខារ៉ាអូខេ សណ្ឋាគារ និងអគារស្នាក់នៅមួយចំនួន។ ពលរដ្ឋ ត្អូញត្អែរ ស្រដៀងគ្នាថា ការអូសបន្លាយនៃជំងឺនេះ នឹងធ្វើពលរដ្ឋជួបការលំបាក បាត់បង់ប្រាក់ចំណូលចិញ្ចឹមគ្រួសារ បង្កើនបំណុលវ័ណ្ឌកនៅតាមគ្រឹះស្ថានហិរញ្ញវត្ថុជាដើម៕	2021-02-26T12:15:00+07:00	rfa.org	https://www.rfa.org/khmer/news/health/youth-groups-criticize-government-for-poorly-managing-covid-19-community-transmission-02252021234955.html
89d01d1d-720e-4e7a-9340-ddc29aa1dad3	ជនភៀសខ្លួនខ្មែរក្រោមនៅថៃ កំពុងជួបប្រទះបញ្ហាជីវភាពដោយសារតែ ជំងឺកូវីដ១៩	ជនភៀសខ្លួនខ្មែរក្រោមនៅថៃ កំពុងជួបប្រទះបញ្ហាជីវភាពដោយសារតែ ជំងឺកូវីដ១៩ ជនភៀសខ្លួនខ្មែរក្រោមជាងពីររយនាក់ កំពុងមានបញ្ហាជីវភាពរស់នៅប្រចាំថ្ងៃ ដោយសារតែពួកគេមិនអាចចេញក្រៅផ្ទះ ដើម្បីស្វែងរកការងារធ្វើបាន ព្រោះជំងឺកូដវីដ១៩ (Covid-19) កំពុងរាតត្បាតនៅប្រទេសថៃ។ ពួកគេអំពាវនាវដល់សប្បុរសជន និងអង្គការសង្គមស៊ីវិលឱ្យជួយ ប្រសិនមិនដូច្នោះទេ ពួកគេអាចដាច់បាយស្លាប់នៅទីនោះ...	2021-02-26T11:44:14+07:00	rfa.org	https://www.rfa.org/khmer/news/health/khmer-krom-refugees-trapped-in-thailand-are-living-in-difficulty-due-to-covid-19-02252021232039.html
7e85fbf2-e8b9-4247-a540-784ca3566627	វីវរហើយ សូមប្រយ័ត្ន ! អ្នកជំងឺកូវីដ២នាក់ រត់គេចខ្លួន ក្រុមការងារកំពុងតាមរុករក	នៅព្រឹកថ្ងៃទី២៦ ខែកុម្ភ: ឆ្នាំ២០២១ ក្រសួងសុខាភិបាល នៃព្រះរាជាណាចក្រកម្ពុជា បានចេញសេចក្តីប្រកាស បញ្ជាក់ថា មានករណីវិជ្ជមានវីរុសកូវីដ-១៩ ចំនួន៤៤នាក់ និងមិនមានអ្នកជាសះស្បើយ។ ក្នុងនោះមាន៤០នាក់ជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» និង៤នាក់ជាករណីធ្វើដំណើរមកពីក្រៅប្រទេស។ ក្នុងសេចក្តីជូនព័ត៌មាន របស់ក្រសួងសុខាភិបាល នៅថ្ងៃនេះ បានបញ្ជាក់ថា សម្រាប់អ្នកជំងឺចំនួនពីរនាក់ ដែលក្រុមការងារកំពុងតាមរុករកបន្ថែមទៀត ដើម្បីយកមកសម្រាកព្យាបាល ។ តែយ៉ាងណាប្រភពមិនបានបញ្ជាក់ថា អ្នកទាំង២នាក់ រត់ពីពេលណា ភិនភាគបែបណា ឬនៅតំបន់ណាទេ។ ព័ត៌មានលម្អិត សូមអានសេចក្តីប្រកាសព័ត៌មានរបស់ក្រសួងសុខាភិបាលដូចខាងក្រោម៖	2021-02-26T10:40:44+07:00	kbnnews.com	https://kbn.news/archives/208886
581cb0e8-c6d2-460a-a5cc-74a8f0e3be7d	ប្រុងប្រយ័ត្នឲ្យមែនទែន! សមត្ថកិច្ចកំពុងតាមរកអ្នកឆ្លងកូវីដ១៩ចំនួន២នាក់ រត់គេចខ្លួនមិនព្រមមកសម្រាកព្យាបាល	នៅក្នុងពេលនេះខាងសមត្ថកិច្ច ក៏ដូចជាក្រុមគ្រូពេទ្យកំពុងតែតាមស្វែង រក អ្នកដែលឆ្លងកូវីដ១៩ ចំនួន២នាក់ ដើម្បីយកមកឲ្យសម្រាកព្យាបាល និងធ្វើ ចត្តាឡីស័ក។ នេះបើតាមសេចក្តីជូនដំណឹងរបស់ក្រសួងសុខាភិបាលនៃព្រះរាជាណាចក្រកម្ពុជាបានចេញផ្សាយនៅថ្ងៃនេះ។ ក្នុងនោះដែរប្រភពខាងលើក៏មិនបានបញ្ជាក់ថា ជនទាំងពីររត់គេចខ្លួនតាំងពីពេលណា ឬនៅតំបន់ណានោះទេ។ តួយ៉ាងនៅថ្ងៃនេះក្រសួងក៏បាន ប្រកាសរកឃើញអ្នកឆ្លងកូវីដ១៩ ចំនួន ៤៤នាក់ ខណៈ៤០នាក់ជាករណីឆ្លងក្នុងសហគមន៍។ ចំណែកអ្នកឆ្លងកូវីដ១៩ ពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ គិតមកទល់នឹងពេលនេះមានចំនួន ២៦៤នាក់ ខណៈពីរនាក់ទៀតខាងសមត្ថកិច្ច និងក្រសួងកំពុងស្វែងរកបន្ថែមទៀតដើម្បី យកមកដាក់សម្រាកព្យាបាលនៅមន្ទីរពេទ្យ៕	2021-02-26T09:57:20+07:00	kbnnews.com	https://kbn.news/archives/208877
b1f92aa7-b47f-48fa-890d-c114520ee532	ធ្វើដំណើររាប់ម៉ឺនគីឡូមកជួបប្រពន្ធកូន អត់បានជួបដដែល! កងទ័ពមួកខៀវរបស់កម្ពុជាម្នាក់ទៀតហើយ ឆ្លងកូវីដ១៩	រាជធានីភ្នំពេញ៖ កងទ័ពរបស់ខ្មែរយើងម្នាក់ បានទៅបម្រើការងារក្នុងនាមជាកងទ័ពថែរក្សាសន្ដិភាពរបស់អង្គការសហប្រជាជាតិ (កងទ័ពមួកខៀវ UN ) ហើយបានចាកចេញពីមូលដ្ឋានហ្វឹកហ្វឺនរបស់ UN រួចបន្ដដំណើរមកលេងប្រទេសកំណើត ក៏រកឃើញមានផ្ទុកវីរុសកូវីដ១៩។ ក្រសួងសុខាភិបាលកម្ពុជា នៅព្រឹក ថ្ងៃទី២៦ ខែកុម្ភៈ ឆ្នាំ២០២១ បានចេញសេចក្ដីប្រកាសព័ត៌មានថា កម្ពុជាបានរកឃើញអ្នកឆ្លងកូវីដ១៩ថ្មី ចំនួន៤៤នាក់ ហើយក្នុងនោះមាន៤០នាក់ ជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» និង៤នាក់ជាអ្នកធ្វើដំណើរមកពីក្រៅប្រទេស។ ក្រសួងសុខាភិបាល បានបញ្ជាក់ថា អ្នកឆ្លងក្នុងសហគមន៍ទាំង៤០នាក់នេះ មានជនជាតិចិនចំនួន៣១នាក់, ជនជាតិវៀតណាមចំនួន៦នាក់, ជនជាតិខ្មែរ ២នាក់ និងជនជាតិម៉ាឡេស៊ីម្នាក់។ ដោយឡែកសម្រាប់អ្នកដំណើរមកពីក្រៅប្រទេស ដែលរកឃើញឆ្លងកូវីដ១៩ វិញ មានជនជាតិខ្មែរម្នាក់ ជាអ្នកបម្រើការងារ ក្រោមឆត្រអង្គការសហប្រជាជាតិ (កងទ័ពមួកខៀវ UN) ។ គាត់បានធ្វើដំណើរចាកចេញពីមូលដ្ឋានហ្វឹកហ្វឺនរបស់កងទ័ពអង្គការសហប្រជាជាតិ នៅក្នុងប្រទេសអាហ្វ្រិក ហើយបន្ដដំណើរតាមជើងយន្ដហោះ នៅក្នុងប្រទេសឥណ្ឌា និងបានមកដល់ប្រទេសកម្ពុជា កាលពីថ្ងៃទី២១ ខែកុម្ភៈ ឆ្នាំ២០២១។ សូមជម្រាបថា គិតត្រឹមម៉ោង៧ព្រឹក ថ្ងៃទី២៦ ខែកុម្ភៈ ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ សរុបចំនួន៧៤១នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយចំនួន ៤៧៧នាក់ ហើយអ្នកជំងឺចំនួន២៦២នាក់ផ្សេងទៀត កំពុងសម្រាកព្យាបាលជំងឺ នៅក្នុងមន្ទីរពេទ្យរបស់រដ្ឋ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាល ទាំងស្រុងដូចខាងក្រោម៖	2021-02-26T09:09:10+07:00	kbnnews.com	https://kbn.news/archives/208869
f7651ef2-5adb-4406-89cb-1516eb8ae59f	ដំណឹងសំខាន់! នេះជាអត្តសញ្ញាណ និងកន្លែងស្នាក់នៅ អ្នកឆ្លងជំងឺកូវីដ នៅព្រឹកនេះ	នៅព្រឹកថ្ងៃទី២៦ ខែកុម្ភ: ឆ្នាំ២០២១ ក្រសួងសុខាភិបាល នៃព្រះរាជាណាចក្រកម្ពុជា បានចេញសេចក្តីប្រកាស បញ្ជាក់ថា មានករណីវិជ្ជមានវីរុសកូវីដ-១៩ ចំនួន៤៤នាក់ និងមិនមានអ្នកជាសះស្បើយ។ ក្នុងនោះមាន៤០នាក់ជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» និង៤នាក់ជាករណីធ្វើដំណើរមកពីក្រៅប្រទេស៕	2021-02-26T08:32:14+07:00	kbnnews.com	https://kbn.news/archives/208844
33e84246-3e33-4b19-9fb3-51210dc1df6b	ឆ្លងច្រើនដដែល ! អ្នកឆ្លងជំងឺកូវីដ ព្រឹកនេះ ចំនួន៤៤នាក់	នៅព្រឹកថ្ងៃទី២៦ ខែកុម្ភ: ឆ្នាំ២០២១ ក្រសួងសុខាភិបាលនៃព្រះរាជាណាចក្រកម្ពុជាបានចេញសេចក្តីប្រកាសបញ្ជាក់ថា មានករណីវិជ្ជមានវីរុសកូវីដ-១៩ ចំនួន៤៤នាក់ និងមិនមានអ្នកជាសះស្បើយ៕	2021-02-26T08:16:18+07:00	kbnnews.com	https://kbn.news/archives/208834
4261c235-393d-4641-9729-fbd08e249da9	កើនរាល់ថ្ងៃ! ព្រឹកនេះក្រសួងសុខាភិបាលប្រកាសរកឃើញអ្នកឆ្លងកូវីដ១៩ ថ្មីចំនួន៤៤នាក់	ក្រសួងសុខាភិបាល នៅព្រឹកថ្ងៃទី២៦ ខែកុម្ភៈ ឆ្នាំ២០២១នេះ បានបន្តប្រកាសពីការរកឃើញអ្នកឆ្លងកូវីដ១៩ ថ្មីចំនួន៤៤នាក់ ក្នុងនោះមាន៤០នាក់ជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» និង៤នាក់ជាករណីធ្វើដំណើរមកពីក្រៅប្រទេស។	2021-02-26T08:12:11+07:00	kbnnews.com	https://kbn.news/archives/208829
45ee0287-81fb-42d2-bb5c-b9f3247e42d4	សូមបង្កើនការប្រុងប្រយ័ត្នឲ្យមែនទែន! ឆ្លងកូវីដថ្មីជាង៤០នាក់	រាជធានីភ្នំពេញ៖ ក្រសួងសុខាភិបាល នៅព្រឹកថ្ងៃទី២៦ ខែកុម្ភៈ ឆ្នាំ២០២១នេះ បានបន្តប្រកាសពីការរកឃើញអ្នកឆ្លងកូវីដ១៩ ថ្មីចំនួន៤៤នាក់ ក្នុងនោះមាន៤០នាក់ជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» និង៤នាក់ជាករណីធ្វើដំណើរមកពីក្រៅប្រទេស។ សូមអានខ្លឹមសារសេចក្ដីជូនដំណឹងរបស់ក្រសួងសុខាភិបាល ទាំងស្រុងដូចខាងក្រោម៖	2021-02-26T08:10:01+07:00	kbnnews.com	https://kbn.news/archives/208828
f98b9327-ec97-4b41-b705-9000ad67b90b	អ្នកស្រាវជ្រាវអ៊ីស្រាអែលថា វ៉ាក់សាំងកូវីដ១៩ របស់ Pfizer មានប្រសិទ្ធភាពពេលប្រើប្រាស់ជាទូទៅ ដូចពេលសាកល្បង	ការសិក្សាថ្មីមួយបានរកឃើញថាវ៉ាក់សាំងកូវីដ១៩ ថ្មីរបស់ក្រុមហ៊ុន Pfizer-BioNTech មានប្រសិទ្ធភាពក្នុងការប្រើប្រាស់ជាក់ស្តែង ដូចពេលដែលសាកល្បងព្យាបាលនៅដំណាក់កាលចុងក្រោយ។ ក្នុងការសិក្សាទ្រង់ទ្រាយធំលើមនុស្ស ១,២ លាននាក់ អ្នកស្រាវជ្រាវនៃវិទ្យាស្ថានស្រាវជ្រាវ Clalitរបស់អ៊ីស្រាអែល បានរកឃើញថា វ៉ាក់សាំងពីរដូសបានកាត់បន្ថយករណីរោគសញ្ញានៃជំងឺកូវីដ១៩បាន ៩៤% ចំពោះមនុស្សគ្រប់វ័យ និងកាត់បន្ថយជំងឺធ្ងន់ធ្ងរ ចំនួន ៩២%។ ក្រុមអ្នកស្រាវជ្រាវក៏បានរកឃើញថា ការចាក់វ៉ាក់សាំងតែមួយដង មានប្រសិទ្ធភាព ៥៧% ក្នុងពេល ២ សប្តាហ៍។ ការសិក្សាដែលពិនិត្យដោយដៃគូ ហើយដែលត្រូវបានបោះពុម្ពផ្សាយកាលពីថ្ងៃពុធ ក្នុងទស្សនាវដ្តីវេជ្ជសាស្ត្រឈ្មោះ The New England Journal of Medicine គឺជាការវិភាគដំបូងនៃយុទ្ធសាស្ត្រជាតិចាក់វ៉ាក់សាំងកូវីដ១៩។ ការសាកល្បងនៅដំណាក់កាលចុងក្រោយនៃថ្នាំក្រុមហ៊ុន Pfizer-BioNTech បានបង្ហាញថា វ៉ាក់សាំងនេះមានប្រសិទ្ធភាព ៩៥% ក្នុងការប្រឆាំងវីរុសកូរ៉ូណាថ្មីនេះ។ ទន្ទឹមនឹងនេះដែរ ក្រុមហ៊ុន Moderna និយាយថា ខ្លួនបានបង្កើតវ៉ាក់សាំងថ្មី ដែលមានពីរដូសសម្រាប់ប្រឆាំងនឹងជំងឺកូវីដ១៩ សណ្តានថ្មី ដែលត្រូវបានរកឃើញជាលើកដំបូង នៅអាហ្វ្រិកខាងត្បូង។ ក្រុមហ៊ុនផលិតឱសថដែលមានមូលដ្ឋាននៅសហរដ្ឋអាមេរិកនេះ បានបញ្ជូនវ៉ាក់សាំងមួយចំនួនទៅ វិទ្យាស្ថានសុខភាពជាតិសហរដ្ឋអាមេរិក សម្រាប់ការសិក្សាបន្ថែម៕	2021-02-26T07:00:00+07:00	khmer.voanews.com	https://khmer.voanews.com/a/israeli-researchers-say-pfizer-covid-19-vaccine-just-as-effective-in-general-use-as-in-trials/5792891.html
da353478-dff7-439d-9fed-971a52b2ab8d	មនុស្ស ៤០ នាក់ទៀតឆ្លងជំងឺកូវីដ១៩ ក្នុងចង្កោមឆ្លងសហគមន៍ទ្រង់ទ្រាយធំ	ក្រសួងសុខាភិបាលកម្ពុជាឲ្យដឹងថា មនុស្ស ៤០ នាក់ទៀត ដែលភាគច្រើនជាជនជាតិចិន បានឆ្លងវីរុសជំងឺកូវីដ១៩ ក្នុងព្រឹត្តិការណ៍ឆ្លងសហគមន៍ ដែលនាំឲ្យមានការព្រួយបារម្ភបន្ថែមទៀត។ សេចក្តីប្រកាសព័ត៌មានរបស់ក្រសួង ចេញផ្សាយនៅថ្ងៃសុក្រនេះ ឲ្យដឹងថា មនុស្ស ៤០ នាក់បន្ថែមទៀតបានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងព្រឹត្តិការណ៍ ២០ កុម្ភៈ កើនទៅដល់ ២៣៤ នាក់ ដែលភាគច្រើនជាជនជាតិចិន។ ក្នុងចំណោមមនុស្ស ៤០ នាក់នោះ ជនជាតិចិន ៧ នាក់រស់នៅក្នុងខេត្តព្រះសីហនុ ដែលបានសុំវិញ្ញាបនបត្របញ្ជាក់សុខភាពដើម្បីទៅប្រទេសចិនវិញ កាលពីថ្ងៃទី២៤ ខែកុម្ភៈ ហើយលទ្ធផលតេស្តវិជ្ជមានកូវីដ១៩។ ក្នុងចំណោមមនុស្ស ៤០ នាក់នោះ ក៏មានជនជាតិខ្មែរ ២ នាក់ផងដែរ។ អង្គការសុខភាពពិភពលោកប្រចាំនៅកម្ពុជា បានព្រមានអំពី «ហានិភ័យ» ដែលថា ទំហំនៃចង្កោមការឆ្លងរាតត្បាតវីរុសកូវីដ១៩ ក្នុងសហគមន៍លើកទី ៣ លើកទី ២ និងទី ១ ក្នុងរយៈពេល ៤ ខែចុងក្រោយនៅប្រទេសកម្ពុជានេះ អាចរាលដាលទៅដល់ «ទ្រង់ទ្រាយធំជាងនេះ»។ គួរបញ្ជាក់ថា ករណីឆ្លងជំងឺកូវីដ១៩ សរុបក្នុងប្រទេសកម្ពុជា ចាប់តាំងពីផ្ទុះជំងឺនេះ មានចំនួន ៧៤១ នាក់ គិតត្រឹមថ្ងៃទី២៦ ខែកុម្ភៈ ឆ្នាំ២០២១៕	2021-02-26T07:00:00+07:00	khmer.voanews.com	https://khmer.voanews.com/a/cambodia-reported-40-new-cases-of-covid-19-in-community-transmission/5793839.html
a2e719cd-ecfe-417a-93bd-e0d34aed6978	កម្ពុជានិងចិនរួមគ្នាបញ្ចៀសការរើសអើងជនជាតិចិន ខណៈមានករណីឆ្លងកូវីដកាន់តែច្រើន	ខណៈមានករណីឆ្លងច្រើនក្នុងចំណោមជនជាតិចិនក្នុងប្រទេសកម្ពុជា រដ្ឋាភិបាលប្រទេសចិនតាមរយៈស្ថានទូតចិននៅកម្ពុជា បានសម្រុកផ្តល់ជំនួយផ្សេងៗដល់កម្ពុជា ដើម្បីទប់ស្កាត់ជំងឺកូវីដ១៩។ ចំណែករដ្ឋាភិបាលកម្ពុជាក៏បានអំពាវនាវជាបន្តបន្ទាប់ កុំឲ្យមានការរើសអើងជាតិសាសន៍ បើទោះជំងឺកូវីដ១៩ ផ្ទុះចេញពីជនជាតិចិនក៏ដោយ។ កម្ពុជាកំពុងប្រឈមការឆ្លងរាតត្បាតជំងឺកូវីដ១៩ ក្នុងសហគមន៍ ដែលចំនួនអ្នកឆ្លងបានកើនឡើងជាបន្តបន្ទាប់ ក្នុងនោះមានភាគច្រើនជាជនជាតិចិន។ នៅថ្ងៃសុក្រនេះ ក្រសួងសុខាភិបាលកម្ពុជាបានរាយការណ៍ថា មនុស្ស ៤០ នាក់ទៀតដែលភាគច្រើនជាជនជាតិចិន បានឆ្លងថ្មី។ ក្នុងចំណោមអ្នកឆ្លងនោះ ក៏មានជនជាតិចិននៅក្នុងខេត្តព្រះសីហនុ ដែលជាតំបន់សម្បូរទៅដោយការវិនិយោគរបស់ចិន។ កាលពីថ្ងៃទី២៤ ខែកុម្ភៈ ស្ថានទូតចិនប្រចាំនៅកម្ពុជា បានបង្ហោះសារនៅលើបណ្តាញសង្គមហ្វេសប៊ុករបស់ខ្លួនថា ភាគីចិននឹងផ្តល់ជំនួយជាបរិក្ខារបច្ចេកទេសដល់មន្ទីរពិសោធន៍តេស្ដសំណាករកវីរុសជំងឺកូវីដ១៩ នៅក្នុងខេត្តព្រះសីហនុ។ ស្ថានទូតបន្តថា បច្ចុប្បន្ននេះ មន្ទីរពិសោធន៍តេស្ដសំណាករកវីរុសកូវីដ ត្រូវបានសាងសង់យ៉ាងរលូននៅក្នុងមន្ទីរពេទ្យបង្អែកខេត្តព្រះសីហនុ ដែលរំពឹងថានឹងបញ្ចប់មុនចុងខែមីនាខាងមុខ។ ភាគីចិនបានសន្យាថា នឹងផ្តល់ជំនួយជាបរិក្ខារតេស្តពិសោធន៍ដ៏មានជំនាញទៅកាន់មន្ទីរពិសោធន៍ខាងលើនេះ ព្រមទាំងផ្តល់ការដំឡើង រៀបចំ និងបណ្ដុះបណ្ដាលដល់បុគ្គលិកផងដែរ។ ស្ថានទូតចិនបញ្ជាក់ថា៖ «ក្រោយពីបញ្ចប់ការសាងសង់មន្ទីរពិសោធន៍ខាងលើនេះ និងអាចមានសមត្ថភាពក្នុងការតេស្តពិនិត្យបាន ១០០០ ក្នុងមួយថ្ងៃ នឹងរួមចំណែកលើកកម្ពស់សមត្ថភាពក្នុងការតេស្តរកវីរុសកូវីដ១៩ នៅក្នុងប្រទេសកម្ពុជា»។ ចំណែកកាលពីថ្ងៃទី២៣ ខែកុម្ភៈ ស្ថានទូតចិនប្រចាំកម្ពុជាបានផ្តល់ជំនួយជាម៉ាស់ វេជ្ជសាស្រ្តចំនួន ១០ ម៉ឺនម៉ាស់ ដល់រដ្ឋបាលរាជធានីភ្នំពេញ។ ជំនួយទាំងអស់នេះបន្ថែមលើជំនួយមនុស្សធម៌ជាវ៉ាក់សាំងបង្ការកូវីដ១៩ ស៊ីណូហ្វាម (Sinopharm) ចំនួន ៦០ ម៉ឺនដូស ដែលត្រូវបានបញ្ជូនមកកម្ពុជា ហើយកំពុងតែចាក់ប្រជាពលរដ្ឋខ្មែររាប់ម៉ឺននាក់ផងដែរ។ លោកបណ្ឌិត ប៉ា ចន្ទរឿន ប្រធានវិទ្យាស្ថានប្រជាធិបតេយ្យកម្ពុជា មានប្រសាសន៍ថា កន្លងមក រដ្ឋាភិបាលចិនបានជួយរដ្ឋាភិបាលខ្មែរច្រើន ដើម្បីប្រយុទ្ធប្រឆាំងនឹងជំងឺកូវីដ១៩ ហើយក្នុងដំណាក់កាលនៃការឆ្លងទ្រង់ទ្រាយធំនេះ រដ្ឋាភិបាលចិនគួរបន្តជួយកម្ពុជាទាំងផ្នែកសា្មរតីនិងសម្ភារៈ ដោយសារចំនួនអ្នកឆ្លងភាគច្រើនបំផុត គឺជាជនជាតិចិន។ លោកបន្តថា តួនាទីរបស់រដ្ឋាភិបាលទាំងពីរគឺការអំពាវនាវកុំឲ្យមានការរើសអើងជនជាតិចិន ឲ្យចូលរួមថែរក្សាអនាម័យតាមការណែនាំ ការទៅធ្វើតេស្តជំងឺនេះ និងធ្វើចត្តាឡីស័កឲ្យបានត្រឹមត្រូវជាដើម។ លោកបណ្ឌិត ប៉ា ចន្ទរឿន បន្តថា ខណៈមានការរាតត្បាតលើជនជាតិចិន ប្រាកដជាមានការប្រុងប្រយ័ត្នក្នុងការទាក់ទងជាមួយជនជាតិចិន ទោះតិចឬច្រើនក៏ដោយ។ លោកបន្ថែមថា ការផ្តល់ព័ត៌មានជារឿងសំខាន់ ដើម្បីធានាកុំឲ្យមានការរើសអើងជនជាតិចិន។ លោកប្រាប់ VOA ថា៖ «រឿងការភ័យខ្លាចនេះ វាអាចនាំឲ្យប្រជាជនយើងមួយចំនួនហ្នឹង មានការដកឃ្លា ឬក៏រៀងកាត់ដាច់ទំនាក់ទំនងខ្លះជាមួយជនជាតិចិន អាហ្នឹងជារឿងធម្មតាទេ នៅក្នុងស្ថានភាពគ្រោះថ្នាក់។ ប៉ុន្តែអ្វីដែលស្ថានទូតចិននៅកម្ពុជានិងភាគីពាក់ព័ន្ធគួរតែធ្វើ គឺការផ្សព្វផ្សាយលើកកម្ពស់ការយល់ដឹង ទាំងក្នុងចំណោមជនជាតិចិនគ្នាឯង សម្រាប់ប្រជាពលរដ្ឋខ្មែរផង»។ VOA មិនទាន់អាចសុំការអត្ថាធិប្បាយពីស្ថានទូតចិនប្រចាំនៅកម្ពុជាតាមសារអ៊ីមែលបានទេ នៅថ្ងៃសុក្រនេះ។ ក្រសួងសុខាភិបាលកម្ពុជាក៏បានអំពាវនាវកុំឲ្យប្រជាពលរដ្ឋរើសអើងជាតិសាសន៍ ក្នុងពេលប្រកាសអំពីករណីឆ្លងច្រើនលើជនជាតិចិន។ កាលពីថ្ងៃសៅរ៍ ពេលដែលរដ្ឋាភិបាលប្រកាសការរាតត្បាតសហគមន៍ទ្រង់ទ្រាយធំនៅភ្នំពេញ ដោយមិនទាន់ដឹងប្រភព លោកនាយករដ្ឋមន្រ្តី ហ៊ុន សែន បានអំពាវនាវកុំឲ្យមានការរើសអើងលើជនជាតិចិន បើទោះមានការឆ្លងក្នុងចំណោមជនជាតិភាគច្រើនក៏ដោយ។ លោកថ្លែងថា៖ «អញ្ចឹងសូមកុំឲ្យមានការប្រកាន់។ ទីមួយ សម្រាប់អ្នកទីក្រុងភ្នំពេញទៅជនបទ។ មិនត្រូវបានស្វាគមន៍។ ហើយទីពីរ សម្រាប់ជនជាតិចិន ឲ្យតែចិនខ្លាចតែទាំងអស់»។ លោកនាយករដ្ឋមន្រ្តីបន្តថា ក៏មានជនជាតិចិនបានលួចរត់គេចពីកន្លែងធ្វើចត្តាឡីស័ក ទាំងខ្លួនមានជំងឺកូវីដ១៩។ ក្រោយពីមានករណីឆ្លងច្រើនលើសហគមន៍ជនជាតិចិនក្នុងប្រទេសកម្ពុជា សារព័ត៌មានស៊ីស៊ីថាមស៍(The Cambodia China Times) ដែលស្និទ្ធនឹងស្ថានទូតចិនប្រចាំនៅកម្ពុជា បានចុះផ្សាយកាលពីចុងសប្តាហ៍ ដោយយោងតាមស្ថានទូតចិនថា មានជនជាតិចិនមួយចំនួនបានរត់គេចពីសណ្ឋាគារចត្តាឡីស័ក ហើយមានពលរដ្ឋចិនមួយចំនួនក៏បានលាក់ខ្លួននិងគេចខ្លួន បន្ទាប់ពីដឹងថាពួកគេមានលទ្ធផលតេស្តវិជ្ជមានជំងឺកូវីដ១៩។ នៅសប្តាហ៍នេះ រដ្ឋាភិបាលកម្ពុជាក៏បានសម្រេចវិធានការថ្មីមួយ ដោយនឹងបណ្តេញជនបរទេសណាដែលគេចវេះពីការធ្វើចត្តាឡីស័ក ឬ «មិនសហការ» ចេញពីប្រទេសកម្ពុជា ហើយមិនអនុញ្ញាតឲ្យចូលមកវិញឡើយ។ កាលពីថ្ងៃព្រហស្បតិ៍ កម្ពុជាបានសម្រេចបណ្តេញជនជាតិចិនម្នាក់ ដែលជានាយកសារព័ត៌មាន Angkor Today ក្រោយមានការចុះផ្សាយថា នាយកអង្គភាពសារព័ត៌មានមួយនេះបានផ្សព្វផ្សាយព័ត៌មានមួយនៅលើគេហទំព័ររបស់ខ្លួនថា «កម្ពុជាលក់វ៉ាក់សាំងការពារកូវីដ១៩ របស់ចិនក្នុងតម្លៃ ១២០ ដុល្លារ» ។ ក្រសួងសុខាភិបាលកម្ពុជាបានច្រានចោលការចុះផ្សាយនេះ។ អាជ្ញាធរកម្ពុជាលើកឡើងថា នេះជាការផ្សាយព័ត៌មានមិនពិតដែលនាំឲ្យប៉ះពាល់សន្តិសុខជាតិ។ ក្រសួងព័ត៌មានក៏បានសម្រេចលុបចោលអាជ្ញាបណ្ណសារព័ត៌មាន Angkor Today ដោយលើកហេតុផលថា ម្ចាស់ជាជនជាតិចិនបានផ្សព្វផ្សាយព័ត៌មានបំភ្លៃការពិត និងមានចេតនាទុច្ចរិត ធ្វើឲ្យអន្តរាយដល់សុខភាពសាធារណៈ បង្កភាពច្របូកច្របល់និងចលាចលក្នុងសង្គម៕	2021-02-26T07:00:00+07:00	khmer.voanews.com	https://khmer.voanews.com/a/cambodia-and-china-work-together-to-prevent-discrimination-against-chinese-amid-covid-19-outbreak/5794008.html
750d8087-ba96-4125-b7e9-2f582a59396f	កម្ពុជារកឃើញករណីឆ្លងជំងឺកូវីដ១៩ ចំនួន ៦៥ករណីថែមទៀត	កម្ពុជាបន្តរកឃើញករណីឆ្លងជំងឺកូវីដ១៩ ចំនួន ៦៥ករណីបន្ថែមទៀតនៅថ្ងៃទី២៥ កុម្ភៈ។ អាជ្ញាធរ ក៏បានបញ្ជូន អ្នកដែលពាក់ព័ន្ធ និងប៉ះផ្ទាល់ជាមួយអ្នកជំងឺទៅពិនិត្យ និងធ្វើចត្តាឡីស័កជាបន្តបន្ទាប់ផងដែរ។ មន្ត្រីឃ្លាំមើលសង្គមយល់ថា ពលរដ្ឋគួរប្រុងប្រយ័ត្នឲ្យបានខ្ពស់ និងអនុវត្តវិធានការសុខាភិបាលឲ្យបានត្រឹមត្រូវ ដើម្បីការពារនូវជំងឺនេះ។ ករណីឆ្លងថ្មី ៦៥ករណីនេះ មានករណីចម្លងចូលសហគមន៍មាន ៥៨ករណី និង ៧ករណីទៀត ជាអ្នកដំណើរមកពីក្រៅប្រទេស។ ក្នុងចំណោមអ្នកជំងឺទាំង ៥៨នាក់នោះ មានជនជាតិចិនចំនួន ៤១នាក់ វៀតណាម ៩នាក់ ខ្មែរ ៥នាក់ សិង្ហបុរីម្នាក់ ជប៉ុនម្នាក់ និងកូរ៉េម្នាក់។ អ្នកជំងឺទាំងនោះ មានអាយុចន្លោះពី ២០ឆ្នាំ ទៅ ៤៦ឆ្នាំ ស្នាក់នៅរាជធានីភ្នំពេញ និងមានកុមារីជនជាតិវៀតណាមម្នាក់ អាយុ ១៦ខែ បានឆ្លងជំងឺនេះផងដែរ។ ពួកគេកំពុងសម្រាកព្យាបាលនៅមណ្ឌលចត្តាឡីស័ករាជធានីភ្នំពេញ។ ចំណែកអ្នកជំងឺ ៧នាក់ទៀតនោះ រួមមានកងទ័ពមួកខៀវបម្រើការនៅអង្គការសហប្រជាជាតិ មកពីប្រទេសអាហ្វ្រិក បន្តជើងហោះហើរពីប្រទេសឥណ្ឌា មានស្រុកកំណើតនៅខេត្តរតនគិរី និង ៦នាក់ទៀតនោះជាជនជាតិចិន ស្នាក់នៅខេត្តព្រះសីហនុ ដែលបានទៅធ្វើតេស្តនៅមន្ទីរពេទ្យ ដើម្បីស្នើសុំវិញ្ញាបនបត្របញ្ជាក់សុខភាព ក្នុងបំណងធ្វើដំណើរទៅប្រទេសចិនវិញ។ លទ្ធផលតេស្តរបស់ពួកគេ គឺវិជ្ជមានជំងឺកូវីដ១៩ និងកំពុងសម្រាកព្យាបាលនៅមន្ទីរពេទ្យបង្អែកខេត្តនេះ។ ថ្ងៃនេះមានអ្នកជំងឺម្នាក់បានជាសះស្បើយ ជាស្ត្រីខ្មែរ អាយុ ១៩ឆ្នាំ ជាអ្នកដំណើរមកពីសហរដ្ឋអាមេរិក។ អ្នកជំងឺរូបនេះ ត្រូវបានក្រុមគ្រូពេទ្យអនុញ្ញាតឲ្យចេញពីមណ្ឌលចត្តាឡីស័ករាជធានីភ្នំពេញហើយ។ ជាមួយគ្នានេះ រដ្ឋបាលខេត្តមួយចំនួន ដូចជា ខេត្តកណ្ដាល និងខេត្តព្រៃវែង បានរកឃើញអ្នកជាប់ពាក់ព័ន្ធក្នុងព្រឹត្តិការណ៍សហគមន៍ ២០ កុម្ភៈ និងបានបញ្ជូនពួកគេទៅពិនិត្យ និងធ្វើចត្តាឡីស័កជាបន្តបន្ទាប់ ។ រយៈពេល ៦ថ្ងៃ ដោយគិតចាប់ពីថ្ងៃទី២០ ដល់ថ្ងៃទី២៥ កុម្ភៈ រដ្ឋបាលខេត្តកណ្តាលបានរកឃើញអ្នកជាប់ពាក់ព័ន្ធព្រឹត្តិការណ៍សហគមន៍ ២០ កុម្ភៈ ចំនួន ៩៤២នាក់ ដែលភាគច្រើន គឺជាស្ត្រី។ អាជ្ញាធរកំពុងដាក់អ្នកទាំងនោះ ឲ្យធ្វើចត្តាឡីស័ក នៅតាមមណ្ឌលមួយចំនួន និងតាមផ្ទះ។ រដ្ឋបាលខេត្តនេះ បានរកឃើញអ្នកឆ្លងជំងឺកូវីដ១៩ ម្នាក់ ជាបុគ្គលិកក្លឹប N8 រស់នៅក្រុងតាខ្មៅ ដែលបច្ចុប្បន្ន កំពុងសម្រាកព្យាបាលនៅមន្ទីរពេទ្យរបេង និងហង់សិន រាជធានីភ្នំពេញ។ រដ្ឋបាលខេត្តនេះក៏កំពុងស្វែងរកអ្នកពាក់ព័ន្ធផ្សេងទៀត។ ចំណែក នៅស្រុកពារាំង ខេត្តព្រៃវែងវិញ ពលរដ្ឋ រួមមានសិស្សសាលាចំនួន ៧៧នាក់ បានជាប់ពាក់ព័ន្ធផ្ទាល់ និងដោយប្រយោលជាមួយស្ត្រីម្នាក់ឆ្លងជំងឺកូវីដ១៩ ដែលបានមកលេងស្រុកកំណើត នោះត្រូវអាជ្ញាធរបញ្ជូនពួកគេទៅរាជធានីភ្នំពេញ ដើម្បីតាមដានសុខភាព និងធ្វើចត្តាឡីស័ក។ ស្ថានភាពនៃការរីករាលដាលធ្ងន់ធ្ងរនេះ កំពុងធ្វើឲ្យប្រជាពលរដ្ឋនៅក្នុងប្រទេសកម្ពុជាមានការព្រួយបារម្ភខ្លាំង និងរងគ្រោះធ្ងន់ធ្ងរ។ ពលរដ្ឋរស់នៅរាជធានីភ្នំពេញលោកស្រី ហែម សិរីសោភា ថ្លែងថា លោកស្រីបារម្ភចំពោះស្ថានភាពនៃការរីករាលដាលនៃជំងឺនេះយ៉ាងខ្លាំង ហើយលោកស្រីបារម្ភពីសុវត្ថិភាពសុខភាពកូនៗ លោកស្រី។ លោកស្រីបន្តថា លោកស្រីកំពុងប្រឈមនឹងវិបត្តិសេដ្ឋកិច្ច និងជំពាក់បំណុលធនាគារ បន្ទាប់ពីជំងឺនេះ អូសបន្លាយជាយូរ។ លោកស្រីទទូចឲ្យរដ្ឋាភិបាលគួរទប់ស្កាត់ជំងឺនេះ ឲ្យបានឆាប់រហ័ស ដើម្បីជួយស្ដារសេដ្ឋកិច្ចប្រជាពលរដ្ឋឡើងវិញ និងគួរមានយន្តការជួយដល់ពលរដ្ឋក្នុងអំឡុងពេលវិបត្តិនេះកើតឡើង៖ ការរីករាលដាលធ្ងន់ធ្ងរនៃជំងឺកូវីដ-១៩ បានចម្លងចូលសហគមន៍ជាលើកទី៣ កាលពីថ្ងៃទី២០ ខែកុម្ភៈ ដែលរដ្ឋាភិបាលហៅថា ព្រឹត្តិការណ៍ ២០ កុម្ភៈ។ មកដល់ពេលនេះ ចំនួនសរុបនៃករណីឆ្លងក្នុងសហគមន៍ បានកើនដល់ ១៩៤នាក់ ដែលភាគច្រើនជាជនជាតិចិន។ អាស៊ីសេរីបានព្យាយាមទាក់ទងទៅអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសួរនាំបន្ថែមពីករណីនេះនៅថ្ងៃទី២៥ កុម្ភៈ ដោយទូរស័ព្ទចូល ប៉ុន្តែពុំមានអ្នកទទួល។ នាយកប្រតិបត្តិអង្គការតម្លាភាពកម្ពុជាលោក ប៉ិច ពិសី មានប្រសាសន៍ថា រដ្ឋាភិបាលគួរពង្រឹងវិធានការ និងអនុវត្តឲ្យបានតឹងរ៉ឹងចំពោះមណ្ឌលចត្តាឡីស័កទូទាំងប្រទេសដើម្បីធានាថា មិនមានករណីលួចរត់ចេញពីមណ្ឌលចត្តាឡីស័ក។ លោកបន្តថា រដ្ឋាភិបាលគួរចាត់វិធានការលើមន្ត្រីខិលខូចមួយចំនួនដែលពុករលួយ នៅតាមមូលដ្ឋាន ដែលបង្កឲ្យមានការរីករាលដាលនៃជំងឺនេះ។ លោកទទូចឲ្យពលរដ្ឋមានការប្រុងប្រយ័ត្នខ្ពស់ ចំពោះជំងឺនេះផងដែរ៖ ក្រោយព្រឹត្តិការណ៍ ២០ កុម្ភៈ រដ្ឋាភិបាល បានសម្រេចបិទដំណើរការគ្រឹះស្ថានសិក្សាសាធារណៈ និងឯកជនជាបណ្ដោះអាសន្ន រួមមាន រាជធានីភ្នំពេញ ខេត្តកណ្ដាល និងខេត្តព្រះសីហនុ ព្រមទាំងទីតាំងជាច្រើនកន្លែងទៀត ដូចជា ក្លឹបកម្សាន្ត ហាងម៉ាស្សា ខារ៉ាអូខេ សណ្ឋាគារ និងអគារស្នាក់នៅមួយចំនួន។ គិតត្រឹមថ្ងៃទី២៥ កុម្ភៈ កម្ពុជារកឃើញអ្នកឆ្លងជំងឺកូវីដ១៩ សរុប ៦៩៧នាក់ ក្នុងនោះ ព្យាបាលជាសះស្បើយ ៤៧៧នាក់ និងកំពុងសម្រាកព្យាបាល ២១៧នាក់៕	2021-02-26T05:50:00+07:00	rfa.org	https://www.rfa.org/khmer/news/health/65-people-newly-tested-positive-for-covid-19-on-february-25-02252021172920.html
eafdc142-7515-4df9-9f63-63b5b13a03c4	យោធាហ្វីលីពីន គេតម្រូវឲ្យទទួលចាក់វ៉ាក់សាំងបង្ការជំងឺកូវីដ-១៩ ខណៈវ៉ាក់សាំងចិន Sinovac នឹងមកដល់ប្រទេសនៅថ្ងៃអាទិត្យសប្តាហ៍នេះ (Video inside)	យោធាហ្វីលីពីនបាននិយាយថា ទាហានហ្វីលីពីននឹងត្រូវបានគេតម្រូវឲ្យចាក់វ៉ាក់សាំងបង្ការជំងឺ COVID-19 ខណៈដែលប្រទេសនេះត្រៀមចាប់ផ្តើមយុទ្ធនាការចាក់វ៉ាក់សាំងដូសដំបូងរបស់ខ្លួន ពេលឆាប់ៗនេះ។ នេះបើយោងតាមការចេញផ្សាយដោយ សារព័ត៌មាន CNA នៅយប់ថ្ងៃព្រហស្បតិ៍ ទី២៥ ខែកុម្ភៈ ឆ្នាំ២០២១។ សម្ពាធជុំទិសកំពុងកើនឡើងលើ រដ្ឋាភិបាលរបស់ប្រធានាធិបតីលោករ៉ូឌ្រីហ្គោ ឌូទើតេ ដើម្បីចាប់ផ្តើមចាក់វ៉ាក់សាំង ដែលបានពន្យាពេលចំពេលមានការចោទប្រកាន់ថា មន្រ្តីរបស់ខ្លួនបានសាងកំហុសក្នុងការទិញនិងបញ្ជូនវ៉ាក់សាំង។ ស្ថានទូតចិននៅទីក្រុងម៉ានីលបាននិយាយនៅថ្ងៃព្រហស្បតិ៍នេះថា ការផ្តល់អំណោយវ៉ាក់សាំងស៊ីណូវ៉ាក់(Sinovac)ចំនួន ៦០ម៉ឺនដូសរបស់ទីក្រុងប៉េកាំង នឹងមកដល់នៅថ្ងៃអាទិត្យនេះ។ យោធាត្រូវបានគេសន្មត់ថា នឹងទទួលបានចំនួន ១០០,០០០ដូស នៃវ៉ាក់សាំងទាំងនោះ។ គួរបញ្ជាក់ថា ការប្រកាសនេះធ្វើឡើងតែប៉ុន្មានថ្ងៃប៉ុណ្ណោះ បន្ទាប់ពីនិយតករឱសថហ្វីលីពីនបានផ្តល់ការយល់ព្រមឲ្យប្រើប្រាស់ក្នុងករណីបន្ទាន់ដល់វ៉ាក់សាំង CoronaVac ទោះបីជានៅមានមន្ទិលសង្ស័យជំវិញសុវត្ថិភាព និងប្រសិទ្ធភាពរបស់វាក៏ដោយ។ រហូតមកទល់ពេលនេះ គេនៅមិនទាន់ដឹងថាអ្នកណា នឹងទទួលចាក់ដំបូងគេ ឬនៅពេលណានោះទេ។ លោក Duterte បាននិយាយថា លោកចង់ឲ្យទាហានស្ថិតក្នុងចំណោមក្រុមដំបូងគេ ដែលនឹងទទួលចាក់វ៉ាក់សាំង ប៉ុន្តែអាជ្ញាធរសុខាភិបាលបាននិយាយនៅថ្ងៃព្រហស្បតិ៍នេះថា ការបែងចែកនិងការចាប់ផ្តើមចាក់វ៉ាក់សាំង នៅតែស្ថិតក្នុងការវាយតម្លៃនៅឡើយ៕	2021-02-26T04:03:00+07:00	freshnewsasia.com	https://m.freshnewsasia.com/index.php/en/internationalnews/188139-2021-02-25-14-03-42.html
8957ae11-c3de-47ea-ad53-8b5255038273	BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ លើកទី១ចំនួន១៣,១០១នាក់ និងអ្នកចាក់លើកទី២ចំនួន២៦១នាក់ គិតត្រឹមថ្ងៃទី២៥ ខែកុម្ភៈនេះ	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៥ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី២៥ ខែកុម្ភៈ ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលទូទាំងប្រទេស៖ អ្នកចាក់លើកទី១សរុបចំនួន៖ អ្នកចាក់លើកទី២សរុបចំនួន៖	2021-02-26T03:58:00+07:00	freshnewsasia.com	https://m.freshnewsasia.com/index.php/en/localnews/188138-2021-02-25-13-58-46.html
1b2b865d-f8ae-478f-b71d-653847ea1a1e	ពលរដ្ឋរស់នៅទីតាំងដែលបិទចេញចូលបណ្ដោះអាសន្ន៣កន្លែង ក្នុងខណ្ឌឬស្សីកែវ ដើម្បីទប់ស្កាត់ជំងឺកូវីដ១៩ ទទួលអំណោយមួយចំនួនដើម្បីដោះស្រាយក្នុងជីវភាព	ប្រជាពលរដ្ឋរស់នៅជាប់ពាក់ព័ន្ធ ព្រឹត្តការណ៍ សហគមន៍ ២០កុម្ភៈ ដែលជាទីតាំងបិទចេញចូលជាសាធារណៈបណ្ដោះអាសន្ន ស្ថិតនៅសង្កាត់ទួលសង្កែទី២ សង្កាត់ឬស្សីកែវ និងសង្កាត់គីឡូម៉ែត្រលេខ៦ ខណ្ឌឬស្សីកែវ នៅថ្ងៃទី២៥ ខែកុម្ភៈ ឆ្នាំ២០២១នេះ បានទទួលអំណោយដើម្បីដោះស្រាយក្នុងជីវភាពមួយចំនួន ពីមន្ត្រីរដ្ឋបាលខណ្ឌឫស្សីកែវ ដឹកនាំផ្ទាល់ដោយលោក ជា ពិសី ប្រធានគណៈបញ្ជាការឯកភាពខណ្ឌ។ ៣ ការពារ គឺត្រូវពាក់ម៉ាស, លាងដៃ, គម្លាតសង្គម, និងគម្លាតបុគ្គល (ចាប់ពី១,៥ម៉ែត្រឡើងទៅ)។ ៣កុំ គឺកុំចូលទៅកន្លែងបិទជិត គ្មានខ្យល់ចេញចូល និងម៉ាស៉ីនត្រជាក់ច្រើនពេក, កុំទៅកន្លែងមានមនុស្សច្រើន, និងកុំប៉ះពាល់គ្នា, កុំចាប់ដៃ, កុំកៀកស្មា, កុំឱបគ្នាជាដើម៕	2021-02-26T03:44:00+07:00	freshnewsasia.com	https://m.freshnewsasia.com/index.php/en/localnews/188137-2021-02-25-13-44-13.html
c676fb33-a929-4e84-aa0d-f8e9384e10dc	វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុកចំនួន០៨ករណីទៀត នៅថ្ងៃព្រហស្បតិ៍នេះ	ក្រសួងសុខាភិបាលវៀតណាមនៅថ្ងៃព្រហស្បតិ៍ ទី២៥ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ០៨ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសកើនដល់ ២,៤២០ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ករណីឆ្លងថ្មីៗខាងលើទាំងអស់ខាងលើ ត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៤២០ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៨០៤នាក់៕	2021-02-26T02:57:00+07:00	freshnewsasia.com	https://m.freshnewsasia.com/index.php/en/internationalnews/188134-2021-02-25-12-57-19.html
02c4e88f-04ac-4a40-ad08-8ee7bcc327fe	ក្រសួងការបរទេស៖ ចិននឹងបន្តលើកកម្ពស់ការចែកចាយវ៉ាក់សាំងបង្ការជំងឺកូវីដ-១៩ ប្រកបដោយសមធម៌នៅទូទាំងសកលលោក (Video inside)	អ្នកនាំពាក្យក្រសួងការបរទេសចិនលោក Zhao Lijian នៅថ្ងៃព្រហស្បតិ៍នេះបាននិយាយថា មានប្រទេសជាច្រើនបានអនុម័តឲ្យប្រើប្រាស់វ៉ាក់សាំងបង្ការជំងឺ COVID-19 របស់ចិន ហើយប្រទេសចិននឹងបន្តលើកកម្ពស់ការចែកចាយវ៉ាក់សាំងប្រកបដោយសមធម៌នៅទូទំាងសកលលោក។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅយប់ថ្ងៃព្រហស្បតិ៍ ទី២៥ ខែកុម្ភៈ ឆ្នាំ២០២១។ នៅក្នុងសន្និសីទកាសែតលោក Zhao បាននិយាយថា ប្រទេសចិនបានដាក់តម្កល់នូវសុវត្ថិភាព និងប្រសិទ្ធភាពនៃវ៉ាក់សាំងជាចម្បង ហើយបានធ្វើការឲ្យប្រាកដថា ក្រុមហ៊ុនផលិតវ៉ាក់សាំងនានា ត្រូវធ្វើការស្រាវជ្រាវនិងអភិវឌ្ឍវ៉ាក់សាំងដោយគោរពតាមបទបញ្ញត្តិនៃវិទ្យាសាស្ត្រសុខាភិបាល។ អ្នកនាំពាក្យក្រសួងការបរទេសចិនរូបនេះបានបន្ថែមថា ប្រទេសចិនប្តេជ្ញាថា នឹងធ្វើឲ្យវ៉ាក់សាំងបង្ការជំងឺ COVID-19 ជាទំនិញសាធារណៈសកល។ ប្រទេសចិនបានផ្តល់ឬកំពុងផ្តល់ជំនួយវ៉ាក់សាំងដល់ប្រទេសចំនួន ៥៣ប្រទេសនៅទូទាំងពិភពលោក ខណៈសហគ្រាសចិនបាននិងកំពុងនាំចេញវ៉ាក់សាំងទៅប្រទេសចំនួន២៧ប្រទេស។ លោក Zhao បានមានប្រសាសន៍យ៉ាងដូច្នេះថា«យើងនឹងបន្តធ្វើការជាមួយគ្រប់ភាគីទាំងអស់ ដើម្បីលើកកម្ពស់ការចែកចាយវ៉ាក់សាំង ប្រកបដោយសមធម៌ និងរួមដៃគ្នាជាមួយប្រទេសទាំងអស់ ដើម្បីជៀសផុតពីជំងឺរាតត្បាតសកលមួយនេះ»។ គួរបញ្ជាក់ថា បើយោងតាមរបាយការណ៍ដដែលនេះបានឲ្យដឹងថា ប្រទេសម៉ុងហ្គោលី អេហ្ស៊ីប ថៃ សិង្ហបុរី សាធារណរដ្ឋដូមីនីក និងប្រទេសបូលីវី គឺជាក្រុមប្រទេសចុងក្រោយបង្អស់ ដែលបានទទួលជំនួយវ៉ាក់សាំងពីចិន៕	2021-02-26T02:23:00+07:00	freshnewsasia.com	https://m.freshnewsasia.com/index.php/en/internationalnews/188126-2021-02-25-12-23-24.html
2c2e1d52-992e-49f7-b4dc-b8c0261c1b76	រដ្ឋបាលខេត្តព្រះសីហនុ អំពាវនាវដល់ពលរដ្ឋ និងជនបរទេសបង្កើនការប្រុងប្រយ័ត្នបន្ថែមទៀតចំពោះជំងឺកូវីដ១៩, ទីតាំងចំនួន៦កន្លែង ត្រូវបានអាជ្ញាធរចុះបិទជាបណ្តោះអាសន្ន	រដ្ឋបាលខេត្តព្រះសីហនុ នាថ្ងៃទី២៥ ខែកុម្ភៈ ឆ្នាំ២០២១នេះ បានចេញសេចក្ដីឱ្យប្រជាពលរដ្ឋ សាធារណជន អាជីវករ ក៏ដូចជាជនបរទេសទាំងឡាយ ត្រូវបង្កើនការប្រុងប្រយ័ត្នឱ្យបានតឹងរឹងបន្ថែមទៀត ចំពោះការឆ្លងរីករាលដាលនៃជំងឺកូវីដ១៩ តាមរយៈការអនុវត្តតាមវិធានសុវត្ថិភាពរបស់រាជរដ្ឋាភិបាល និងវិធានអនាម័យរបស់ក្រសួងសុខាភិបាល។ ក្នុងសេចក្ដីអំពាវនាវដដែលក៏បានបញ្ជាក់ដែរថា មកដល់ថ្ងៃនេះ រដ្ឋបាលខេត្តបានសម្រេចផ្អាកមូលដ្ឋានអាជីវកម្មចំនួន ៦កន្លែងហើយ ខណៈមនុស្សដែលវិជ្ជមានជំងឺកូវីដ១៩ ក៏បានកើនដល់ចំនួន ៨ នាក់ផងដែរ។	2021-02-26T01:56:00+07:00	freshnewsasia.com	https://m.freshnewsasia.com/index.php/en/localnews/188120-2021-02-25-11-56-51.html
859b934d-d496-4d0c-ae70-90f84af881e1	អាជ្ញាធរអប់រំបុរសម្នាក់ដែលបង្ហោះព័ត៌មានមិនពិត ពាក់ព័ន្ធនឹងជំងឺកូវីដ១៩ នៅក្រុងបាវិត ខេត្តស្វាយរៀង (Video inside)	បុរសម្នាក់រស់នៅក្រុងបាវិត ខេត្តស្វាយរៀង ដោយសារតែបង្ហោះព័ត៌មានមិនពិតពាក់ព័ន្ធនឹងជំងឺកូវីដ១៩ ក៏ត្រូវអាជ្ញាធរចុះស្រាវជ្រាវរកមុខ ដើម្បីហៅមកអប់រំណែនាំ ព្រមទាំងធ្វើកិច្ចសន្យា លុបព័ត៌មានក្លែងក្លាយនោះចេញ និងបញ្ឈប់អំពើទុច្ចរិតនេះតទៅទៀត។ បុរសរូបនេះបានបង្ហោះសារនៅលើគណនីវីឆាត (Wechat) និងគណនីហ្វេកប៊ុកគ្រុប (Facebook Group) យ៉ាងដូច្នេះថា ។ ការចុះអប់រំបុរសខាងលើនេះ ធ្វើឡើងនាថ្ងៃទី២៥ ខែកុម្ភៈ ឆ្នាំ២០២១ ដោយមានការដឹកនាំរបស់លោក តូច ប៉ូលីវ៉ា អភិបាលរងខេត្តស្វាយរៀង និងជាអនុប្រធានគណៈកម្មការប្រយុទ្ធនឹងជំងឺកូវី១៩ ខេត្តស្វាយរៀង សហការជាមួយតំបន់សេដ្ឋកិច្ចពិសេស ហ្គីហ្កា។ លោក តូច ប៉ូលីវ៉ា បានថ្លែងថា យោងតាមអនុសាសន៍ណែនាំរបសលោក ម៉ែន វិបុល អភិបាលខេត្ត និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត ដើម្បីចុះស្រាវជ្រាវរកអ្នកដែលបង្ហោះព័ត៌មានក្លែងក្លាយ ដែលនាំឲ្យមានការភាន់ច្រឡំដល់ប្រជាពលរដ្ឋនៅខេត្តស្វាយរៀងថា មានករណីឆ្លងជំងឺកូវីដ១៩ចំនួន ២នាក់។ លោកបានបន្តថា ក្រោយពីចុះស្រាវជ្រាវទៅឃើញថា បុគ្គលដែលបានបង្ហោះព័ត៌មាននេះ គឺធ្វើការផ្នែករដ្ឋបាលនៅក្នុងរោងចក្រតំបន់សេដ្ឋកិច្ចពិសេស ហ្គីហ្កា នៅរោងចក្រ ស៊ី.វ៉ាយ.ថប់ (ខេមបូឌា) ឯ.ក ហើយបានអប់រំឲ្យបញ្ឈប់ការបង្ហោះព័ត៌មានមិនពិតដែលនាំឲ្យប៉ះពាល់ដល់សង្គម។ គណៈកម្មការកម្មការប្រយុទ្ធប្រឆាំងជំងឺកូវីដ១៩ ខេត្តស្វាយរៀង បានជម្រាបជូនដល់ប្រជាពលរដ្ឋបានជ្រាបថា នៅក្នុងភូមិសាស្រ្តក្រុងបាវិត មិនមានការឆ្លងជំងឺកូវីដ១៩ មានសភាពស្ងប់ស្ងាត់ធម្មតា មិនដូចដែលបុគ្គលខាងលើបានលើកឡើងនោះទេ។ បើតាមលោក តូច ប៉ូលីវ៉ា បានបញ្ជាក់ថា បុគ្គលដែលបង្ហោះខាងលើនេះបានសារភាពថា ដោយសារតែមិនចង់ឲ្យជនជាតិចិនចេញដើរលេងក្រៅ ដែលនាំឲ្យខ្លាចឆ្លងជំងឺផ្សេងៗ ទើបខ្លួនបានបង្ហោះព័ត៌មានមិនពិតនេះឡើងនៅក្នុងគ្រុបមានគ្នា ២៧នាក់ តែប៉ុណ្ណោះ ស្រាប់តែមានការបែកធ្លាយ ហើយនៅក្នុងខ្លឹមសារនោះក៏បានសរសេរសារអប់រំអំពីការបង្ការទប់ស្កាត់ជំងឺកូវីដ១៩ផងដែរ៕	2021-02-26T01:55:00+07:00	freshnewsasia.com	https://m.freshnewsasia.com/index.php/en/localnews/188119-2021-02-25-11-55-59.html
37533642-bd34-480b-9dbc-d50a32663293	មន្រ្តីសុខាភិបាល និងមន្រ្តីនគរបាលខេត្តកោះកុង ចាក់វ៉ាក់សាំងការពារជំងឺកូវីដ១៩ លើកដំបូងរួចរាល់ នៅមន្ទីរពេទ្យបង្អែកខេត្តកោះកុង	មន្រ្តីសុខាភិបាល និងមន្រ្តីនគរបាលខេត្តកោះកុង នៅថ្ងៃទី២៥ ខែកុម្ភៈ ឆ្នាំ២០២១នេះ បានចាក់វ៉ាក់សាំងការពារជំងឺកូវីដ១៩ លើកដំបូងរួចរាល់ នៅមន្ទីរពេទ្យបង្អែកខេត្តកោះកុង។ លោកឧត្តមសេនីយ៍ទោ គង់ មនោ ស្នងការនគរបាលខេត្តកោះកុង បានឲ្យដឹងថា កងកម្លាំងនគរបាល នៃស្នងការដ្ឋាននគរបាលខេត្តកោះកុងចំនួន ៧៥នាក់ បានចាក់វ៉ាក់សាំងបង្ការជំងឺកូវីដ១៩ លើកដំបូងរួចរាល់គ្រប់គ្នាហើយ នៅមន្ទីរពេទ្យបង្អែកខេត្តកោះកុង ស្ថិតក្នុងសង្កាត់ស្មាច់មានជ័យ ក្រុងខេមរភូមិន្ទ។ លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្ត បានថ្លែងឲ្យដឹងថា ចាប់ពីថ្ងៃទី២៥ ខែកុម្ភៈ ឆ្នាំ២០២១នេះ មនុស្សដែលមកចាក់វ៉ាក់សាំងការពារជំងឺកូវីដ១៩ នៅខេត្តកោះកុង មានចំនួនជិត ១០០នាក់ ក្នុងនោះមានមន្ត្រីនគរបាល នៃស្នងការដ្ឋាននគរបាលខេត្តកោះកុងចំនួន ៧៥នាក់ និងមន្ត្រីសុខាភិបាលខេត្តកោះកុងមួយចំនួនទៀតផងដែរ។ លោកប្រធានមន្ទីរសុខភិបាលខេត្តបានថ្លែងទៀតថា ការចាក់វ៉ាក់សាំងការពារជំងឺកូវីដ១៩ នៅខេត្តកោះកុង គឺចាប់ផ្តើមដំណើរការចាប់តាំងពីថ្ងៃទី២៥ ខែកុម្ភៈ ឆ្នាំ២០២១ រហូតដល់អស់វ៉ាក់សាំងចំនួន ១,៨០០ដូស ទើបឈប់។ ចំពោះការចាក់វ៉ាក់សាំងថ្ងៃនេះ ក្រុមគ្រូពេទ្យធ្វើឡើងដោយស្ម័គ្រចិត្តមិនមានការបង្ខិតបង្ខំឡើយ ហើយអាចចាក់បានតែមន្ត្រីសុខាភិបាលខេត្ត និងមន្ត្រីនគរបាលចំណុះស្នងការដ្ឋាននគរបាលខេត្តកោះកុងតែប៉ុណ្ណោះ។ ទីតាំងដែលត្រូវចាក់វ៉ាក់សាំង មាន២ទីតាំង គឺនៅមន្ទីរពេទ្យបង្អែកខេត្តកោះកុង និងមន្ទីរពេទ្យបង្អែកស្រុកស្រែអំបិល៕	2021-02-26T01:52:00+07:00	freshnewsasia.com	https://m.freshnewsasia.com/index.php/en/localnews/188117-2021-02-25-11-52-50.html
8af3ce69-bfce-4e30-ade4-7f295fd536d8	ធនាគារជាតិកម្ពុជា ក្រើនរំលឹកគ្រឹះស្ថានធនាគារ អនុវត្តវិធានការសុខាភិបាល ទប់ស្កាត់ជំងឺកូវីដ-១៩	យោងតាមសេចក្ដីណែនាំរបស់ ធនាគារជាតិនៃកម្ពុជា នាពេលថ្មីៗនេះ បានឲ្យដឹងថា ដោយពិនិត្យឃើញសភាពការ វិវត្តន៍ថ្មីៗ ពាក់ព័ន្ធនឹងការរីករាលដាលនៃជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ និងដើម្បីធានាការផ្ដល់ សេវាហិរញ្ញវត្ថុ ជូនដល់អតិថិជនប្រកបដោយសុវត្ថិភាព និងនិរន្ដភាព ធនាគារជាតិនៃកម្ពុជា បានក្រើនរំលឹកដល់គ្រប់ គ្រឹះស្ថានធនាគារ និងហិរញ្ញវត្ថុ អនុវត្តវិធានការសុខាភិបាល ៖ គឺ«៣ការពារ និង៣កុំ»។ បន្ដអនុវត្តឲ្យបានម៉ឺងម៉ាត់ និងរឹតបន្ដឹងតាមវិធានការនានា របស់ក្រសួងសុខាភិបាល ក្នុងការការពារជំងឺកូវីដ១៩។ និងតម្រូវឲ្យបុគ្គលិកទាំងអស់ បន្ដពាក់ម៉ាស់ និងរបាំងសុវត្ថិភាពការពារ ជាប់ជាប្រចាំ៕	2021-02-25T23:13:00+07:00	dap-news.com	https://dap-news.com/national/2021/02/25/122503/
445dcd4c-7f15-46ea-9f2c-b5efe0b55ab4	ធនាគារជាតិនៃកម្ពុជា ក្រើនរំលឹកដល់គ្រប់គ្រឹះស្ថានធនាគារ និងហិរញ្ញវត្ថុ អនុវត្តវិធានការសុខាភិបាល ដើម្បីទប់ស្កាត់ការឆ្លងរាលដាលជំងឺកូវីដ១៩	ធនាគារជាតិនៃកម្ពុជា បានចេញសេចក្ដីណែនាំមួយ ក្រើនរំលឹកដល់អគ្គនាយក អគ្គនាយិការ នាយក នាយិកា គ្រប់គ្រឹះស្ថានធនាគារ និងហិរញ្ញវត្ថុ ពង្រឹងការអនុវត្តន៍វិធានការ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ។ បន្ដអនុវត្តន៍វិធានការការពារជំងឺកូវីដ១៩ «៣ការពារ និង៣កុំ»។ បន្ដអនុវត្តឲ្យបានម៉ឺងម៉ាត់ និងរឹតបន្ដឹងតាមវិធានការនានា របស់ក្រសួងសុខាភិបាល ក្នុងការការពារជំងឺកូវីដ១៩។ បម្រូវឲ្យបុគ្គលិកទាំងអស់បន្ដពាក់ម៉ាស់ និងរបាំងសុវត្ថិភាពការពារ ជាប់ជាប្រចាំ៕	2021-02-25T22:11:00+07:00	freshnewsasia.com	https://m.freshnewsasia.com/index.php/en/localnews/188088-2021-02-25-08-11-50.html
267ca676-869f-4c60-ad2e-508fe8b84de8	សម្តេចពិជ័យសេនា ទៀ បាញ់ និងអនុព័ន្ធយោធា នៃសាធារណរដ្ឋប្រជាមានិតចិនប្រចាំកម្ពុជា អញ្ជើញចុះត្រួតពិនិត្យដំណើរការចាក់វ៉ាក់សាំងបង្ការជំងឺកូវីដ១៩ ជូនមន្រ្តីកងរាជអាវុធហត្ថ	នៅព្រឹកថ្ងៃទី២៥ ខែកុម្ភៈ ឆ្នាំ២០២១ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ និងប្រតិភូអមដំណើរ ព្រមទាំងអនុព័ន្ធយោធា នៃសាធារណរដ្ឋប្រជាមានិតចិន ប្រចាំនៅកម្ពុជា បានអញ្ជើញចុះត្រួតពិនិត្យដំណើរការចាក់វ៉ាក់សាំងបង្ការជំងឺកូវីដ១៩ ជូនយោធិននៃកងរាជអាវុធហត្ថ នៅបញ្ជាការដ្ឋានកងរាជអាវុធហត្ថលើផ្ទៃប្រទេស។ ក្នុងពិធីនេះ នាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងរាជអាវុធហត្ថលើផ្ទៃប្រទេស និងនាយទាហានជាន់ខ្ពស់ នៃកងរាជអាវុធហត្ថទទួលស្វាគមន៍យ៉ាងកក់ក្តៅ។ កម្លាំងអាវុហត្ថ បានទទួលការចាក់វ៉ាក់សាំងការពារជំងឺកូវីដ១៩ តាំងពីថ្ងៃទី១៩ ខែកុម្ភៈ ឆ្នាំ២០២១ នៅទីបញ្ជាការដ្ឋានអាវុហត្ថលើផ្ទៃប្រទេស។ សូមបញ្ជាក់ថា កាលពីថ្ងៃ១០ ខែកុម្ភៈ ឆ្នាំ២០២១ ថ្នាក់ដឹកនាំមួយចំនួនរបស់កម្ពុជា កងទ័ព និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ បានចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន មន្ទីរពេទ្យកេតុមាលា សម្រាប់ថ្នាក់ដឹកនាំកងទ័ព។ ដោយឡែក សម្រាប់អង្គភាពទ័ពមួយចំនួន នឹងមានការរៀបចំទៅដាក់ដល់ក្នុងអង្គភាពផ្ទាល់តែម្ដង។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំងស៉ីណូហ្វាម ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា កាលពីរសៀលថ្ងៃទី៧ ខែកុម្ភៈ។ គិតត្រឹមយប់ថ្ងៃទី២៤ ខែកុម្ភៈ ឆ្នាំ២០២១ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) របស់ចិន ជូនកងកម្លាំងកើនដល់ចំនួនសរុប ៤៤,១៧១នាក់ ក្នុងនោះមាននារី ៣,៧២១នាក់។ ដោយឡែកសម្រាប់ក្រសួងសុខាភិបាលវិញ គិតត្រឹមយប់ថ្ងៃទី២៤ ខែកុម្ភៈ ឆ្នាំ២០២១ បានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ១០,១១៥នាក់ហើយ ក្នុងនោះស្ត្រីមានចំនួន ៣,២៩១នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ២៥ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន ៦៩៧នាក់ ក្នុងនោះអ្នកជាសះស្បើយចំនួន ៤៧៧នាក់ និងអ្នកកំពុងសម្រាកព្យាបាល នៅមន្ទីរពេទ្យមានចំនួន ២១៧នាក់៕	2021-02-25T22:03:00+07:00	freshnewsasia.com	https://m.freshnewsasia.com/index.php/en/localnews/188085-2021-02-25-08-03-36.html
1836f7b1-428e-4e34-b326-f89e8f2e6f4e	អគ្គនាយកពន្ធដារ បារម្ភពីការផ្ទុះរីករាលដាលជំងឺកូវីដ១៩ ក្នុងសហគមន៍ ប៉ះដល់ចំណូលពន្ធ (Video inside)	លោក គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រី និងជាប្រតិភូរាជរដ្ឋាភិបាលទទួលបន្ទុក ជាអគ្គនាយកនៃអគ្គនាយកដ្ឋានពន្ធដារ បានបង្ហាញនូវការព្រួយបារម្ភ ពីការផ្ទុះរីករាលដាលជំងឺកូវីដ-១៩ ចូលសហគមន៍ក្នុង «ព្រឹត្តិការណ៍២០កុម្ភៈ» ដែលវាអាចមានផ្ដល់ប៉ះពាល់ ទៅដល់ចំណូលពន្ធ។ ការលើកឡើងយ៉ាងដូច្នេះ ធ្វើឡើងក្នុងកម្មវិធីពិសេស ស្តីពី ការដាក់ឲ្យប្រើប្រាស់ នូវប្រព័ន្ធគ្រប់គ្រងការដាក់លិខិត ប្រកាសពន្ធលើប្រាក់ចំណូលប្រចាំឆ្នាំ តាមអនឡាញ និងព្រឹត្តិការណ៍ថ្មីៗ របស់អគ្គនាយកដ្ឋានពន្ធដារ ដែលមានការ Live តាម Page របស់អគ្គនាយកដ្ឋានពន្ធដារ នាព្រឹកថ្ងៃទី២៥ ខែកុម្ភៈ ឆ្នាំ២០២១នេះ។ លោក គង់ វិបុល បានបញ្ជាក់ថា ។ លោក គង់ វិបុល បានលើកឡើងថា ពន្ធដារមានការព្រួយបារម្ភ ខ្លាចមិនគ្រប់ផែនការ ហើយវានឹងធ្វើឲ្យមានបញ្ហាច្រើន ចំពោះថវិកាជាតិ ព្រោះថា ចំណូលពន្ធដារ គឺជាចំណូលទី១ នៅក្នុងចំណោមអង្គភាពដែលប្រមូលចំណូល ជូនរាជរដ្ឋាភិបាល។ បើទោះជាមាន ការព្រួយបារម្ភ ពីការផ្ទុះរីករាលដាលជំងឺកូវីដ-១៩ ចូលសហគមន៍ ក្នុង «ព្រឹត្តិការណ៍២០កុម្ភៈ» យ៉ាងណាក្ដី ក៏លោក គង់ វិបុល បានបញ្ជាក់ថា អគ្គនាយកដ្ឋានពន្ធដារ មិនដេកផ្ដួល និងមិនប្រលែងដៃនោះឡើយ ទៅនឹងជំងឺកូវីដ-១៩នោះទេ។ ពន្ធដារនៅតែបន្ដវិធានការដ៏ម៉ឺងម៉ាត់ ក្នុងការប្រមូលពន្ធ។ បន្ថែមពីនោះទៀត លោក គង់ វិបុល បានគូសបញ្ជាក់ថា ការព្រួយបារម្ភ អំពីការផ្ទុះរីករាលដាលជំងឺកូវីដ១៩ ចូលសហគមន៍ក្នុង «ព្រឹត្តិការណ៍២០កុម្ភៈ» នេះ មិនមែនព្រួយបារម្ភ ត្រឹមកម្រិតអគ្គនាយកដ្ឋានពន្ធដារប៉ុណ្ណោះទេ គឺមានការព្រួយបារម្ភរបស់រាជរដ្ឋាភិបាលទាំងមូល។ សម្រាប់ចំណូលពន្ធ នៅឆ្នាំ២០២០ ដែលពន្ធដារ ប្រមូលបានប្រមាណ២,៨៨៩.០២លានដុល្លារអាមេរិក ស្មើនឹង១០១.៣៦% នៃផែនការប្រចាំឆ្នាំ ធៀបនឹងចំណូល ពន្ធ-អាករ ប្រមូលបាន ក្នុងរយៈពេលដូចគ្នា ឆ្នាំ២០១៩ ឃើញថា កើនឡើងចំនួន៤២៣.២០ ប៊ីលានរៀល (ប្រមាណជា១០៤,៤៩លានដុល្លារ) ស្មើនឹង៣.៧៣%។ ដោយឡែក ក្នុងខែមករា ឆ្នាំ២០២១នេះ ចំណូលពន្ធ-អាករ គ្រប់ប្រភេទ ដែលអគ្គនាយកដ្ឋានពន្ធដារ ប្រមូលបានមានចំនួន ៨៧៩.៦៨ប៊ីលានរៀល (ប្រមាណជា ២១៧.២០ លានដុល្លារអាមេរិក) ធ្លាក់ចុះ៨.០៦% បើប្រៀបធៀបនឹងចំណូលពន្ធ-អាករ ប្រចាំខែមករា ឆ្នាំ២០២០។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ២៥ ខែកុម្ភៈ ឆ្នាំ២០២១ កម្ពុជា បានរកឃើញអ្នកឆ្លងកូវីដ១៩ ចំនួន៦៩៧នាក់ មានអ្នកជាសះស្បើយចំនួន ៤៧៧នាក់ និងអ្នកកំពុងសម្រាកព្យាបាល នៅមន្ទីរពេទ្យមានចំនួន២១៧នាក់។ ក្នុងនោះ អ្នកឆ្លងក្នុងសហគមន៍ មានចំនួន១៩៤នាក់៕	2021-02-25T21:52:00+07:00	freshnewsasia.com	https://m.freshnewsasia.com/index.php/en/localnews/188082-2021-02-25-07-52-17.html
32ee8864-bd3a-49af-b39e-cfc361503db5	ក្រសួងការបរទេសខ្មែរ សម្រេចលើកពេលការរៀបចំ សន្និបាតបូកសរុបលទ្ធផលការងារ ទៅពេលក្រោយ ដើម្បីទប់ស្កាត់កូវីដ១៩	តាមរយៈសេចក្ដីជូនដំណឹងរបស់ក្រសួង កាលពីថ្ងៃទី២៤ កុម្ភៈ លោក អ៊ុច បូររិទ្ធ រដ្ឋលេខាធិការក្រសួងការបរទេសខ្មែរ បានបញ្ជាក់ថា ចំពោះព័ត៌មានពីការរៀបចំ និងប្រព្រឹត្តទៅរបស់សន្និបាត ក្រសួងនឹងជូនដំណឹងនៅពេលក្រោយ ៕	2021-02-25T21:42:00+07:00	dap-news.com	https://dap-news.com/national/2021/02/25/122471/
b6637446-9ab3-4fde-a5b7-5a8017f68eff	អាជ្ញាធរខេត្តឧត្តរមានជ័យ ព្រមានចាត់វិធានការម្ចាស់អាជីវកម្ម និងក្លឹបកម្សាន្តទាំងឡាយណា មិនគោរពតាមណែនាំរបស់ក្រសួងសុខាភិបាល លើវិធានការទប់ស្កាត់ការរាតត្បាតជំងឺកូវីដ-១៩	លោក ឌី រ៉ាដូ អភិបាលរងខេត្តឧត្តរមានជ័យ បានព្រមានថា អាជ្ញាធរនឹងត្រួតពិនិត្យបណ្តាអាជីវកម្មសេវាកម្មទេសចរណ៍ទាំងឡាយណា ដែលមិនគោរពតាមការណែនាំរបស់ក្រសួងសុខាភិបាល, រាជរដ្ឋាភិបាល ក៏ដូចជា រដ្ឋបាលខេត្ត និងចាត់វិធានការយ៉ាងម៉ឹងម៉ាត់ចំពោះអាជីវកម្មទាំងអស់នោះស្របតាមច្បាប់ និងលិខិតបទដ្ឋាននានា។ ការព្រមាននេះ បានធ្វើឡើងនៅព្រឹកថ្ងៃទី២៥ ខែកុម្ភៈ ឆ្នាំ២០២១នេះ នៅក្នុងឱកាសដែលលោកបានអញ្ជើញជាតំណាងលោក ប៉ែន កុសល្យ អភិបាលខេត្តឧត្តរមានជ័យ និងជាប្រធានក្រុមការងារជំរុញណែនាំ និងតាមដានការអនុវត្តវិធានសុវត្ថិភាពទេសចរណ៍ខេត្ត ដឹកនាំកិច្ចប្រជុំក្រុមការងារការអនុវត្តវិធានសុវត្ថិភាពទេសចរណ៍ ក្នុងដំណាក់កាលទប់ស្កាត់ការរីករាលដាលនៃជំងឺកូវីដ-១៩ ក្នុងព្រឹត្តិការណ៍ ។ ថ្លែងនៅក្នុងកិច្ចប្រជុំនេះ លោក ឌី រ៉ាដូ បានលើកឡើងថា ផ្អែកតាមលិខិតលេខ០៩៦ សជណ.អគឧ ចុះថ្ងៃទី២១ ខែកុម្ភៈ ឆ្នាំ២០២១ របស់ក្រសួងទេសចរណ៍ ស្តីពីការបន្តពង្រឹងវិធានការបិទផ្អាកអាជីវកម្ម KTV ក្លឹបកម្សាន្ត (ខារ៉ាអូខេ រង្គសាល ឌីស្កូតែក និងបៀរហ្កាឌិន) និងបទបញ្ជារបស់លោកអភិបាលខេត្ត អាជ្ញាធរក្រុង ស្រុកត្រូវចុះត្រួតពិនិត្យបណ្តាអាជីវកម្មសេវាកម្មទេសចរណ៍ ជាពិសេសក្លឹបកម្សាន្ត KTV ក្នុងមូលដ្ឋានរបស់ខ្លួនឱ្យបានខ្ជាប់ខ្ជួន ស្របតាមបញ្ជារបស់សម្តេចតេជោ ហ៊ុន សែន និងវិធានច្បាប់នានា។ លោកបានបន្តថា បច្ចុប្បន្ននេះ ស្ថានភាពជំងឺកូវីដ-១៩ នៅកម្ពុជា មានការផ្ទុះឡើង នៃការឆ្លងរីករាលដាលជំងឺកូវីដ-១៩ ក្នុងព្រឹត្តិការណ៍ ធ្ងន់ធ្ងរជាងលើកមុនៗ ដោយសារតែមានការលួច បើកធ្វើអាជីវម្មក្លឹបកម្សាន្ត KTV។ ផ្សព្វផ្សាយខ្លឹមសារ របស់ក្រសួងទេសចរណ៍ ស្តីពីការបន្តពង្រឹងវិធានការបិទផ្អាកអាជីវកម្មខារ៉ាអូខេ (KTV) ក្លឹបកម្សាន្ត (រង្គសាល និងឌីស្កូតែក) និងបៀរហ្គាឌិន និងការត្រួតពិនិត្យឱ្យបានម៉ឺងម៉ាត់ជាប់ជាប្រចាំពីសំណាក់ក្រុង ស្រុកទាំង៥ អាជ្ញាធរក្រុងស្រុកបន្តជំរុញការអនុវត្តគោលការណ៍ណែនាំរបស់រាជរដ្ឋាភិបាល ក្រសួងសុខាភិបាល និងវិធានសុវត្ថិភាពទេសចរណ៍ នៅតាមមូលដ្ឋានអាជីវកម្ម សេវាកម្មទេសចរណ៍ ក្នុងខេត្តជាពិសេសការធ្វើអាជីវកម្មក្លឹបកម្សាន្ត KTV ដែលជាដើមចមធ្វើឱ្យផ្ទុះជម្ងឺកូវីដ-១៩ នាពេលថ្មីៗនេះ អាជ្ញាធរក្រុង ស្រុកស្នើសុំការយោគយល់ និងអធ្យាស្រ័យពីម្ចាស់អាជីវកម្មក្លឹបកម្សាន្តរហូតមានការជូនដំណឹងសារជាថ្មីពីរាជរដ្ឋាភិបាល ឬស្ថានភាពកូវីដត្រូវបានបញ្ចប់។ *មន្ទីរទេសចរណ៍ ក៏ដូចអាជ្ញាធរក្រុង ស្រុកត្រូវណែនាំដល់បណ្តាអាជីវកម្មសេវកម្មទេសចរណ៍ សណ្ឋាគារ ផ្ទះសំណាក់ ភោជនីយដ្ឋាន អាហារដ្ឋានជាដើម អនុវត្តឱ្យបានខ្ជាប់ខ្ជួននូវវិធានសុខាភិបាល។ ឆ្លៀតក្នុងឱកាសនោះ ក្នុងនាមប្រធានអង្គប្រជុំ លោកក៏បានផ្តាំផ្ញើដល់សមាជិក សមាជិកានៃអង្គប្រជុំត្រូវចូលរួមអនុវត្តតាមប្រសាសន៍សម្តេចតេជោ ហ៊ុន សែន នូវវិធានការណ៍ ឱ្យបានខ្ជាប់ខ្ជួនជាប្រចាំផងដែរ៕	2021-02-25T21:40:00+07:00	freshnewsasia.com	https://m.freshnewsasia.com/index.php/en/localnews/188081-2021-02-25-07-40-33.html
375c99dd-7952-4fff-8dc8-4263447e8637	មន្ទីរពេទ្យបង្អែកខេត្តបាត់ដំបង ចាប់ផ្ដើមចាក់វ៉ាក់សាំងការពារជំងឺកូវីដ-១៩ ជូនបុគ្គលអាទិភាព	មន្ទីរពេទ្យបង្អែកខេត្តបាត់ដំបង នៅថ្ងៃទី២៥ ខែកុម្ភៈ ឆ្នាំ២០២១នេះ ចាប់ផ្ដើមដំណើរការចាក់វ៉ាក់សាំងប្រឆាំងជំងឺកូវីដ-១៩ ជូនអភិបាលរងខេត្ត មន្ត្រីសាលាខេត្ត ថ្នាក់ដឹកនាំមន្ទីរសុខាភិបាលខេត្ត មន្ទីរពេទ្យបង្អែកខេត្ត មន្ដ្រីសុខាភិបាល ស្នងការដ្ឋាននគរបាលខេត្តបាត់ដំបង និងចាក់ជូនមន្រ្តីពាក់ព័ន្ធជាបន្ដបន្ទាប់ទៀត។ ដំណើរការចាក់វ៉ាក់សាំងនេះ ធ្វើឡើងក្រោមអធិបតីភាព លោក ងួន រតនៈ អភិបាលខេត្តបាត់ដំបង។ របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៤ ខែកុម្ភៈ ឆ្នាំ២០២១ បង្ហាញថា គិតចាប់ពីថ្ងៃទី១០ រហូតដល់ថ្ងៃទី២៤ ខែកុម្ភៈ ឆ្នាំ២០២១ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ១០,១១៥នាក់ហើយ ក្នុងនោះស្ត្រីមានចំនួន ៣,២៩១នាក់។ គួរជម្រាបថា ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១៕	2021-02-25T21:37:00+07:00	freshnewsasia.com	https://m.freshnewsasia.com/index.php/en/localnews/188080-2021-02-25-07-37-48.html
1be70150-df25-48ee-b9d2-82c1d5832420	អភិបាលរាជធានី និង ក្រុមការងារពាក់ព័ន្ធ ក្នុងការទប់ស្កាត់ជំងឺកូវីដ១៩ ចុះពិនិត្យជាក់ស្ដែង នៅទីបញ្ជាការស្រាល ក្នុងមន្ទីរពេទ្យរុស្ស៊ី	ក្នុងឱកាសនោះលោក ឃួង ស្រេង បានលើកឡើងថា រាជរដ្ឋាភិបាលកម្ពុជា ក៏ដូចជារដ្ឋបាលរាជធានីភ្នំពេញ បានយកចិត្តទុកដាក់ខ្លាំងក្នុងការទប់ស្កាត់ការបង្ការនូវជំងឺកូវីដ-១៩ ក្រោយបានរកឃើញថា មានវិជ្ជមានកូវីដ-១៩ហើយនោះ បានយកពួកគាត់ ទៅដាក់តាមមន្ទីរពេទ្យនានា ដែលបានរៀបចំទុកនិងបានយកចិត្តទុកដាក់ ក្នុងការព្យាបាលដោយមិនគិត អ្នកជំងឺទាំងនោះ ជាជនជាតិបរទេស ជនជាតិខ្មែរនោះទេ ហើយការព្យាបាល មិនត្រូវឲ្យមានការ បង់ប្រាក់។ លោក ឃួង ស្រេង ក៏បានឲ្យអ្នកជំងឺទាំងអស់ សហការជាមួយគ្រូពេទ្យ និងក្រុមការងារដោយរក្សាសណ្តាប់ធ្នាប់ របៀបរៀបរយឲ្យបានល្អ គោរពទៅតាមបទបញ្ជាណែនាំរបស់គ្រូពេទ្យ។ បន្ថែមពីនេះលោកឃួង ស្រេងក៏បានថ្លែងនូវការអរគុណផងដែរ ចំពោះស្ថានទូតចិន ដែលបានសហការបានយ៉ាងល្អ ជុំវិញការស្រាវជ្រាវការផ្ដល់ព័ត៌មាន ជុំវិញជនជាតិចិនដែលសង្ស័យមានផ្ទុកកូវីដ-១៩ ។ ពាក់ព័ន្ធបញ្ហានេះលោក ងី ម៉េង ប្រធានមន្ទីរពេទ្យរុស្ស៊ី បានឲ្យដឹងថា បច្ចុប្បន្នមន្ទីរពេទ្យរុស្ស៊ី បាននឹងកំពុងព្យាបាលអ្នកជំងឺកូវីដ-១៩ ចំនួន៤២នាក់ ដែលមានទាំងមន្ត្រីស្ថានទូតចិន ជនជាតិចិន មន្ត្រីស្ថានទូតជប៉ុននិងប្រជាពលរដ្ឋកម្ពុជាផងដែរ ។ ពួកគេទាំងនេះទទួលបានព្យាបាល ដោយការយកចិត្តទុកដាក់ ពីសំណាក់លោកគ្រូ អ្នកគ្រូនៅមន្ទីរពេទ្យរុស្ស៊ី។ ដោយឡែកលោកទូតចិនវិញ ក៏បានអរគុណរាជរដ្ឋាភិបាលកម្ពុជា និងអាជ្ញាធររាជធានីភ្នំពេញដែលបានយកចិត្តទុកដាក់ចំពោះជនជាតិចិន មានផ្ទុកជំងឺកូវីដ-១៩ ស្នាក់នៅកម្ពុជា៕	2021-02-25T21:22:00+07:00	dap-news.com	https://dap-news.com/national/2021/02/25/122455/
efecfef1-9dda-45f3-a22d-bfd22e442eb4	រដ្ឋបាលខេត្តកណ្តាល ទទួលអំណោយម៉ាសចំនួន៥០ម៉ឺនពីក្រុមហ៊ុន 7NG សម្រាប់ចែជូនប្រជាពលរដ្ឋប្រើប្រាស់ ស្របពេលជំងឺកូវីត១៩ កំពុងតែផ្ទុះឡើងក្នុងសហគមន៍	ដោយសារតែជំងឺកូវីត១៩ បានផ្ទុះឡើងនាពេលបច្ចុប្បន្ននេះ នាព្រឹកថ្ងៃទី២៥ ខែកុម្ភៈ ឆ្នាំ២០២១នេះ លោកស្រី ស្រី សុធាឬទ្ធិ អគ្គនាយិការងក្រុមហ៊ុន 7NG តំណាងឲ្យលោកឧកញ៉ា ស្រី សុធា អគ្គនាយកក្រុមហុន 7NG ក៏ដូចជាក្រុមគ្រួសារនៃគ្រួសារ 7NG ទាំងអស់បាននាំយកអំណោយជាម៉ាសចំនួន៥០ម៉ឺនម៉ាស ជូនអភិបាលខេត្តកណ្តាល ទុកសំរាប់ចែជូនប្រជាពលរដ្ឋដើម្បីចូលរួមទំស្កាត់ជំងឺកូវីត១៩ឡើងកំពុងតែរីករាយដាលចូលក្នុងសហគមន៍នាពេលបច្ចុប្បន្ននេះ។ នៅក្នុងឱកាសទទួលម៉ាសចំនួន៥០ម៉ឺនម៉ាសនេះ លោក គង់ សោភ័ណ្ឌ អភិបាលខេត្តកណ្ដាល បានថ្លែងថា «ក្នុងឱកាសដ៏ថ្លៃថ្លានេះ ខ្ញុំបាទសូមថ្លែងអំណរគុណយ៉ាងជ្រាលជ្រៅ ដល់សប្បុរសរបស់ក្រុមហ៊ុន 7NG រួមទាំងគ្រួសារនៃគ្រួសារ 7NG ទាំងអស់ដែលតែងតែជួយដល់ប្រជាពលរដ្ឋ មិនថាតែនៅក្នុងខេត្តកណ្តាលនេះទេ ពោលគឺគ្រប់សកម្មភាពទាំងអស់របស់រាជរដ្ឋាភិបាលជានិច្ច»។ លោកបន្តថា ។ គួរជម្រាបជូនថា ក្រៅពីផ្តល់អំណោយជាម៉ាស់ ជូនលោកអភិបាលខេត្តកណ្តាល ក្រុមហ៊ុន 7NG ក៏តែងតែជួយផ្តល់ជាអំណោយជាច្រើន ជូនរាជរដ្ឋាភិបាលកាលពីពេលថ្មីៗនេះផងដែ៕	2021-02-25T21:02:00+07:00	freshnewsasia.com	https://m.freshnewsasia.com/index.php/en/localnews/188075-2021-02-25-07-02-24.html
4b8a9e4c-5d09-457a-af0b-c7c7eb790b7a	រដ្ឋមន្ត្រីទូរគមនាគមន៍៖ ការស្កេន QR Code ប្រើប្រាស់ប្រព័ន្ធបច្ចេកវិទ្យាទប់ស្កាត់ជំងឺកូវីដ១៩ បន្តកើនឡើងយ៉ាងខ្លាំង រហូតដល់ជាង៦ម៉ឺនទីតាំង មានអ្នកប្រើប្រាស់ជាង៤០ម៉ឺននាក់ (Video inside)	បន្ទាប់ពីគណៈកម្មការអន្តរក្រសួងប្រយុទ្ធនឹងជំងឺកូវីដ-១៩ ប្រកាសដាក់ឲ្យប្រើប្រាស់ប្រព័ន្ធ QR Code «ទប់ស្កាត់កូវីដ Stop Covid» មានគ្រឹះស្ថានសាធារណៈនិងឯកជន ភោជនីយដ្ឋាន សណ្ឋាគារ និងរោងចក្រជាដើមចំនួន ៦២ ២០៧ទីតាំង បានចុះឈ្មោះបង្កើត QR Code សម្រាប់ប្រើប្រាស់ ហើយប្រជាពលរដ្ឋបានប្រើប្រាស់រហូតដល់ ៤១២ ៨៨៩ នាក់ ហើយបើគិតចំនួន Checked In វិញមាន ១ ៤៧២ ៤១៨ ដង គិតត្រឹមម៉ោង១៖៥០នាទី រសៀលថ្ងៃទី២៥ ខែកុម្ភៈ ឆ្នាំ២០២១។ នេះបើតាមការបញ្ជាក់របស់លោក ជា វ៉ាន់ដេត រដ្ឋមន្ត្រីក្រសួងប្រៃសណីយ៍ និងទូរគមនាគមន៍ ប្រាប់អគ្គនាយកបណ្តាញព័ត៌មាន Fresh News។ ការចុះឈ្មោះប្រើប្រាស់យ៉ាងច្រើនក្នុងរយៈពេលដ៏ខ្លីនេះ បញ្ជាក់ពីការគាំទ្រ និងការយកចិត្តទុកដាក់របស់ប្រជាពលរដ្ឋ ក្នុងការចូលរួមការពារសុខភាព សាធារណៈសម្រាប់ទាំងអស់គ្នា៕	2021-02-25T21:00:00+07:00	freshnewsasia.com	https://m.freshnewsasia.com/index.php/en/localnews/188074-2021-02-25-07-00-06.html
8ff9e0a7-e0c3-4ca9-b515-1e5f9f8818cd	គិតត្រឹម២៤ ខែកុម្ភៈ រាជរដ្ឋាភិបាល ចំណាយថវិកាជាង២៣០លានដុល្លារ ដើម្បីបើកជូនគ្រួសារក្រីក្រជួបការលំបាកអំឡុងពេលជំងឺកូវីដ (Video inside)	គិតត្រឹមថ្ងៃទី២៤ ខែកុម្ភៈ ឆ្នាំ២០២១ រាជរដ្ឋាភិបាល បានផ្ដល់ការអន្ដរាគមន៍ក្នុងការអនុវត្តកម្មវិធីឧបត្ថម្ភសាច់ប្រាក់ជូនប្រជាជនក្រីក្រ និងងាយរងគ្រោះក្នុងអំឡុងពេលប្រយុទ្ធប្រឆាំងនឹងជំងឺកូវីដ-១៩ ចំណាយថវិការដ្ឋ ចំនួន៩២២,៣១៥,៨៤៤,០០០រៀល (ប្រាំបួនរយម្ភៃពីរប៊ីលាន បីរយដប់ប្រាំលាន ប្រាំបីរយសែសិបបួនពាន់រៀល) ស្មើនឹង២៣០.៥៨លានដុល្លារអាមេរិក។ របាយការណ៍របស់ក្រសួងសង្គមកិច្ច អតីតយុទ្ធជន និងយុវនីតិសម្បទា ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី២៥ ខែកុម្ភៈ ឆ្នាំ២០២១នេះ បានឲ្យដឹងថា ចំនួនគ្រួសារក្រីក្រ (ទាំងក្រ១ និងក្រ២) ដែលទទួលបានការឧបត្ថម្ភ មាន៦៨៨,៥៣៩គ្រួសារ ។ គួរជម្រាបថា កាលពីថ្ងៃទី២៤ ខែមិថុនា ឆ្នាំ២០២០ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រកាសដាក់ឲ្យអនុវត្តជាផ្លូវការនូវកម្មវិធី ឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងពេលប្រយុទ្ធនឹងជំងឺកូវីដ-១៩ ហើយក្រសួងសង្គមកិច្ច អតីតយុទ្ធជន និងយុវនីតិសម្បទា ក៏បានផ្ដើមដំណើរការអនុវត្តកម្មវិធី នៅថ្ងៃទី២៥ ខែមិថុនា ឆ្នាំ២០២០ មកដល់បច្ចុប្បន្នបានចំនួន៤ជុំ មាន៨លើករួចមកហើយ៕	2021-02-25T20:15:00+07:00	freshnewsasia.com	https://m.freshnewsasia.com/index.php/en/localnews/188071-2021-02-25-06-15-44.html
e0d50c8f-301d-446d-b35e-cfb1bd78c8e8	បន្ទាន់ណាស់! ខេត្តព្រះសីហនុ ប្រកាសរកឃើញអ្នកឆ្លងកូវីដ-១៩ ៦នាក់ថែមទៀត ដែលធ្វើឲ្យចំនួនអ្នកឆ្លងកើនឡើងដល់៨នាក់ហើយ	រដ្ឋបាលខេត្តព្រះសីហនុ នាថ្ងៃទី២៥ ខែកុម្ភៈ ឆ្នាំ២០២១នេះ បានចេញសេចក្ដីឱ្យប្រជាពលរដ្ឋ សាធារណជន អាជីវករ ក៏ដូចជាជនបរទេសទាំងឡាយ ត្រូវបង្កើនការប្រុងប្រយ័ត្នឱ្យបានតឹងរឹងបន្ថែមទៀត ចំពោះការឆ្លងរីករាលដាលនៃជំងឺកូវីដ១៩ តាមរយៈការអនុវត្តតាមវិធានសុវត្ថិភាពរបស់រាជរដ្ឋាភិបាល និងវិធានអនាម័យរបស់ក្រសួងសុខាភិបាល។ ក្នុងសេចក្ដីអំពាវនាវដដែលក៏បានបញ្ជាក់ដែរថា មកដល់ថ្ងៃនេះ រដ្ឋបាលខេត្តបានសម្រេចផ្អាកមូលដ្ឋានអាជីវកម្មចំនួន ៦កន្លែងហើយ ខណៈមនុស្សដែលវិជ្ជមានជំងឺកូវីដ១៩ ក៏បានកើនដល់ចំនួន ៨ នាក់ផងដែរ។	2021-02-25T19:38:59+07:00	kbnnews.com	https://kbn.news/archives/208821
a467cd62-8503-4490-92d2-7257714f434a	ក្ដៅៗ! រកឃើញជនជាតិ២នាក់ ឆ្លងកូវីដ-១៩ នៅបុរីប៉េងហួត ផ្លូវ៦០ម៉ែត្រ	ក្រុមគ្រូពេទ្យ មន្ទីរសុខាភិបាលរាជធានីភ្នំពេញនៅថ្ងៃទី ២៥ ខែកុម្ភៈ ឆ្នាំ ២០២១ នេះ បានចុះទៅយកអ្នកជំងឺកូវីដ១៩ ជាជនជាតិចិនប្រុសស្រីចំនួន ២ នាក់ នៅចំណុចផ្ទះលេខ ២០ ផ្លូវលេខ២ ស្ថិតក្នុងបុរីប៉េងហួត ផ្លូវ៦០ ម៉ែត ភូមិទួលរកា៣ សង្កាត់ចាក់អង្រែក្រោម ខណ្ឌមានជ័យ បញ្ជូនទៅមណ្ឌលចត្តាឡីស័កព្រែកភ្នៅ រាជធានីភ្នំពេញ។អ្នកឆ្លងបុរសអាយុ ៤០ និងស្រ្តីអាយុ ១៩ ឆ្នាំ ៕	2021-02-25T19:15:16+07:00	kbnnews.com	https://kbn.news/archives/208818
28862138-f407-4c15-900f-da0b4324181a	អភិបាលរាជធានីភ្នំពេញ និងទីប្រឹក្សាស្ថានទូតចិន ចុះពិនិត្យការព្យាបាលអ្នកកើតជំងឺកូវីដនៅមន្ទីរពេទ្យរុស្ស៉ី	ដើម្បីជំរុញឱ្យការព្យាបាលដំណើរការទៅដោយរលូន មានសណ្ដាប់ធ្នាប់ របៀបរៀបរយល្អ នៅព្រឹកថ្ងៃទី២៥ ខែកុម្ភៈ ឆ្នាំ២០២១នេះលោក ឃួង ស្រេង អភិបាលរាជធានីភ្នំពេញ រួមជាមួយទីប្រឹក្សាស្ថានទូតចិន និងក្រុមការងារពាក់ព័ន្ធនឹងការបង្ការទប់ស្កាត់ជំងឺកូវីដ១៩ បានដឹកនាំកម្លាំង ចុះពិនិត្យជាក់ស្ដែងនៅទីបញ្ជាការស្រាលមួយកន្លែង នៅក្នុងមន្ទីរពេទ្យមិត្តភាពខ្មែរ-រុស្ស៊ី ដើម្បីសហការក្នុងការយកចិត្តទុកដាក់មើលថែអ្នកជំងឺ។ មន្ត្រីជំនាញឱ្យដឹងថា នៅពេលនេះជនជាតិចិន និងប្រជាពលរដ្ឋកម្ពុជាចំនួន៤២នាក់ បាននិងកំពុងសំរាកព្យាបាលជំងឺកូវីដនៅក្នុងមន្ទីរពេទ្យរុស្ស៊ី ក្រោយពីអ្នកទាំងនេះត្រូវបានរកឃើញថា មានភាពវិជ្ជមានជំងឺដ៏កាចសាហាវមួយនេះក្នុងព្រឹត្តិការណ៍ សហគមន៍ ២០កុម្ភ:។ ក្នុងឱកាសនោះលោក ឃួង ស្រេង បានថ្លែងថា រាជរដ្ឋាភិបាលកម្ពុជាក៏ដូចជា រដ្ឋបាលរាជធានីភ្នំពេញ បានយកចិត្តទុកដាក់ខ្លាំងណាស់ ក្នុងការទប់ស្កាត់ការបង្ការនូវជំងឺកូវីដ១៩ ក្រោយបានរកឃើញថា មានវិជ្ជមានកូវីដ-១៩ ហើយយើងបានយកពួកគាត់ទៅដាក់តាមមន្ទីរពេទ្យនានា ដែលយើងបានរៀបចំទុក និងបានយកចិត្តទុកដាក់ក្នុងការព្យាបាល ដោយមិនគិតថាអ្នកជំងឺទាំងនោះ ជាជនជាតិបរទេស ជនជាតិខ្មែរនោះទេ ហើយការព្យាបាល ក៏មិនត្រូវអោយមានការបង់ប្រាក់នោះដែរ។ លោក ឃួង ស្រេង ក៏បានសូមឲ្យអ្នកជំងឺទាំងអស់សហការជាមួយគ្រូពេទ្យ និងក្រុមការងារដោយរក្សាសណ្តាប់ធ្នាប់របៀបរៀបរយឲ្យបានល្អ គោរពទៅតាមបទបញ្ជាការណែនាំរបស់គ្រូពេទ្យ។ បន្ថែមពីនេះ លោក ឃួង ស្រេង ក៏បានថ្លែងនូវការអរគុណផងដែរ ចំពោះស្ថានទូតចិនដែលបានសហការបានយ៉ាងល្អ ជុំវិញការស្រាវជ្រាវការផ្ដល់ព័ត៌មានជុំវិញជនជាតិចិនដែលសង្ស័យថាមានផ្ទុកកូវីដ-១៩។ ពួកគេទាំងនេះទទួលបានព្យាបាលដោយការយកចិត្តទុកដាក់ពីសំណាក់លោកគ្រូ អ្នកគ្រូនៅមន្ទីរពេទ្យរុស្ស៊ី។ ចំណែកតំណាងស្ថានទូតចិនវិញ ក្នុងឱកាសនោះ ក៏បានអរគុណផងដែរ ចំពោះរាជរដ្ឋាភិបាលកម្ពុជា និងអាជ្ញាធររាជធានីភ្នំពេញ ដែលបានយកចិត្តទុកដាក់ចំពោះបងប្អូនជនជាតិចិនមានកូវីដ-១៩ ស្នាក់នៅកម្ពុជា៕	2021-02-25T19:10:00+07:00	freshnewsasia.com	https://m.freshnewsasia.com/index.php/en/localnews/188064-2021-02-25-05-10-21.html
bf5ea257-8020-42e5-adc5-24c59b6fd104	អាជ្ញាធរ បន្តយុទ្ធនាការចែកម៉ាសរបស់សម្ដេចតេជោ ហ៊ុន សែន ជូនប្រជាពលរដ្ឋ ដើម្បីទប់ស្កាត់ការឆ្លងជំងឺកូវីដ១៩នៅមូលដ្ឋានខណ្ឌឬស្សីកែវ	ប្រជាពលរដ្ឋរស់នៅតាមសហគមន៍ សង្កាត់ទួលសង្កែទី១ និងសង្កាត់ឫស្សីកែវ ជាច្រើននាក់ នៅថ្ងៃទី២៤-២៥ ខែកុម្ភៈ ឆ្នាំ២០២១ បានទទួលម៉ាសសម្រាប់ពាក់ និងការណែនាំមួយចំនួនរបស់សម្ដេចតេជោ ហ៊ុន សែន នាយករដ្ឋមន្ត្រី នៃកម្ពុជា ដើម្បីទប់ស្កាត់នៃការឆ្លងជំងឺកូវីដ១៩ (ព្រឹត្តិការណ៍សហគមន៍ ២០ កុម្ភៈ) តាមរយៈក្រុមការងារមន្ត្រីរដ្ឋបាលខណ្ឌឫស្សីកែវ ដឹកនាំផ្ទាល់ដោយលោកអភិបាលខណ្ឌ ជា ពិសី។ គឺត្រូវពាក់ម៉ាស, លាងដៃ, គម្លាតសង្គម, និងគម្លាតបុគ្គល (ចាប់ពី១,៥ម៉ែត្រឡើងទៅ)។ គឺកុំចូលទៅកន្លែងបិទជិត គ្មានខ្យល់ចេញចូល និងម៉ាស៉ីនត្រជាក់ច្រើនពេក, កុំទៅកន្លែងមានមនុស្សច្រើន, និងកុំប៉ះពាល់គ្នា, កុំចាប់ដៃ, កុំកៀកស្មា, កុំឱបគ្នាជាដើម។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២៥ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន ៦៩៧នាក់ ក្នុងនោះអ្នកជាសះស្បើយចំនួន ៤៧៧នាក់ និងអ្នកកំពុងសម្រាកព្យាបាល នៅមន្ទីរពេទ្យមានចំនួន ២១៧នាក់៕	2021-02-25T19:08:00+07:00	freshnewsasia.com	https://m.freshnewsasia.com/index.php/en/localnews/188063-2021-02-25-05-08-12.html
a09179f1-cb0f-4a57-a132-6bc799050e15	អាជ្ញាធរនាំមនុស្ស៧៧នាក់ ដែលពាក់ព័ន្ធជាមួយស្ត្រីឆ្លងជំងឺកូវីដ១៩ ឱ្យធ្វើចត្តាឡីស័ក និងយកសំណាកទៅពិនិត្យនៅស្រុកពារាំង ខេត្តព្រៃវែង	លោក ហ៉ី ធួក អភិបាលស្រុកពារាំង បានបញ្ជាក់ប្រាប់ភ្នាក់ងារព័ត៌មាន Fresh News ប្រចាំខេត្តព្រៃវែងនៅព្រឹកថ្ងៃទី២៥ ខែកុម្ភៈ ឆ្នាំ២០២១នេះថា មនុស្ស៥៣នាក់ ដែលមានការពាក់ព័ន្ធ និងកូនសិស្ស២៤នាក់ ជាប់ពាក់ព័ន្ធដោយប្រយោលជាមួយស្ត្រីម្នាក់ឆ្លងជំងឺកូវីដ១៩ ដែលមកលេងស្រុកកំណើតនៅភូមិជំនីក ឃុំពពិល ស្រុកពារាំង ខេត្តព្រៃវែង ត្រូវបានអាជ្ញាធរបញ្ជូនទៅព្យាបាលនៅរាជធានីភ្នំពេញ។ ចំណែកអ្នកដែលពាក់ព័ន្ធកំពុងធ្វើចត្តាឡីស័ក និងយកសំណាកទៅពិនិត្យ ព្រមទាំងស្រាវជ្រាវបន្តទៀត។ បើតាមលោកអភិបាលស្រុក ។ ជុំវិញករណីនេះដែរ លោក ហុី ធួក បានឱ្យដឹងថា ដោយមានការណែនាំមកទាំងយប់មកលោកផ្ទាល់ និងមន្ត្រីដែលពាក់ព័ន្ធពីនាយឧត្តមសេនីយ៍ វង្ស ពិសេន ប្រធានក្រុមការងារចុះជួយស្រុកពារាំង ឱ្យមានការយកចិត្តទុកដាក់ចំពោះករណីអ្នកដែលមានការពាក់ព័ន្ធជាមួយស្ត្រីដែលឆ្លងជំងឺកូវីដ-១៩ និងអ្នកដែលពាក់ព័ន្ធដោយប្រយោលត្រូវយកសំណាកទៅពិនិត្យនឹងធ្វើចត្តាឡីស័កឱ្យបានត្រឹមត្រូវព្រមទាំងបន្តស្វែងរកអ្នកដែលពាក់ព័ន្ធបន្ថែមទៀត។ លោកបានបញ្ជាក់ថា ដោយមានការណែនាំពីអាជ្ញាធរខេត្តដែលមានលោក ជា សុមេធី អភិបាលខេត្ត បានដាក់បទបញ្ជាទៅអាជ្ញាធរក៏ដូចជាមន្ត្រីជំនាញទាំងអស់ ត្រូវតែយកអ្នកដែលពាក់ព័ន្ធទាំងអស់ ធ្វើចត្តាឡីស័កនឹងយកសំណាក ទៅពិនិត្យនៅរាជធានីភ្នំពេញ ដើម្បីធ្វើតេស្តរកជំងឺកូវីដ១៩។ ចំណែកទីតាំងដែលកើតហេតុកំពុងតែមានហ៊ុព័ទ្ធមិនឱ្យប្រជាពលរដ្ឋធ្វើដំណើរឆ្លងកាត់នោះទេ។ ចំណែកកូនសិស្ស ២៤នាក់ ដែលរៀននៅសាលាវិទ្យាល័យសម្ដេចតេជោ ហ៊ុន សែន កំពង់ពពិល ក៏កំពុងតែឱ្យនៅមួយកន្លែងដើម្បីមន្ត្រីជំនាញធ្វើការពិនិត្យផងដែរ។ បច្ចុប្បន្ន អ្នកពាក់ព័ន្ធអាជ្ញារស្រុកពារាំង និងការិយាល័យសុខាភិបាលស្រុក និងខេត្តស្រាវជ្រាវយកមកធ្វើចត្តាឡីស័កនៅខេត្តព្រៃវែង៕	2021-02-25T19:01:00+07:00	freshnewsasia.com	https://m.freshnewsasia.com/index.php/en/localnews/188060-2021-02-25-05-01-33.html
bc39e4e4-3cca-4c40-be3e-87fe3a48dc18	រដ្ឋមន្ដ្រីសាធាណការ ណែនាំមន្ដ្រីក្រោមឱវាទចូលរួមបង្ការ និងទប់ស្កាត់ការរីករាលដាលជំងឺកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ	No Content	2021-02-25T18:37:00+07:00	dap-news.com	https://dap-news.com/national/2021/02/25/122397/
b5650408-1110-4d98-b636-f6f3b86c469b	រដ្ឋបាលខេត្តស្វាយរៀង ច្រានចោលព័ត៌មានអកុសលដែលបានបង្ហោះថា “យោងតាមសាលាក្រុងបាវិត បានជូនដំណឹងថា នៅក្រុងបាវិត មានករណីមនុស្ស២ ឬ៣នាក់ ឆ្លងជំងឺកូវីដ១៩ហើយ”	ខេត្តស្វាយរៀង ៖ លោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការ ប្រយុទ្ធប្រឆាំងជំងឺកូវីដ១៩ខេត្ត នៅថ្ងៃទី២៥ ខែកុម្ភៈ ឆ្នាំ២០២១ បានចាត់ឱ្យលោក តូច ប៉ូលីវ៉ា អភិបាលរងខេត្ត និងជាអនុប្រធានគណៈកម្មការ ប្រយុទ្ធប្រឆាំងជំងឺកូវីដ១៩ ដឹកនាំក្រុមការងារ និងកម្លាំងជំនាញ សហការជាមួយតំបន់សេដ្ឋកិច្ចពិសេសហ្គីហ្កា នៅរោងចក្រស៊ី.វ៉ាយ.ថប់ (ខេមបូឌា) ឯ.ក ចុះស្រាវជ្រាវករណី គណនីWechat និងគណនីហ្វេកប៊ុកគ្រុប មួយបានបង្ហោះពាក់ព័ន្ធទៅ និងខ្លឹមសារថា “យោងតាមសាលាក្រុងបាវិត បានជូនដំណឹងថា នៅក្រុងបាវិតមានករណីមនុស្ស២ ឬ៣នាក់ ឆ្លងជំងឺកូវីដ១៩ហើយ”។ ចំពោះករណីនេះ គណៈកម្មការកម្មការប្រយុទ្ធប្រឆាំងជំងឺកូវីដ១៩ខេត្ត សូមជម្រាបជូនដល់ឯកឧត្ដម លោកជំទាវ លោក លោកស្រី និងបងប្អូនប្រជាពលរដ្ឋឱ្យបានជ្រាបថា នៅក្នុងភូមិសាស្ត្រក្រុងបាវិត មានសភាពស្ងប់ស្ងាត់ធម្មតា គឺមិនមានការឆ្លងជំងឺកូវីដ១៩ ដូចដែលបុគ្គលខាងលើបានលើកឡើងនោះទេ។ ដូចច្នេះ សូមសាធារណៈជនមេត្តាជ្រាប និងកុំមានការយល់ច្រឡំ។ ទន្ទឹមនេះ រដ្ឋបាលខេត្ត សូមអំពាវនាវ និងលើកទឹកចិត្ត ដល់បងប្អូនប្រជាពលរដ្ឋ និងសាធារណជន មេត្តាជួយផ្ដល់ព័ត៌មានពិត និងមានប្រភពច្បាស់លាស់ ដើម្បីចូលរួមទាំងអស់គ្នាក្នុងការបង្ការទប់ស្កាត់ការឆ្លងរាលដាល នៃជំងឺកូវីដ-១៩ និងសូមថ្កោលទោសយ៉ាងដាច់អហង្ការ និងប្រឆាំងដាច់ខាត ចំពោះរាល់ព័ត៌មានក្លែងក្លាយ និងព័ត៌មានមិនមានប្រភពច្បាស់លាស់ ដែលជាប្រភពនាំឲ្យសាធារណជនមានការភ័ន្តច្រឡំ និងបង្កនូវចលាចលនៅក្នុងសង្គម ៕ រក្សាសិទ្ធិដោយ៖ វ៉ៃកូ	2021-02-25T18:27:09+07:00	cen.com.kh	https://cen.com.kh/archives/300842.html
cdca38c6-c4e7-4042-814a-556a2f6533d2	កូវីដកំពុងរីករាលដាលខ្លាំង ប្រុសៗគួរផ្ដាច់បារីក្នុងពេលនេះល្អបំផុត	លោក Gan Quan ប្រធានផ្នែកត្រួតពិនិត្យថ្នាំជក់នៅសហភាពអន្តរជាតិ ប្រឆាំងជំងឺរបេងនិងសួតមានមូលដ្ឋាននៅទីក្រុងប៉ារីស បានមានប្រសាសន៍ថា ” នេះគឺជាពេលវេលាដ៏ល្អបំផុត សម្រាប់ការផ្ដាច់បារី ” ។ លោកបានបន្តថា សហភាពមានការព្រួយបារម្ភយ៉ាងខ្លាំង អំពីផលប៉ះពាល់កូវីដទៅលើអ្នកជក់បារី ជាពិសេសអ្នករស់នៅក្នុងប្រទេសដែលមានប្រាក់ចំណូលទាបនិងមធ្យម មានប្រព័ន្ធសុខាភិបាលកំពុងញាំញីដោយជំងឺដែលទាក់ទងនឹងថ្នាំជក់។ ដូចគ្នានេះដែរ លោក Tara Singh Bam អនុប្រធានសហភាពអាស៊ីប៉ាស៊ីហ្វិក ប្រចាំនៅសិង្ហបុរីបានថ្លែងក្នុងបទសម្ភាសន៍មួយស្ដីពីស្ថានភាពធ្ងន់ធ្ងរនៅក្នុងតំបន់ទាក់ទងនឹងអ្នកប្រើប្រាស់ថ្នាំជក់និងការផ្ទុះឡើងនៃកូវីដ។ លោកថា ថ្នាំជក់បានសម្លាប់មនុស្សជាង ៨ លាននាក់ជារៀងរាល់ឆ្នាំ នៅទូទាំងពិភពលោក ក្នុងនោះ ២,៣ លាននាក់បានស្លាប់ នៅក្នុងតំបន់អាស៊ីប៉ាស៊ីហ្វិក។ តំបន់នោះជាកន្លែងដែលមានអ្នកជក់បារីប្រមាណ ៦០០ លាននាក់ និងជាគោលដៅចម្បងរបស់ក្រុមហ៊ុនថ្នាំជក់ពហុជាតិ។ អ្វីដែលគួរឲ្យបារម្ភ តំបន់នោះមានអត្រាប្រើប្រាស់ថ្នាំជក់ខ្ពស់បំផុតនៅលើពិភពលោក ហើយពីរភាគបីនៃបុរសទាំងអស់ប្រើប្រាស់ថ្នាំជក់។ លោកក៏បានបន្តទៀតថា ការជក់បារីគឺជាកត្តាហានិភ័យទូទៅដែលនាំឲ្យមានជំងឺឆ្លងនិងមិនឆ្លង មានចំនួនជាង ៧០ ភាគរយនៃការស្លាប់ទូទាំងពិភពលោក។ ជំងឺមិនឆ្លងទាំងនេះរួមមាន ជំងឺសរសៃឈាមបេះដូង ទឹកនោមផ្អែម មហារីក និង ជំងឺផ្លូវដង្ហើមរ៉ាំរ៉ៃ។ របាយការណ៍ជុំវិញពិភពលោកបង្ហាញថា អ្នកដែលមានជំងឺមិនឆ្លងទំនងជាទទួលរងនូវជំងឺកូវីដធ្ងន់ធ្ងរជាងអ្នកធម្មតា។លោកសង្កត់ធ្ងន់ថា ” ការស្រាវជ្រាវពីប្រទេសចិនបានបង្ហាញថា អ្នកជក់បារីងាយនឹងឆ្លងជំងឺកូវីដ បើធៀបនឹងអ្នកមិនជក់បារី។ កូវីដបានប៉ះពាល់ដល់ប្រព័ន្ធដង្ហើម បណ្ដាលឲ្យខូចខាតផ្លូវដង្ហើមស្រាលទៅធ្ងន់ធ្ងរ ” ៕	2021-02-25T18:17:00+07:00	kampucheathmey.com	https://www.kampucheathmey.com/health/70392
8d5b460a-52e1-48d8-85a7-9de49faefb20	ព្រះរាជាទាយាទអារ៉ាប៊ីសាអូឌីត ទទួលការវះកាត់ជំងឺរលាកខ្នែងពោះរៀន ដោយជោគជ័យ (Video inside)	រាជទាយាទអារ៉ាប៊ីសាអូឌីត ព្រះអង្គម្ចាស់ ម៉ូហាំម៉េដ ប៊ីន សាល់ម៉ាន់ (Mohammed bin Salman) ទើបតែបានយាងចាកចេញពីមន្ទីរពេទ្យ ក្រោយទទួលការវះកាត់ជំងឺរលាកខ្នែងពោះវៀន (ពោះវៀនដុះខ្នែង) ដោយជោគជ័យ។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃព្រហស្បតិ៍ ទី២៥ ខែកុម្ភៈ ឆ្នាំ២០២១។ ព្រះរាជវាំងអារ៉ាប៊ីសាអូឌីតនៅថ្ងៃព្រហស្បតិ៍នេះ បានចេញសេចក្តីថ្លែងការណ៍មួយថា ព្រះអង្គម្ចាស់ bin Salman បានទទួលការវះកាត់ យកខ្នែងពោះវៀនរបស់ទ្រង់ចេញកាលពីថ្ងៃពុធសប្តាហ៍នេះ ក្រោយពីបានរងការរលាក ខណៈប្រតិបត្តិការវះកាត់បានប្រព្រឹត្តទៅ នៅមន្ទីរពេទ្យឯកទេសព្រះចៅ ហ្វៃសាល់ (Faisal) ដែលស្ថិតក្នុងរាជធានីរីយ៉ាដ ដោយជោគជ័យ។ ក្រោយវះកាត់រួចរាល់ ទ្រង់ក៏បានយាងចេញពីមន្ទីរពេទ្យវិញហើយដែរ។ គួរបញ្ជាក់ថា ព្រះអង្គម្ចាស់ Mohammed bin Salman ដែលជាបុត្ររបស់ព្រះចៅ សាល់ម៉ាន់ (Salman) បច្ចុប្បន្នមានព្រះជន្ម ៣៦ព្រះវស្សា ខណៈបិតាទ្រង់មានព្រះជន្ម ៨៥ព្រះវស្សា។ ទ្រង់បានពង្រឹងអំណាចយ៉ាងរឹងមាំ នៅក្នុងព្រះរាជាណាចក្រអារ៉ាប់មួយនេះ ចាប់តាំងតែពីត្រូវបានតែងតាំងជាព្រះរាជទាយាទ កាលពីឆ្នាំ២០១៧៕	2021-02-25T18:04:00+07:00	freshnewsasia.com	https://m.freshnewsasia.com/index.php/en/internationalnews/188053-2021-02-25-04-04-39.html
299672f0-7402-4933-b59d-e8296029da3e	កម្ពុជា បណ្ដេញជនជាតិចិន ក្រោយផ្សាយបំភ្លៃរឿង កម្ពុជា លក់វ៉ាក់សាំងកូវីដ១៩	ថ្មីៗនេះ សារព័ត៌មានឈ្មោះ Angkor Times បានផ្សព្វផ្សាយតាមបណ្តាញ We chat ដោយប្រើប្រាស់ចំណងជើងថា ។ យោងតាមសេចក្ដីសម្រេច របស់ក្រសួងមហាផ្ទៃនៅថ្ងៃទី២៥ ខែកុម្ភៈ ឆ្នាំ២០២១ បានឲ្យដឹងថា ជាមួយគ្នានេះដែរ ក្រសួងព័ត៌មានក៏បានចេញប្រកាស ដោយសម្រេចលុបចោល អាជា្ញបណ្ណ ការបើកអាជីវកម្មរបស់កាសែតAngkor Today ក្រោយពីបានផ្សព្វផ្សាយ ព័ត៌មានបំភ្លៃការពិតមានចេតនាទុច្ចរិត ធ្វើឲ្យអន្តរាយដល់សុខភាពសាធារណៈ បង្កភាពច្របូកច្របល់ ចលាចលនៅក្នុងសង្គម ដែលអាចធ្វើឲ្យប៉ះពាល់ដល់សន្តិសុខជាតិ និងប៉ះពាល់ដល់កិត្យានុភាពរបស់រាជរដ្ឋាភិបាលកម្ពុជា ដែលជាការបំពានយ៉ាងធ្ងន់ធ្ងរលើវិជ្ជាជីវៈ និងកិច្ចសន្យាដែលសាមីខ្លួនបានតម្កល់ទុកនៅក្រសួងព័ត៌មាន៕	2021-02-25T17:54:00+07:00	dap-news.com	https://dap-news.com/national/2021/02/25/122385/
ffcdfc19-d952-4a8e-b250-9148722e84e2	ក្រសួងសុខាភិបាល ៖ ជនជាតិចិន៦នាក់ រកឃើញកូវីដ-១៩ នៅព្រះសីហនុ មិនចាត់ចូលក្នុងព្រឹត្តិការណ៍ សហគមន៍ ២០ កុម្ភៈ	តាមរយៈសារសំឡេងនៅថ្ងៃទី២៥ ខែកុម្ភៈ ឆ្នាំ២០២១ លោកស្រី ឱ វណ្ណឌីន បានរៀបរាប់ថា ក្រសួងមិនចាត់ទុកជនជាតិចិន៦នាក់ រកឃើញវិរុសកូវីដ-១៩ នៅក្រុងព្រះសីហនុ ចូលទៅក្នុងព្រឹត្តិការណ៍ សហគមន៍ ២០កុម្ភៈ ឡើយ ។ អះអាងរបស់លោកស្រីនេះ ដោយសារពួកគេមាន គោលបំណង ធ្វើដំណើរទៅ ចិនវិញ ទើបទៅធ្វើតេស្ដ ដើម្បីសុំវិញ្ញាបនបត្រ បញ្ជាក់សុខភាព កាលពីថ្ងៃទី២៣ កុម្ភៈ តែលទ្ធផលធ្វើតេស្ដវត្ថុ សំណាសក់របស់បុគ្គល ទាំង៦នាក់នេះ ផ្ដល់ដោយវិទ្យាស្ថាន ជាតិសុខ ភាពសាធារណៈ នៃក្រសួងសុខាភិបាល គឺវិជ្ជមានវិរុសកូវីដ-១៩ ។ លោកស្រីបញ្ជាក់យ៉ាងដូច្នេះថា ។ លោកស្រីបន្ដថា សូមជម្រាបថា នៅព្រឹកថ្ងៃ២៥ កុម្ភៈ កម្ពុជារកឃើញករណីជំងឺកូវីដ-១៩ ចំនួន៦៥នាក់ ក្នុងនោះ ៖ ករណីឆ្លងសហគមន៍នៅភ្នំពេញ ចំនួន៥៨នាក់ ក្រុងព្រះសីហនុចំនួន៦នាក់ ករណីនាំចូលចំនួន១នាក់ និងមិនមានអ្នកជាសះស្បើយឡើយ ។ ដូច្នេះ រហូតមកដល់ពេលនេះ នៅកម្ពុជាចំនួនករណីជំងឺកូវីដ-១៩ សរុបកើនឡើងដល់ ៦៩៧នាក់ ចំនួនសំរាកពេទ្យកើន២២០នាក់ ។ ដោយឡែកចំនួនជាសះស្បើយសរុបកើន ៤៧៧នាក់ និងស្លាប់គ្មាន៕	2021-02-25T17:32:00+07:00	dap-news.com	https://dap-news.com/national/2021/02/25/122382/
14144610-2611-4256-b94d-7b6cf8f7547b	BREAKING: សហរដ្ឋអាមេរិក៖ មនុស្ស ៧.៥ម៉ឺននាក់ទៀតឆ្លងកូវីដ-១៩ និងអ្នកជំងឺ ២,៥២៥នាក់ស្លាប់ នៅក្នុងពេលតែ១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៧៥,២៩៩នាក់ទៀតបានឆ្លងជំងឺ COVID-19 ខណៈអ្នកជំងឺ ២,៥២៥នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី២៥ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៩៧៤,៦២៣ករណី ក្នុងនោះមានអ្នកស្លាប់សរុបចំនួន ៥១៨,៣៦៣នាក់ និងជាសះស្បើយឡើងសរុប ១៩,៣៤០,៣២៩នាក់។ គួរបញ្ជាក់តាមអ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក លោក អាន់ថូនី ហ្វាស៉ី (Anthony Fauci) បាននិយាយថា ជនជាតិអាមេរិកប្រហែលជាត្រូវ នៅបន្តអនុវត្តការពាក់ម៉ាស់ជាប្រចាំ រហូតដល់ឆ្នាំ២០២២ខាងមុខនេះ ដើម្បីការពារប្រឆាំងនឹងការឆ្លងរាតត្បាត COVID-19។ គិតត្រឹមថ្ងៃពុធសប្តាហ៍នេះ (ពេលវេលានៅវ៉ាស៊ីនតោន) សហរដ្ឋអាមេរិកបានចាក់វ៉ាក់សាំងបង្ការ COVID-19 ប្រមាណ ៦៦,៤៦៤,៩៤៧ដូសហើយ ជូនដល់ប្រជាជនរបស់ខ្លួន នៅក្នុងចំណោមវ៉ាក់សាំងសរុប ៨៨.៦៧លានដូស ដែលត្រូវបានបញ្ចេញទៅកាន់បណ្តារដ្ឋទាំង ៥០៕	2021-02-25T17:22:00+07:00	freshnewsasia.com	https://m.freshnewsasia.com/index.php/en/internationalnews/188050-2021-02-25-03-22-52.html
bf2837b3-d3f3-4c22-8e87-3b8ae5d2cf49	បន្ទាន់បំផុត! នៅមុននេះបន្តិច រកឃើញអ្នកឆ្លងកូវីដ-១៩ ចំនួន២នាក់ នៅសង្កាត់ទួលសង្កែទី២	បើតាមគណនីផេករបស់លោក ជា ពិសី ដែលជាអភិបាលនៃគណៈអភិបាលខណ្ឌឬស្សីកែវ បានបញ្ជាក់ថានៅមុននេះបន្តិច អាជ្ញាធរបានរកឃើញអ្នកវិជ្ជមានកូវីដ១៩ ចំនួន២នាក់នៅក្នុងសង្កាត់ទួលសង្កែទី២ ដោយម្នាក់ជាជនជាតិខ្មែរ និងម្នាក់ទៀតជាជនជាតិចិន។ លោកបានបញ្ជាក់ដូច្នេះថា៖ ព័ត៌មាន ស្តីពី ការរកឃើញអ្នកមានវិជ្ជមាន មេរោគកូវីដ១៩ ចំនួន០២នាក់ នៅសង្កាត់ទួលសង្កែទី២ ខណ្ឌឫស្សីកែវ រាជធានីភ្នំពេញ នៅថ្ងៃទី២៥ ខែកុម្ភៈ ឆ្នាំ២០២១ ៖ ១- បុរសជនជាតិខ្មែរម្នាក់ អាយុ៤១ឆ្នាំ រស់នៅភូមិទួលថ្ងាន់ សង្កាត់ទួលសង្កែទី២។ ២- បុរសជនជាតិចិនម្នាក់ អាយុ៣៦ឆ្នាំ រស់នៅអាគារ secret garden camko ប្លុកកាំកូស៊ីធី ភូមិគង្គាផុស សង្កាត់ទួលសង្កែទី២ បច្ចុប្បន្ននេះ មនុស្សទាំង០២នាក់នេះ បានបញ្ជូនទៅព្យាបាលនៅ មណ្ឌលចត្តាឡីស័កព្រែកព្នៅ ចំណែកឯ កន្លែងស្នាក់នៅទាំង០២ទីតាំងខាងលើ ត្រូវបានបិទមិនអោយមានការចេញចូលជាសាធារណៈឡើយ៕	2021-02-25T16:37:44+07:00	kbnnews.com	https://kbn.news/archives/208806
ff40fd77-e03d-4763-966d-faaf0ca3429a	នៅខេត្តបាត់ដំបង ចាប់ផ្ដើមចាក់វ៉ាក់សាំងការពារជំងឺកូវីដ១៩ របស់ក្រុមហ៊ុនស៊ីណូហ្វាម នៃប្រទេសចិន ដល់កងកម្លាំងនគរបាល មន្ត្រីរាជការនិងបុគ្គលិកពេទ្យ	បាត់ដំបង ៖ កងកម្លាំងនគរបាល មន្ត្រីរាជការនិងបុគ្គលិកពេទ្យនៅក្នុងខេត្តបាត់ដំបង ត្រូវបានក្រុមគ្រូពេទ្យរបស់ក្រសួងសុខាភិបាល ចាប់ផ្ដើមចាក់វ៉ាក់សាំង ការពារជំងឺកូវីដ១៩របស់ក្រុមហ៊ុនស៊ីណូហ្វាមនៃប្រទេសចិន។ លោក សឿម ប៊ុនរិទ្ធ អភិបាលរងនិងជាអ្នកនាំពាក្យរដ្ឋបាលខេត្តបាត់ដំបង បានមានប្រសាសន៍ក្នុងពេលទទួលការចាក់វ៉ាក់សាំង កាលពីព្រឹកថ្ងៃទី២៥ខែកុម្ភៈឆ្នាំ២០២១ថា ជំហានដំបូងនេះ ក្រសួងសុខាភិបាល បានផ្ដល់នូវវ៉ាក់សាំងចំនួន ៩៦០០ដូសដល់ខេត្តបាត់ដំបង ដើម្បីចាក់ជូនដល់គណៈអភិបាលខេត្ត ក្រុង ស្រុក កងកម្លាំងនគរបាល មន្ត្រីសុខាភិបាល និស្សិតពេទ្យ។ការចាក់នេះគឺធ្វើឡើង ដោយគោលការស្ម័គ្រចិត្តមិនបង្ខិតបង្ខំ រួមទាំងការពិនិត្យសួរនាំត្រឹមត្រូវ។ចាប់ពីមានការចាក់វ៉ាក់សាំងនេះ ពុំទាន់ឃើញមានអ្នកណាម្នាក់ កើតមានអាការៈអ្វីគួរឲ្យកត់សម្គាល់នោះទេ ព្រោះអ្នកចាក់សុទ្ធសឹងតែមានលក្ខណ៍និងគោរពតាមការណែនាំនានារបស់ក្រសួងសុខាភិបាល ទើបអនុញ្ញាតឲ្យចាក់។ លោកឧត្តមសេនីយ៍ទោ សាត គឹមសាន្ត ស្នងការនគរបាលខេត្តបាត់ដំបង បានមានប្រសាសន៍ថាកងកម្លាំងនគរបាលខេត្តបាត់ដំបង ដែលមានអាទិភាព គឺបាននាំគ្នាមកចាក់វ៉ាក់សាំងការពារជំងឺកូវីដ១៩ តាមការណែនាំរបស់សម្ដេចតេជោនាយករដ្ឋមន្ត្រី និងដោយស្ម័គ្រចិត្ត មិនមានការបង្គាប់បញ្ជាអ្វីពីថ្នាក់ដឹកនាំ ខណៈដែលមន្ត្រីនគរបាលខេត្តដែលបានមកចាក់វ៉ាក់សាំងនេះ មានទាំងស្នងការ ស្នងការរងនិងនាយការិយាល័យជាដើម។ គួរបញ្ជាក់ផងដែរថាសកម្មភាពនិងទីតាំងចាក់វ៉ាក់សាំងនៅខេត្តបាត់ដំបង មាននៅមន្ទីរពេទ្យបង្អែកខេត្ត មន្ទីរពេទ្យបង្អែកស្រុកមោងឫស្សី ស្រុកបវេល ស្រុកថ្មគោល ស្រុកឯកភ្នំនិងស្រុកសំពៅលូនគឺចាប់ផ្ដើមចាក់វ៉ាក់សាំងពីថ្ងៃទី២៥ខែកុម្ភៈ ឆ្នាំ២០២១នេះតទៅ៕ រក្សាសិទ្ធិដោយ ៖ អ៊ុងសារុំ	2021-02-25T16:12:56+07:00	cen.com.kh	https://cen.com.kh/archives/300751.html
3bccb0d7-6cb2-4f0c-8097-cb543e5c55a0	ក្មេងៗ ដែលឆ្លង និងផ្ទុកមេរោគអេដស៍ នៅឃុំរកា ត្រូវឈប់រៀនដោយសារការរើសអើង	កុមារឆ្លងជំងឺអេដស៍នៅឃុំរកា ស្រុកសង្កែ ខេត្តបាត់ដំបង ចំនួន ៦៨នាក់ ក្នុងចំណោមអ្នកឆ្លងសរុប ៣២៥នាក់ កាលពីឆ្នាំ២០១៤ គឺភាគច្រើនឈប់រៀន ដោយសារបញ្ហាសុខភាព និងការរើសអើងពីសំណាក់មិត្តភ័ក្ដិក្នុងសាលារៀន។ តើកុមារទាំងនោះជួបបញ្ហាលំបាកអ្វីបន្ថែមទៀត ក្រៅតែពីពួកគេឈប់រៀន ក្រោយការឆ្លងអេដស៍? កូនស្រី ៣នាក់ក្នុងមួយគ្រួសារឆ្លងជំងឺអេដស៍ កាលពីនៅវ័យក្មេងៗ ត្រូវឈប់រៀនទាំងអស់គ្នា ដោយសារការរើសអើងនៅក្នុងសាលារៀន។ ពួកគេសព្វថ្ងៃនៅតែផ្ទះ មិនបានធ្វើការអ្វីឡើយ ហើយក៏មិនទទួលបានការបណ្ដុះបណ្ដាលវិជ្ជាជំនាញណាមួយឡើយ។ លោក ឯម ស៊ន អាយុ ៤២ឆ្នាំ ជាកសិករ នៅភូមិរកា សោកស្ដាយជាខ្លាំង ដែលក្រុមគ្រួសាររបស់លោក ទាំងប្រពន្ធ និងកូនៗ កើតជំងឺអេដសន៍ទាំងអស់គ្នា។ លោកបន្តថា ជីវិតក្នុងគ្រួសារ គឺគ្មានសង្ឃឹមអ្វីឡើយ ក្រៅតែប្រឹងរស់ពីមួយថ្ងៃទៅមួយថ្ងៃ។ ចំណែករូបលោកវិញ ទោះបីជាគ្មានកើតជំងឺអេដស៍ក៏ដោយ ក៏មិនអាចទៅរកការងារធ្វើនៅកន្លែងឆ្ងាយៗ បានឡើយ ដោយសារត្រូវថែទាំក្រុមគ្រួសារ៖ « »។ កាលពីចុងឆ្នាំ២០១៤ មានករណីផ្ទុះការឆ្លងមេរោគអេដស៍ដ៏ច្រើននៅក្នុងឃុំរកា ស្រុកសង្កែ ខេត្តបាត់ដំបង ដែលមានសរុបចំនួន ៣២៥នាក់ ក្នុងនោះមានកុមារចំនួន ៦៨នាក់ ដែលបានឆ្លងជំងឺអេដស៍ តាមរយៈការចាក់ថ្នាំព្យាបាលជំងឺ ពីគ្រូពេទ្យនៅក្នុងឃុំ ឈ្មោះ យ៉ែម ជ្រិន ក្នុងអំឡុងពីឆ្នាំ១៩៩៦ ដល់ឆ្នាំ២០១៤។ សាលាដំបូងខេត្តបាត់ដំបង កាលពីថ្ងៃទី៣ ធ្នូ ឆ្នាំ២០១៥ ក៏បានផ្ដន្ទាទោសគ្រូពេទ្យរូបនោះ ឱ្យជាប់ពន្ធនាគារ ២៥ឆ្នាំ ក្រោមបទចោទចំនួន ៣ករណី គឺបទបើកកន្លែងព្យាបាលជំងឺដោយគ្មានការអនុញ្ញាត បទអំពើឃោរឃៅពាក់ព័ន្ធនឹងឃាតកម្ម និងបទចម្លងមេរោគអេដស៍ទៅអ្នកដទៃដោយចេតនា។ ប្រធានមន្ទីរពេទ្យបង្អែករកា លោក វេជ្ជបណ្ឌិត អេង សំណាង មានប្រសាសន៍ប្រាប់អាស៊ីសេរី តាមទូរស័ព្ទថា មន្ទីរពេទ្យបង្អែករកា និងមន្ទីរសុខាភិបាលខេត្តបាត់ដំបង តែងតែសហការជាមួយអាជ្ញាធរពាក់ព័ន្ធ ចុះផ្សព្វផ្សាយនិងអប់រំអំពីវិធីការពារ ថែទាំសុខភាព និងបញ្ឈប់ការរើសអើង ជាពិសេស ជំរុញលោកគ្រូអ្នកគ្រូឱ្យយកចិត្តទុកដាក់បន្ថែម ករណីរើសអើងដល់សិស្ស ដែលកើតជំងឺអេដស៍នៅក្នុងថ្នាក់រៀន៖ « »។ បន្ថែមពីបញ្ហាសុខភាពមិនទៀងទាត់ និងការរើសអើងនៅក្នុងថ្នាក់រៀន សិស្សកើតអេដស៍ភាគច្រើន ក្នុងចំណោមអ្នកឆ្លងសរុបចំនួន ៦៨នាក់ បានឈប់រៀន។ អនុប្រធានមន្ទីរសុខាភិបាលខេត្តបាត់ដំបង លោក ស៊ូ សានិត ក៏បានទទួលស្គាល់ថា មានការលំបាកក្នុងការអប់រំទូន្មានដល់សិស្សដទៃទៀត កុំឱ្យរើសអើងចំពោះសិស្សដែលកើតអេដស៍ក្នុងសាលារៀន។ លោកបន្តថា មន្ទីរសុខាភិបាលខេត្តបាត់ដំបង ក៏បានស្នើសុំទៅក្រសួងអប់រំ ឱ្យយកចិត្តទុកដាក់ ជួយផ្តល់ជាអាហារូបករណ៍ ដល់សិស្សណាដែលតស៊ូរៀនសូត្រ និងចង់បន្តការសិក្សានៅសកលវិទ្យាល័យ៖ « »។ ពាក់ព័ន្ធនឹងបញ្ហាកុមារៗ ឈប់រៀននេះ លោកវេជ្ជបណ្ឌិត អេង សំណាង ឱ្យដឹងថា មន្ទីរពេទ្យបង្អែករកា កំពុងស្វះស្វែងរកអង្គការដៃគូ ដើម្បីបង្កើតវគ្គសិក្សានិងបណ្ដុះបណ្ដាលជំនាញដល់សិស្សដែលឈប់រៀនទាំងនោះ និងស្ត្រីនៅក្នុងឃុំរកាដែលកើតជំងឺអេដស៍។ លោកបន្តថា ការបណ្ដុះបណ្ដាលជំនាញនេះ មានសារៈសំខាន់ណាស់ ដើម្បីឱ្យពួកគេ អាចមានលទ្ធភាពរកប្រាក់ចំណូលសម្រាប់ផ្គត់ផ្គង់ក្នុងគ្រួសារ៖ « »។ រហូតមកដល់ថ្ងៃទី២២ ខែកុម្ភៈនេះ ចំនួនអ្នកស្លាប់ដោយសារជំងឺអេដស៍ នៅឃុំរកា បានកើនឡើងដល់ ៤៦នាក់ ក្នុងចំណោមអ្នកឆ្លងសរុបចំនួន ៣២៥នាក់។ ស្ថិតិអាជ្ញាធរជាតិប្រយុទ្ធប្រឆាំងជំងឺអេដស៍ឱ្យដឹងថា ក្នុងឆ្នាំ២០១៩ អ្នកកើតជំងឺអេដសន៍ទូទាំងប្រទេសសរុប ៧៣.០០០នាក់ ក្នុងនោះមានអ្នកស្លាប់ ១.៣០០នាក់។ ចំណែកអ្នកទទួលបានថ្នាំព្យាបាលវិញ គឺមានសរុប ៦១.១៩៣នាក់។ ប្រជាពលរដ្ឋកើតជំងឺអេដស៍ នៅឃុំរកា អំពាវនាវដល់អាជ្ញាធរគ្រប់ជាន់ថ្នាក់ និងអង្គការមនុស្សធម៌នានា បន្តជួយឧបត្ថម្ភស្បៀងអាហារដល់ពួកគាត់ ពីព្រោះកំពុងប្រឈមបញ្ហាខ្វះខាត យ៉ាងខ្លាំងក្នុងជីវភាពរស់នៅ និងខ្លះទៀតធ្លាក់ខ្លួនឈឺជាប្រចាំ មិនអាចទៅរកការងារធ្វើនៅតំបន់ឆ្ងាយៗ បាន ដោយសារការរាតត្បាតជំងឺកូវីដ១៩។ បន្ថែមពីនេះ ពួកគាត់ក៏បានស្នើសុំឱ្យរដ្ឋាភិបាល ជាពិសេស ក្រសួងអប់រំ បើកវគ្គបណ្ដុះបណ្ដាលវិជ្ជាជំនាញ ដល់ពួកគាត់ផង ដូចជា អ៊ុតសក់កាត់សក់ជាដើម៕	2021-02-25T16:03:00+07:00	rfa.org	https://www.rfa.org/khmer/news/health/children-living-with-hiv-in-rokar-drop-out-of-school-due-to-discrimination-02252021040253.html
aa5984c9-aa89-41b5-8b3c-29b9a22ef523	មកដឹងនៃរោគសញ្ញារបស់ជំងឺស្អិតស្បូន ដែលបង្កមិនឲ្យកូន	ជំងឺស្អិតស្បូន ជាមូលហេតុធ្វើឲ្យស្ត្រីមានវិបត្តិគ្មានកូន មានរដូវមិនទៀងទាត់ និងឈាមរដូវតិច ដែលបណ្តាលមកពីភ្នាស ក្នុងស្បូនស្អិតជាប់គ្នាស្ទើរតែទាំងអស់។ រោគសញ្ញានៃជំងឺស្អិតស្បូនមាន៖ – ស្ត្រីមានរដូវតិចតួច ក្នុងករណីភ្នាសក្នុងស្បូនស្អិតខ្លះនៅផ្នែកណាមួយ – ស្ត្រីពុំមានរដូវទាំងវ័យក្មេង ក្នុងករណីភ្នាសក្នុងស្បូនស្អិតទាំងស្រុង – ស្ត្រីមានផ្ទៃពោះ ឧស្សាហ៍រលូតនៅត្រីមាសទី១ – ស្ត្រីធ្លាប់មានរោគសញ្ញាឈឺចាប់ ក្នុងអាងត្រគាករ៉ាំរ៉ៃពីមុនមក – ស្ត្រីធ្លាប់មាន ជំងឺរលាកដៃស្បូន – ស្ត្រីធ្លាប់មាន ប្រវត្តិធ្លាក់ស និងក្លាយរោគ ដោយធ្លាក់ស និងមានធុំក្លិន។ “ស្ត្រីទាំងឡាយ ដែលមានរោគសញ្ញាដូចខាងលើ សូមមេត្តាអញ្ជើញមកជួបពិគ្រោះជាមួយក្រុមគ្រូពេទ្យឯកទេស និងជំនាញរោគស្ត្រីនៅមន្ទីរពេទ្យកាល់ម៉ែត ដើម្បីពិគ្រោះ និងរករោគវិនិច្ឆ័យច្បាស់លាស់ ដែលឈានដល់ការព្យាបាល ជំនួយដោយឧបករណ៍បច្ចេកវិទ្យាវេជ្ជសាស្ត្រទំនើប (Hysteroscopy for diagnosis and operative procedure) ដែលមានប្រសិទ្ធិភាព សុវត្ថិភាពខ្ពស់ និងទទួលបាននូវលទ្ធផលគាប់ប្រសើរ”៕	2021-02-25T15:32:00+07:00	kampucheathmey.com	https://www.kampucheathmey.com/health/70283
f11bc4af-934d-4272-bb2f-02d42ea856f2	រដ្ឋបាលក្រុងភ្នំពេញបិទទីតាំងបន្ថែមរហូតជាង ៦០ ដែលពាក់ព័ន្ធនឹងការឆ្លងកូវីដក្នុងសហគមន៍	រដ្ឋបាលក្រុងភ្នំពេញ កាលពីថ្ងៃទី២៤ ខែកុម្ភៈ ប្រកាសបិទទីតាំងបន្ថែមមួយចំនួនទៀត រហូតដល់ជាង ៦០កន្លែង។ ទីតាំងទាំងនោះ ជាប់ពាក់ព័ន្ធនឹងការឆ្លងជំងឺកូវីដ-១៩ ក្នុងសហគមន៍ ២០ កុម្ភៈ។ ស្របពេលជាមួយគ្នា ក្រសួងសុខាភិបាល បន្តអំពាវនាវឱ្យអ្នកពាក់ព័ន្ធទាំងអស់ ប្រញាប់ចេញមកធ្វើតេស្ត និងធ្វើចត្តាឡីស័ក។ ទីតាំងដែលកើនឡើងដល់ ៦៣កន្លែង ដែលសាលាក្រុងបញ្ជាឱ្យបិទនោះ មានទាំងក្លឹបកម្សាន្ត ក្លឹបខារ៉ាអូខេ ផ្ទះសំណាក់ សណ្ឋាគារ អគារស្នាក់នៅ ឬ Apartments ផ្ទះក្នុងបុរី ភោជនីយដ្ឋាន កន្លែងលក់បបរស រោងការ និងរោងចក្រមួយនៅត្រពាំងក្រសាំង និងហាងទំនិញ និងសាលារៀនរដ្ឋ និងឯកជនជាដើម។ ក្រៅពីនេះ អាជ្ញាធរពាក់ព័ន្ធបានបិទទីតាំងជាច្រើនផ្សេងទៀត នៅខេត្តកណ្តាល និងក្រុងព្រះសីហនុ ដែលសុទ្ធតែមានមនុស្សពាក់ព័ន្ធ ក្នុងព្រឹត្តិការណ៍ចម្លងក្នុងសហគមន៍នោះ។ ការណ៍ដែលអាជ្ញាធរ ប្រកាសបិទទីតាំងជាច្រើនកន្លែង នៅតាមបណ្តាខេត្តក្រុងទាំងបីនេះ គឺដោយសារតែអត្រានៃអ្នកឆ្លងជំងឺកូវីដ-១៩ បន្តកើនឡើងរាល់ថ្ងៃ។ កាលពីថ្ងៃទី២៤ ខែ កុម្ភៈ ក្រសួងសុខាភិបាល ប្រកាសថា បានរកឃើញអ្នកឆ្លងថ្មី នៅក្នុងសហគមន៍ ចំនួន ៣៨ នាក់ទៀត ដែលភាគច្រើនលើសលុបជាជនជាតិចិន។ ក្នុងចំណោម ៣៨ នាក់នោះ មាន៣៥ នាក់ជាជនជាតិចិន ២នាក់ជាជនជាតិវៀតណាម និងមួយនាក់ជាពលរដ្ឋខ្មែរ។ ចំនួននេះ ធ្វើឱ្យអ្នកឆ្លងក្នុងសហគមន៍ ២០ កុម្ភៈ ក្នុងរយៈពេល ៥ ថ្ងៃកន្លងទៅនេះ មានសរុប ១៣៩ នាក់ ដែលក្នុងនោះ ១២០ នាក់ជាជនជាតិចិន។ ការផ្ទុះរីករាលដាលជំងឺកូវីដ-១៩ ក្នុងសហគមន៍ជាលើកទីបីនេះ កើតមានស្របពេលរដ្ឋាភិបាលកំពុងបើកយុទ្ធនាការចាក់វ៉ាក់សាំងស៊ីណូហ្វាម (Sinopharm) របស់ចិន ដែលមិនទាន់មានការទទួលស្គាល់គុណភាព ពីអង្គការសុខភាពពិភពលោក (WHO)។ គិតចាប់ពីថ្ងៃទី១០ ដល់ ថ្ងៃទី២៤ ខែកុម្ភៈ ក្រសួងសុខាភិបាល បានចាក់វ៉ាក់សាំងនេះ ឱ្យក្រុមមនុស្ស ដែលមានអាទិភាពជាង១ម៉ឺននាក់ (១០,១១៥)។ ដោយឡែកខាងក្រសួងការពារជាតិ ហាក់ដូចជាស្រូតចាក់វ៉ាក់សាំងនេះឱ្យកងទ័ព ព្រោះរហូតមកដល់ពេលនេះ យោធាជិតបួនម៉ឺន (៣៦.៧៣៥ )នាក់ បានចាក់វ៉ាក់សាំងចិននេះ។ ពីរថ្ងៃក្រោយការផ្ទុះព្រឹត្តិការណ៍សហគមន៍ ២០ កុម្ភៈ ក្រសួងសុខាភិបាល បានបង្កើនសន្ទុះនៃការចាក់វ៉ាក់សាំងចិននេះ ឱ្យបានទៅដល់តាមបណ្ដាតាមខេត្តក្រុងចំនួន ១០ទៀត បន្ថែមលើទីក្រុងភ្នំពេញ។ បន្ថែមលើវ៉ាក់សាំងស៊ីណូហ្វាមនេះ ក្រសួងសុខាភិបាល កាលពីពេលថ្មីៗនេះ បានទទួលស្គាល់វ៉ាក់សាំងចិនមួយមុខទៀតរបស់ក្រុមហ៊ុនស៊ីណូវ៉ាក់ (SINOVAC) ដែលគ្មានការទទួលស្គាល់ពីអង្គការសុខភាពពិភពលោកដែរ។ ទោះជាវ៉ាក់សាំងចិនទាំងនេះ គ្មានការទទួលស្គាល់ពីអង្គការសុខភាពពិភពលោកក្តី ក៏ប្រទេសមួយចំនួន ដែលមានអត្រាអ្នកឆ្លងជំងឺនេះច្រើន បានយល់ព្រមប្រើវាជាបន្តបន្ទាប់ដែរ។ ក្នុងពេលជាមួយគ្នានេះ វ៉ាក់សាំងរបស់ក្រុមហ៊ុនអាមេរិកមួយទៀត គឺវ៉ាក់សាំង ចនសុន អែនចនសុន (Johnson & Johnson) បានទទួលការសរសើរពីរដ្ឋបាលចំណីអាហារ និងឱសថអាមេរិក (FDA) កាលពីថ្ងៃទី២៤ ខែកុម្ភៈ ថា មានប្រសិទ្ធភាព ក្នុងការបង្ការជំងឺកូវីដ-១៩។ រដ្ឋបាលចំណីអាហារ និងឱសថអាមេរិក (FDA)នេះ នឹងជួបប្រជុំនៅថ្ងៃ សុក្រ ទី ២៦ ខែ កុម្ភៈ ដើម្បីសម្រេចទទួលស្គាល់វ៉ាក់សាំង Johnson & Johnson ឱ្យប្រើប្រាស់ជាបណ្ដោះអាសន្ន។ ភាពពិសេសនៃវ៉ាក់សាំងនេះ គឺត្រូវចាក់តែមួយដូស ដែលខុសពីវ៉ាក់សាំងមុនៗ ដែលត្រូវចាក់ពីរដូស។ ជាងនេះទៅទៀត វ៉ាក់សាំងនេះ អាចស្តុកទុកក្នុងសីតុណ្ហភាពត្រឹម ២ ទៅ ៨ ដឺក្រេប៉ុណ្ណោះ។ អង្គការសុខភាពពិភពលោក បានទទួលស្គាល់វ៉ាក់សាំងពីរមុខរបស់ក្រុមហ៊ុនអាមេរិក និងអាល្លឺម៉ង់ និងក្រុមហ៊ុនអង់គ្លេស ដើម្បីឱ្យចែកចាយទូទៅពិភពលោកតាមយន្តការសមធម៌ ឬ កូវ៉ាក់ (COVAX)។ វ៉ាក់សាំង ៦ សែនដំបូងនោះ គឺជាវ៉ាក់សាំង អាស្ត្រាហ្ស៊េណេកា (AstraZeneca) របស់សាកលវិទ្យាល័យអក់ស្វើដ (Oxford University) នៃចក្រភពអង់គ្លេស (United Kingdom)។ អង្គការសុខភាពពិភពលោក គ្រោងនឹងចែកចាយវ៉ាក់សាំងទាំងនេះ ទៅប្រទេសក្រីក្រឯទៀត ឱ្យបានប្រមាណ ២០០ លានដូស ក្នុងត្រីមាសទីមួយនេះ។ អង្គការនេះ គ្រោងចែកចាយវ៉ាក់សាំងទាំងនេះ រហូតដល់ ២ពាន់លាន (២,០០០,០០០,០០០) ដូស ត្រឹមចុងឆ្នាំ ២០២១នេះ។ ពិភពលោកទាំងមូល មានប្រជាជនសរុបជិត ៨ពាន់លាននាក់ (៧,៨០០,០០០,០០០)។ មិនទាន់មានសេចក្តីរាយការណ៍ណាមួយ ដែលថាកម្ពុជា នឹងបានទទួលវ៉ាក់សាំងពីអង្គការសុខភាពពិភពលោក នៅពេលណានៅឡើយនោះទេ ស្របពេលដែលអង្គការមួយនេះ ចាប់ផ្ដើមផ្តល់វ៉ាក់សាំង ៦សែន (៦០០.០០០) ដូសដំបូងឱ្យប្រទេសហ្កាណា (Ghana) មុនគេ។ អាស៊ីសេរីមិនទាន់អាចសុំការបំភ្លឺរឿងនេះ ពីអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន បាននៅឡើយទេ កាលពីថ្ងៃទី២៤ ខែកុម្ភៈ។ ប៉ុន្តែរដ្ឋាភិបាលលោក ហ៊ុន សែន ហាក់ដូចជា ប្រញាប់ប្រញាល់ និងសម្រុកចាក់វ៉ាក់សាំងចិនឱ្យពលរដ្ឋខ្មែរ ឱ្យបានច្រើនតាមដែលអាចធ្វើទៅបាន។ ជាងនេះទៅទៀត មន្ត្រីនាំពាក្យក្រសួងសុខាភិបាល បានបន្តអំពាវនាវ កាលពីក្នុងសន្និសីទព័ត៌មាន នៅថ្ងៃទី ២៣ ខែ កុម្ភៈ ឱ្យអ្នកដែលមានឈ្មោះក្នុងបញ្ជីត្រូវចាក់វ៉ាក់សាំង ត្រូវប្រញាប់ចូលខ្លួនមកចាក់វ៉ាក់សាំង ទៅតាមការជូនដំណឹង៖ « »។ កម្ពុជាផ្ទុះព្រឹត្តិការណ៍ចម្លងក្នុងសហគមន៍ជាលើកទីបីហើយ រួមទាំងព្រឹត្តិការណ៍សហគមន៍ ថ្ងៃទី ២០ ខែកុម្ភៈនោះ។ ប៉ុន្តែតួលេខនៃអ្នកឆ្លងលើកនេះ មានច្រើន និងឆ្លងលឿនជាងមុន។ ក្នុងនោះ ក្រសួងសុខាភិបាល រកឃើញមេរោគកម្លាយឬបំប្លែងថ្មីបីករណីបន្ថែមទៀត។ ប្រការនេះ ធ្វើឱ្យអ្នកស្រី ឱ វណ្ណឌីន ព្រមាននៅក្នុងសន្និសីទថ្ងៃដដែលនោះ អំពីគ្រោះថ្នាក់ដល់ស្លាប់ ចំពោះអ្នកឆ្លងជំងឺនៅពេលនេះ ៖ « »។ តួលេខនៃការកើនឡើងរាល់ថ្ងៃ នៃអ្នកឆ្លងក្នុងសហគមន៍នេះ ធ្វើឱ្យមន្ត្រីនាំពាក្យក្រសួងសុខាភិបាល និងតំណាងអង្គការសុខភាពពិភពលោកនៅកម្ពុជា ព្រមានអំពីភាពស្មុគស្មាញ និងលំបាកខ្លាំងជាងការឆ្លងក្នុងសហគមន៍លើកមុនៗ។ ពួកគាត់បារម្ភខ្លាំង ថាស្ថានភាពនេះ អាចផ្ទុះឡើងជាការចម្លងទ្រង់ទ្រាយធំក្នុងសហគមន៍ និងអំពាវនាវឱ្យប្រជាពលរដ្ឋទាំងអស់ ចូលរួមអនុវត្តវិធានការរបស់ក្រសួងសុខាភិបាល ឱ្យបានម៉ឺងម៉ាត់បំផុត៕	2021-02-25T15:23:13+07:00	rfa.org	https://www.rfa.org/khmer/news/health/63-establishment-closed-due-3rd-community-outbreak-02252021031850.html

Subsets and Splits

No community queries yet

The top public SQL queries from the community will appear here once available.